മനസ്സില് എപ്പോഴും നിത്യ വിസ്മയമായി നിലകൊണ്ടണ്ടിരുന്നു ചാവുകടല്. പിറ്റേദിവസം രാവിലെ ചാവുകടല് കാണാനുള്ള ആവേശത്തിലായിരുന്നു ഞങ്ങള്. ചാവുകടലിന്റെ തീരം ഇന്ന് പഞ്ചനക്ഷത്ര ഹോട്ടലുകളാല് നിബിഡമാണ്. ഇതില് ഏതെങ്കിലും ഹോട്ടലില് ബുക്ക് ചെയ്താല് മാത്രമേ സൗകര്യപ്രദമായ രൂപത്തില് ചാവുകടലിലേക്കിറങ്ങി കുളിക്കാനും ചളി പുരട്ടാനും സാധിക്കുകയുള്ളൂ. ഞങ്ങളുടെ ഗൈഡ് ഹോളിഡെ ഇന്റര്‍നാഷ്‌നല് ഹോട്ടലായിരുന്നു ഞങ്ങള്‍ക്കായി ബുക്ക് ചെയ്തിരുന്നത്. എല്ലാം കൊണ്ടും സൗകര്യപ്രദമായ ഇടം.\n''ഉപ്പുകടല് എന്ന അപരനാമത്താലും ഇത് വിശ്രുതമാണ്. സാധാരണ കടല്‍വെള്ളത്തേക്കാള് ഉപ്പിന്റെ സാന്ദ്രത ആറിരട്ടി കൂടുതലുണ്ടെന്നാണ് കണക്കാക്കുന്നത്. സമുദ്രനിരപ്പില്‍നിന്നും 429 മീറ്റര് താഴ്ന്നാണ് ചാവുകടല് സ്ഥിതിചെയ്യുന്നത്. 75 കി.മീറ്ററോളം മൊത്തം വിസ്തീര്‍ണമുണ്ടാവും''-ഗൈഡ് പറഞ്ഞു. ധാരാളം ധാതുലവണങ്ങള് അടങ്ങിയതിനാല് ചാവുകടലിലെ ജലവും ചളിമണ്ണും ഉപയോഗിച്ച് നിരവധി സൗന്ദര്യവര്‍ധക വസ്തുക്കള് വ്യാവസായികാടിസ്ഥാനത്തില് ജോര്‍ദാനില് ഉല്‍പാദിപ്പിക്കപ്പെടുന്നുണ്ട്. ജോര്‍ദാനിലെ തെറാപെറ്റിക്ക് മെഡിസിന് കേന്ദ്രമായും വിശേഷിപ്പിക്കപ്പെടുന്ന ചാവുകടലിന്റെ തീരത്ത് നിരവധി പേര് എത്തിച്ചേരുന്നു. ആരോഗ്യം വീണ്ടെടുക്കാനുള്ള വ്യഗ്രതയില് സ്ത്രീകളും കുട്ടികളുമുള്‍പ്പെടെ നിരവധി സഞ്ചാരികള് ചാവുകടലോരത്ത് ചളിപുരട്ടി സ്‌നാനം ചെയ്യുന്നതും ദീര്‍ഘനേരം വെയിലത്ത് നില്‍ക്കുന്നതും പതിവുകാഴ്ചയാണ്.\nസന്ധിവേദന, വാതരോഗം, ഹൃദ്രോഗങ്ങള് തുടങ്ങിയവക്ക് ചാവുകടലില് സ്‌നാനം ചെയ്യുന്നതും ചെളിപുരട്ടി നില്‍ക്കുന്നതും ഗുണം ചെയ്യുമെന്നാണ് പറയുന്നത്. ചാവുകടലില് 33 ശതമാനം ഉപ്പും ധാരാളം മഗ്‌നീഷ്യം, കാല്‍സ്യം, പൊട്ടാസ്യം തുടങ്ങിയ ധാതുലവണങ്ങളുമുണ്ട്. ഇതാണ് ചാവുകടലിന്റെ ഔഷധ ഗുണങ്ങള്‍ക്ക് കാരണം. സൊറിയാസിസ്, അലര്‍ജി തുടങ്ങിയ രോഗങ്ങള്‍ക്ക് ചാവുകടലില് ഒരു മണിക്കൂര് കുളിക്കുന്നത് ഉത്തമമാണെന്ന് ചില പഠനങ്ങള് തെളിയിക്കുന്നുണ്ട്. ശരീരത്തിലെ വിഷാംശങ്ങള് ഇല്ലാതാക്കി കൂടുതല് ഊര്‍ജസ്വലനാവാനും ചാവുകടലില് പൊങ്ങിക്കിടക്കുന്നത് സഹായകമാണ്. ഇതിലൂടെ ഉദരത്തിലേക്ക് രക്തസഞ്ചാരം സുഗമമാവുന്നതിനാല് മൂത്രത്തിലൂടെ പല വിഷാംശങ്ങളും പുറംതള്ളപ്പെടുന്നു.\nഞങ്ങള് എല്ലാവരും ചാവുകടലിന്റെ ചളിപുരട്ടി വെയില് കാഞ്ഞു; പിന്നെയതില് കുളിച്ചു. ഞങ്ങളില് ചിലര് തല വെള്ളത്തില് താഴ്ത്തിയതിനാല് കണ്ണ് നീറി ബാത്ത് ടവറിന്റെ അടുത്തേക്ക് ഓടുന്നത് കാണാമായിരുന്നു. വെള്ളത്തില് പൊങ്ങി കിടക്കുന്നതിന്റെ ഒരു സുഖം എന്നതിനപ്പുറം മറ്റെന്തെങ്കിലും പ്രത്യേകതയുള്ളതായി തോന്നിയില്ല. അങ്ങനെയുണ്ടണ്ടായിരുന്നെങ്കില് നിരവധി ജോര്‍ദാനികളെ ചാവുകടല്‍തീരത്ത് കാണേണ്ടതായിരുന്നുവല്ലോ എന്നും ഞാന് ഓര്‍ത്തു. പലതരം ചികിത്സകളെ കുറിച്ച് പഠിപ്പിച്ച പ്രവാചകന് ചാവുകടല് ചികിത്സയെ കുറിച്ച് എന്തെങ്കിലും പറഞ്ഞതായി അറിവില്ല. പടിഞ്ഞാറ് ഫലസ്ത്വീനും കിഴക്ക് ജോര്‍ദാനും തെക്കും വടക്കും ഇസ്രയേലുമാണ് ചാവുകടലിന്റെ അതിര്‍ത്തികള്.\nസദൂം ഗോത്രത്തിലേക്ക് നിയോഗിതനായ പ്രവാചകനായിരുന്നു ലൂത്വ് നബി (അ). സ്വവര്‍ഗരതി എന്ന അശ്ലീലതയുടെ അടിമകളായിരുന്നു സദൂം ജനത. അതില്‍നിന്ന് പിന്മാറണമെന്ന് ലൂത്വ് നബി അവരെ ഉപദേശിച്ചു. അവര് അദ്ദേഹത്തിന്റെ പ്രവാചകത്വത്തെ നിഷേധിക്കുകയും ഉദ്‌ബോധനത്തെ തള്ളിക്കളയുകയുമാണുണ്ടണ്ടായത്. അല്ലാഹു അവരെ പൂര്‍ണമായും നശിപ്പിക്കുകയും ലൂത്വ് നബിയെയും അദ്ദേഹത്തിന്റെ ജനതയെയും രക്ഷപ്പെടുത്തുകയും ചെയ്തു. ശിക്ഷിക്കപ്പെട്ട ആ പ്രദേശമാണ് ചാവുകടലായി രൂപാന്തരപ്പെട്ടത്.\nസ്വവര്‍ഗരതിക്ക് നിയമ പരിരക്ഷ നല്‍കണമെന്ന് ലോകത്തുടനീളം നിരന്തരമായ മുറവിളി ഉയര്‍ന്നുകൊണ്ടിരിക്കുന്ന ഒരു കാലത്താണ് നാം ജീവിക്കുന്നത്. അമേരിക്കയില് സ്വവര്‍ഗരതിക്കാര് വിവാഹിതരാവുന്നതിന്റെ ആര്‍ഭാടപൂര്‍ണമായ ചടങ്ങ് ഈയിടെ ടെലിവിഷനില് കണ്ടണ്ടിരുന്നു. ഇന്ത്യയിലും ചേതന് ഭഗതിനെ പോലുള്ള എഴുത്തുകാര് സ്വവര്‍ഗരതി നിയമവിധേമാക്കണമെന്ന് ശക്തമായി വാദിച്ചുകൊണ്ടിരിക്കുന്നു. ലൈംഗിക അരാജകത്വത്തില് അഭിരമിക്കുന്ന എക്കാലത്തെയും ജനങ്ങള്‍ക്ക് പാഠമാവാന് നിലനിര്‍ത്തിയ ചാവുകടല് ഇന്ന് ലൈംഗികാഭാസങ്ങളുടെ കേളീരംഗമായിരിക്കുന്നു എന്നതാണ് വിരോധാഭാസം.\nവൈകുന്നേരം ഞങ്ങള് ചരിത്രത്തില് പ്രസിദ്ധമായ ഗുഹാനിവാസികള് പാര്‍ത്തിരുന്ന സ്ഥലത്ത് എത്തിച്ചേര്‍ന്നു. ബി.സി 249 മുതല് 251 വരെ റോമാ സാമ്രാജ്യം ഭരിച്ച സീസര് ഡെസ്യൂസ് (Decius) ചക്രവര്‍ത്തി, സത്യവിശ്വാസം സ്വീകരിച്ചതിന്റെ പേരില് വിശ്വാസികളെ ക്രൂരമായി മര്‍ദിച്ചിരുന്നു. അവരില് ഏഴ് യുവാക്കള് ഒരു ഗുഹയില് അഭയം തേടിയതിന്റെയും സീസര് തിയോഡഷ്യസ് രണ്ടാമന്റെ കാലത്ത് ഉയിര്‍ത്തെഴുന്നേറ്റതിന്റെയും ചരിത്രം ഖുര്‍ആനിലെ സൂറഃ അല് കഹ്ഫ് അധ്യായത്തില് സൂചിപ്പിക്കുന്നുണ്ട്. അവര് താമസിച്ച ചരിത്രപ്രസിദ്ധമായ ഗുഹ നേരില് കാണാന് കഴിഞ്ഞത് വലിയൊരു അനുഭവമാണ്. ചെറിയ ചില പരിഷ്‌കരണങ്ങള് ഗുഹയില് നടന്നിട്ടുണ്ടെങ്കിലും ഇപ്പോഴും അതിന്റെ തനിമ നഷ്ടപ്പെടാതെ ജോര്‍ദാന് ഭരണകൂടം സംരക്ഷിച്ചുവരുന്നുണ്ട്. തലസ്ഥാനമായ അമ്മാനില്‍നിന്ന് ഏതാണ്ട് പത്ത് കിലോമീറ്റര് അകലെയാണ് ഈ ഗുഹ. ഗുഹാവാസികള് അന്ത്യവിശ്രമം കൊള്ളുന്നതും ഇതേ ഗുഹയിലാണെന്ന് എഞ്ചിനീയര് സാബു പറഞ്ഞു. ചരിത്ര പര്യവേക്ഷണം നടത്തുമ്പോള് ലഭിച്ച എല്ലുകള് ശേഖരിച്ച് ഒരു കല്ലറയില് സൂക്ഷിച്ചത് ഗ്ലാസിലൂടെ സഞ്ചാരികള്‍ക്ക് കാണാം.\nശുഐബ് നബിയുടെ ഖബ്‌റിടം\nടൂര് പരിപാടിയിലെ അവസാനയിനമായിരുന്നു ശുഐബ് നബി(അ)യുടേതെന്ന് കരുതപ്പെടുന്ന ഖബ്‌റിടം സന്ദര്‍ശിക്കല്. ഇന്നത്തെ ജോര്‍ദാനിലുള്ള മദ്‌യന് പ്രദേശത്തേക്ക് നിയോഗിതനായ പ്രവാചകനായിരുന്നു അദ്ദേഹം. ബഹുദൈവ വിശ്വാസത്തിനെതിരെയും സാമ്പത്തിക ക്രമക്കേടുകള്‍ക്കെതിരെയും പോരാടിയ പ്രവാചകന്. അളവുതൂക്കങ്ങളില് ഉപഭോക്താക്കളെ വഞ്ചിക്കുക അക്കാലത്ത് പതിവായിരുന്നു. ആ ഖബ്‌റിടവും ഐകനിവാസികളുടെ താഴ്‌വരയും അടുത്തടുത്തായിട്ടാണ് നിലകൊള്ളുന്നത്. വിജനമായ സ്ഥലത്ത് ഒരു പള്ളിക്കകത്തായാണ് ശുഐബ് നബിയുടെ ഖബ്‌റിടം കാണാനാവുക. സഞ്ചാരികള്‍ക്ക് ഈ പ്രദേശത്തേക്ക് എത്തിച്ചേരാന് പ്രയാസമായതിനാല് വളരെ കുറഞ്ഞ സന്ദര്‍ശകരെ മാത്രമേ അവിടെ കാണാന് കഴിഞ്ഞുള്ളൂ.\nശുഐബ് നബിയുടെ ഉദ്‌ബോധനം ഖുര്‍ആന് ഇങ്ങനെ സംഗ്രഹിക്കുന്നു: ''മദ്‌യന് ജനതയിലേക്ക് അവരുടെ സഹോദരന് ശുഐബിനെ നാം നിയോഗിച്ചു. അദ്ദേഹം പറഞ്ഞു: 'എന്റെ ജനമേ, നിങ്ങള് അല്ലാഹുവിന് വഴിപ്പെടുക. നിങ്ങള്‍ക്ക് അവനല്ലാതെ ദൈവമില്ല. നിങ്ങള്‍ക്ക് നിങ്ങളുടെ നാഥനില്‍നിന്ന് വ്യക്തമായ തെളിവ് വന്നെത്തിയിട്ടുണ്ട്. അതിനാല് നിങ്ങള് അളവിലും തൂക്കത്തിലും കൃത്യത പാലിക്കുക. ജനങ്ങള്‍ക്ക് അവരുടെ സാധനങ്ങളില് കുറവ് വരുത്തരുത്'' (അല് അഅ്‌റാഫ്: 85).\nപ്രവാചകനെ ധിക്കരിച്ചതിന്റെ ഫലമായി അവരെ അല്ലാഹു നശിപ്പിച്ചതിനെ കുറിച്ച് ഖുര്‍ആന് ഇങ്ങനെ പറയുന്നു: ''അവസാനം നമ്മുടെ വിധി വന്നപ്പോള് ശുഐബിനെയും അദ്ദേഹത്തോടൊപ്പം വിശ്വസിച്ചവരെയും നാം നമ്മുടെ കാരുണ്യത്താല് രക്ഷപ്പെടുത്തി. അക്രമം കാണിച്ചവരെ ഘോരഗര്‍ജനം പിടികൂടി. അങ്ങനെ അവര് പ്രഭാതത്തില് തങ്ങളുടെ വീടുകളില് കമിഴ്ന്നുവീണു കിടക്കുന്നവരായിത്തീര്‍ന്നു'' (ഹൂദ് 94).\nജോര്‍ദാനിയന് പലഹാരങ്ങളും ചാവുകടലിലെ ഉല്‍പന്നങ്ങളും ഒലിവെണ്ണയും വാങ്ങാന് ഞങ്ങള് തലസ്ഥാനമായ അമ്മാന് നഗരത്തില് അല്‍പസമയം കറങ്ങി. പിന്നെ 3000-ത്തോളം പേര്‍ക്ക് ഇരിക്കാവുന്ന റോമന് സ്‌റ്റേഡിയവും ഫലസ്ത്വീനികള് തിങ്ങിപ്പാര്‍ക്കുന്ന കെട്ടിടങ്ങളും കണ്ട് ഹോട്ടലിലെത്തെുമ്പോള് അവിടെ ജോര്‍ദാനി നവദമ്പതികളുടെ വിവാഹാഘോഷത്തിന്റെ ബഹളമായിരുന്നു. പടക്കം പൊട്ടിച്ചും നൃത്തം ചവിട്ടിയും ഗാനമാലപിച്ചും വരനെ തോളിലേറ്റിയും നടന്ന വിവാഹത്തിന്റെ ആ ഉത്സവ രാവ് ഞങ്ങള്‍ക്ക് പുതിയ അനുഭവമായി.\nഞായറാഴ്ച രാവിലെ ജോര്‍ദാന് സന്ദര്‍ശനം പൂര്‍ത്തിയാക്കി ഞങ്ങള് ജിദ്ദയിലേക്കുള്ള മടക്കയാത്രയിലായിരുന്നു. നീണ്ടു പരന്ന് കിടക്കുന്ന മരുഭൂമിയെ പിന്നിലാക്കി ഞങ്ങളുടെ ബസ് അതിവേഗം സുഊദി അതിര്‍ത്തി ലക്ഷ്യംവെച്ച് കുതിച്ചു. റോഡിന്റെ ഒരു വശത്ത് സമാന്തരമായി കിടക്കുന്ന റെയില്‍വേയെ കുറിച്ച് പലരും അന്വേഷിക്കുന്നുണ്ടായിരുന്നു. എവിടെനിന്നാണ് ഈ റെയില്‍വേ പാളങ്ങള് വരുന്നത്, എങ്ങോട്ട് പോകുന്നു, എപ്പോഴാണ് ഇത് നിര്‍മിച്ചത് എന്നൊക്കെ സ്വാഭാവികമായ സംശയങ്ങള്. ഉസ്മാനിയ ഖിലാഫത്തിന്റെ മഹത്തായ സംഭാവനയെന്ന് വിശേഷിപ്പിക്കാവുന്ന ഹിജാസ് റെയില്‍വേയായിരുന്നു അത്. അതിന്റെ അവശിഷ്ടങ്ങള് ജോര്‍ദാന് സന്ദര്‍ശിക്കുന്ന ആരിലും ഗൃഹാതുരത്വത്തിന്റെ വേദന ഉണര്‍ത്തും. മൂന്ന് രാഷ്ട്രങ്ങളെ ബന്ധിപ്പിച്ചുകൊണ്ടുള്ള ആ റെയില്‍പാത ഇസ്തംബൂളില്‍നിന്ന് ആരംഭിച്ച് ദമസ്‌കസ്, അമ്മാന്, തബൂക്ക് വഴി മദീന വരെയെത്തുന്നതാണ്. 1300 കി.മീ ദൈര്‍ഘ്യമുള്ള ആ റെയില്‍വേ ഒരുകാലത്ത് ലോകത്തിലെ ഏറ്റവും വലിയ റെയില്‍പാതയായിരുന്നു. ഉസ്മാനിയ ഖിലാഫത്തിന്റെ ആസ്ഥാനമായ ഇസ്തംബൂളിനെയും പുണ്യസ്ഥലങ്ങളായ മക്കയെയും മദീനയെയും ബന്ധിപ്പിക്കുകയായിരുന്നു റെയില്‍വേയുടെ നിര്‍മാണ ലക്ഷ്യം. മക്ക വരെയായിരുന്നു പദ്ധതിയിട്ടിരുന്നതെങ്കിലും ഒന്നാം ലോക യുദ്ധം പൊട്ടിപ്പുറപ്പെട്ടതിനാല് മദീനയില് വെച്ച് അത് നിര്‍ത്തിവെക്കുകയായിരുന്നു.\nഇസ്തംബൂളില്‍നിന്ന് മദീനയിലെത്താന് അക്കാലത്ത് നാല്‍പത് ദിവസമെങ്കിലും എടുത്തിരുന്നു. റെയില്‍വെ നിര്‍മിക്കുകയാണെങ്കില് 48 മണിക്കൂറായി സമയം ചുരുക്കാന് കഴിയുമെന്ന് മനസ്സിലാക്കിയ അന്നത്തെ ഉസ്മാനിയാ ഭരണാധികാരി സുല്‍ത്താന് അബ്ദുല് ഹമീദ് രണ്ടാമന്റെ തീവ്ര യത്‌നത്തിന്റെ ഫലമായാണ് ചരിത്രത്തിലെ ആദ്യത്തെ ഏറ്റവും വലിയ റെയില്‍പാതയുടെ നിര്‍മാണം നടന്നത്. ഹജ്ജ് തീര്‍ഥാടകരുടെ സംഭാവനകള് സ്വരൂപിച്ച് ഉസ്മാനിയാ ഭരണാധികാരി 1900-ല് നിര്‍മാണം തുടങ്ങി 1908-ല് പൂര്‍ത്തീകരിച്ച ഹിജാസ് റെയില്‍വേ ആഗോള മുസ്‌ലിം സമൂഹത്തിന്റെ ഏറ്റവും വലിയ വഖ്ഫ് സ്വത്തായിട്ടായിരുന്നു അറിയപ്പെട്ടിരുന്നത്. ഹിജാസ് റെയില്‍വേയുടെ അവശിഷ്ടങ്ങള് ബസ് യാത്രക്കിടയില് പല സ്ഥലത്തും ഞങ്ങള് കണ്ടു.\nഉസ്മാനിയ ഖിലാഫത്തിനെ നശിപ്പിക്കാന് സാമ്രാജ്യത്വ ശക്തികള് സ്വീകരിച്ച മാര്‍ഗം ജുഗുപ്‌സാവഹമായിരുന്നു. രാജ്യങ്ങളെയും ജനതതികളെയും ബന്ധിപ്പിക്കുന്നതില് റെയില്‍വേ പോ\nലുള്ള ഗതാഗത മാര്‍ഗങ്ങള് വഹിക്കുന്ന പങ്ക് നിസ്തുലമാണ്. ഈ ബന്ധത്തെ വിഛേദിച്ചാല് മാത്രമേ ഉസ്മാനിയാ ഖിലാഫത്തിനെ നിഷ്‌കാസനം ചെയ്യാന് കഴിയൂവെന്ന് തിരിച്ചറിഞ്ഞ സാമ്രാജ്യത്വ ശക്തികള്, റെയില് പാളങ്ങള് ഊരിക്കൊണ്ടുവന്നാല് സ്വര്‍ണനാണയം വാഗ്ദാനം ചെയ്യുകയായിരുന്നു. 'ലോറന്‍സ് ഓഫ് അറേബ്യ' എന്ന കുപ്രസിദ്ധ ബ്രിട്ടീഷ് ചാരനായിരുന്നു ഇതിനു പിന്നില്. ഈ പ്രലോഭനത്തില് വീണതായിരുന്നു അറബികളുടെ ദുര്യോഗത്തിന്റെ തുടക്കം. പിന്നെയത് ഖിലാഫത്തിന്റെ പതനത്തിനും വഴിവെച്ചു. ഇപ്പോള് ഒരു നൂറ്റാണ്ട് പിന്നിട്ടിരിക്കുന്നു. എന്നിട്ടും ഇതുപോലൊരു സംരംഭത്തിന് തുടക്കം കുറിക്കാന് മുസ്‌ലിം ലോകത്തിന് കഴിഞ്ഞിട്ടില്ലെന്നോര്‍ക്കണം.\nമതസൗഹാര്‍ദത്തിന് കേളികേട്ട ജോര്‍ദാനില് ജനസംഖ്യയില് 94 ശതമാനം മുസ്‌ലിംകളും ആറ് ശതമാനം ക്രിസ്ത്യാനികളുമാണ്. അമ്മാന് നഗരത്തിന്റെ ഹൃദയഭാഗത്തു തന്നെ കൂറ്റന് ചര്‍ച്ചുകളും പള്ളിമിനാരങ്ങളും തൊട്ടുരുമ്മി നില്‍ക്കുന്ന കാഴ്ച ജോര്‍ദാനികളുടെ സഹിഷ്ണുതയെ വിളിച്ചറിയിക്കുന്നു. യേശു ക്രിസ്തുവിനെ മാമോദിസ ചെയ്തുവെന്ന് കരുതുന്ന ജോര്‍ദാന് നദിയില്‍നിന്ന് വെള്ളമെടുത്ത് മാമോദിസ ചെയ്യുന്നത് ഇന്നും ഒരു പുണ്യകര്‍മമായി ക്രൈസ്തവര് അനുഷ്ഠിച്ചുവരുന്നതായി ഗൈഡ് പറഞ്ഞു.\nജോര്‍ദാന്റെ പല അയല്‍നാടുകളാലും രാഷ്ട്രീയ അസ്വസ്ഥതയുടെ അഗ്നിപര്‍വതങ്ങള് പൊട്ടിത്തെറിക്കുമ്പോള് ജോര്‍ദാന് സമാധാനത്തിന്റെ തുരുത്തായി നിലകൊള്ളുന്നത് മേഖലക്കുതന്നെ വലിയൊരു ആശ്വാസമാണെന്ന് അവിടം സന്ദര്‍ശിക്കുന്ന ആര്‍ക്കും ബോധ്യമാവും. സമയക്കുറവ് കാരണം അഖബായും, സംഘര്‍ഷ സാധ്യതയുള്ളതിനാല് സിറിയയുടെ ഭാഗത്തുള്ള പല ചരിത്ര പ്രദേശങ്ങളും സന്ദര്‍ശനത്തില് ഉള്‍പ്പെടുത്താന് കഴിഞ്ഞിരുന്നില്ല. എങ്കിലും രണ്ട് ദിവസത്തെ തുടര്‍ച്ചയായ യാത്രയും മൂന്ന് ദിവസത്തെ സന്ദര്‍ശനവും കഴിഞ്ഞ് തിരിച്ചുവരുമ്പോള് പൗരാണിക ചരിത്രാവശിഷ്ടങ്ങളുടെ പറുദീസയാണ് ജോര്‍ദാനെന്ന് ഏതൊരു സഞ്ചാരിയും സമ്മതിക്കാതിരിക്കില്ല.


ബംഗാളില് മമതയെ അട്ടിമറിച്ച് ഭരണം പിടിച്ചെടുക്കാന് അമിത് ഷാ – NavaKerala News\nHome/Latest News/ബംഗാളില് മമതയെ അട്ടിമറിച്ച് ഭരണം പിടിച്ചെടുക്കാന് അമിത് ഷാ\nകൊല്‍ക്കത്ത : ബംഗാളില് ദീദിയെ അട്ടിമറിച്ച് ഭരണം പിടിച്ചെടുക്കാന് അമിത് ഷാ, ഞങ്ങള് ബംഗാളിനെ കാവിയാക്കുമെന്ന് സ്മൃതി ഇറാനി. അമിത് ഷായുടെ നേതൃത്വത്തില് തൃണമൂലിനെ തകര്‍ക്കാനുള്ള പദ്ധതികള് ഘട്ടം ഘട്ടമായി നടപ്പാക്കുകയാണ്. മമതയുടെ വിശ്വസ്തരെ അടക്കം സ്വന്തം ക്യാംപിലെത്തിച്ചാണ് ഷായുടെ നീക്കം. ഇതിന് പിന്നാലെ കേന്ദ്രമന്ത്രി സ്മൃതി ഇറാനിയും ബംഗാളില് സജീവമാവുകയാണ്. ബംഗാളിലെ ഓരോ വീടിന്റെ വാതിലിലും രാമരാജ്യം മുട്ടിവിളിക്കുകയാണെന്ന് സ്മൃതി ഇറാനി പറഞ്ഞു.\n‘ദീദി, ഒരുപക്ഷേ ജയ് ശ്രീറാം വിളി ഉപേക്ഷിച്ചേക്കാം. എന്നാല് പ്രധാനമന്ത്രി നരേന്ദ്രമോദിയുടെ സര്‍ക്കാരിന് കീഴില് അയോധ്യയില് രാമക്ഷേത്രം ഉയരുകയാണ്. ബംഗാളില് രാമരാജ്യം വാതിലില് മുട്ടുകയാണ്.’ സ്മൃതി പറയുന്നു. ‘ദീദി, ഇതൊരു തുടക്കമാണ്.\nതിരഞ്ഞെടുപ്പ് അടുക്കുമ്ബോള് നിങ്ങള്‍ക്കൊപ്പം ആരുമുണ്ടാകില്ല’ ഒരു മാസം മുന്‍പ് പശ്ചിമ മിഡ്‌നാപുരില് നടന്ന റാലിയില് കേന്ദ്ര ആഭ്യന്തര മന്ത്രി അമിത് ഷാ പറഞ്ഞ ഈ വാക്കുകള് ഇങ്ങനെയാണ്. ഇതു ശരിവയ്ക്കുന്ന തരത്തിലാണ് തൃണമൂലില് നിന്നും ബിജെപിയിലേക്കുള്ള നേതാക്കളുടെ ഒഴുക്ക്.\namit shah latestindianews latestmalayalamnews latestnews mamata banerjee


KV Thomas CPM Candidate: എറണാകുളം ചുവപ്പിക്കാൻ കെവി തോമസ്? 24 ന് ശേഷം തീരുമാനം, ചുവന്ന പരവതാനി വിരിച്ച് ഇടതുപക്ഷം! - Samayam Malayalam\nreport says that senior congress leader kv thomas likely to contest as cpm candidate from eranakulam\nഎറണാകുളം ചുവപ്പിക്കാൻ കെവി തോമസ്? 24 ന് ശേഷം തീരുമാനം, ചുവന്ന പരവതാനി വിരിച്ച് ഇടതുപക്ഷം!\nSamayam Desk | Lipi | Updated: Jan 20, 2021, 12:41 PM\nഇടതുപക്ഷത്തെ സംബന്ധിച്ച് മധ്യകേരളത്തിലെ യുഡിഎഫിൻ്റെ ശക്തികേന്ദ്രമായ എറണാകുളം മണ്ഡലത്തിൽ എന്ത് പരീക്ഷണത്തിനും തയ്യാറാണ്. യാതൊരു പ്രതീക്ഷകൾക്കും അടിസ്ഥാനമില്ലാത്ത മണ്ഡലത്തിൽ കെവി തോമസ് മത്സരിച്ചാൽ ഒന്നും നഷ്ടപ്പെടാനുമില്ല.ഇത്തരം ആലോചനകൾക്കിടെയാണ് മുതിർന്ന കോൺഗ്രസ് നേതാവ് കെ.വി തോമസിന്‍റെ സ്ഥാനാർഥിത്വം സംബന്ധിച്ച ചർച്ചകൾ സജീവമാകുന്നത്.\nകൊച്ചി: തദ്ദേശ തെരഞ്ഞെടുപ്പിൽ തിരിച്ചടി നേരിട്ട കോൺഗ്രസ് ഉമ്മൻ ചാണ്ടിയെ മുന്നിൽ നിർത്തി നിയമസഭയിൽ പയറ്റാനൊരുങ്ങുമ്പോൾ സീറ്റുകൾ തരപ്പെടുത്താനുള്ള നെട്ടോട്ടത്തിലാണ് നേതാക്കൾ. കഴിഞ്ഞ ലോക്സഭാ തെരഞ്ഞെടുപ്പിൽ സീറ്റ് നഷ്ടപ്പെട്ട മുതിർന്ന കോൺഗ്രസ് നേതാവ് കെവി തോമസ് ഇപ്പോഴും അതൃപ്തനാണ്. അദ്ദേഹം ഇടതുപാളയത്തിലേക്ക് നീങ്ങുന്നുവെന്ന വാർത്തകളാണ് മധ്യകേരളത്തിൽ ചൂടുപിടിക്കുന്നത്. മാധ്യമ പ്രവർത്തകരുടെ ഇത്തരം ചോദ്യങ്ങളെ അദ്ദേഹം തള്ളിക്കളയുന്നുമില്ല. ഇരുപത്തി നാലിന് ശേഷം നിലപാട് അറിയിക്കാമെന്നാണ് കെവി തോമസ് വ്യക്തമാക്കിയിരിക്കുന്നത്.\nലത്തീൻ സമുദായത്തിന് ഭൂരിപക്ഷമുള്ള മണ്ഡലം\nഇടതുപക്ഷത്തെ സംബന്ധിച്ച് മധ്യകേരളത്തിലെ യുഡിഎഫിൻ്റെ ശക്തികേന്ദ്രമായ എറണാകുളം മണ്ഡലത്തിൽ എന്ത് പരീക്ഷണത്തിനും തയ്യാറാണ്. യാതൊരു പ്രതീക്ഷകൾക്കും അടിസ്ഥാനമില്ലാത്ത മണ്ഡലത്തിൽ കെവി തോമസ് മത്സരിച്ചാൽ ഒന്നും നഷ്ടപ്പെടാനുമില്ല. കിട്ടിയാൽ വലിയ നേട്ടവും. അതു കൊണ്ട് തന്നെ കെവി തോമസ് തയ്യാറായാൽ ഇടതുപക്ഷം സന്തോഷത്തോടെ സ്വീകരിക്കും. അതായത് പന്ത് തോമസ് മാഷിൻ്റെ കോർട്ടിലെന്ന് ചുരുക്കം. ലത്തീൻ സമുദായത്തിന് ഭൂരിപക്ഷമുള്ള മണ്ഡലത്തിൽ യുഡിഎഫിനെ സംബന്ധിച്ച് വിജയശതമാനത്തിൽ വലിയ ഇടിവാണ് ഓരോ തവണയും ഉണ്ടാകുന്നത്. ഹൈബി ഈഡൻ എംപിയായതോടെ നടന്ന ഉപതെരഞ്ഞെടുപ്പിൽ ടിജെ വിനോദ് ജയിച്ചു കയറിയത് കഷ്ടിച്ചാണ്. മുൻപ് ലഭിച്ചിരുന്ന മൃഗീയ ഭൂരിപക്ഷം ഇപ്പോൾ കോൺഗ്രസിന് നേടാനാകുന്നില്ല. ഈ സാഹചര്യത്തിൽ കെവി തോമസ് വന്നാൽ കോൺഗ്രസ് വോട്ടുകൾ വിഭജിച്ച് ജയിക്കാനുള്ള തന്ത്രം പരീക്ഷിക്കാൻ ഇടതുപക്ഷം തയ്യാറാകും.\nകഴിഞ്ഞ ലോക്സഭാ തെരഞ്ഞെടുപ്പിൽ തഴയപ്പെട്ടതിനാൽ കേരളത്തിലേക്ക് തിരിച്ചെത്തിയ തോമസ് മാഷിന് കെപിസിസി അർഹമായ പരിഗണന നൽകിയിട്ടില്ല. പാർട്ടിയിലെ ഉന്നത സ്ഥാനമാണ് ആഗ്രഹിച്ചിരുന്നതെങ്കിലും നൽകിയത് സാമ്പത്തിക പ്രതിസന്ധിയിൽ ആടിയുലയുന്ന പാർട്ടി പത്രത്തിൻ്റെയും ചാനലിൻ്റെയും എംഡി സ്ഥാനങ്ങളാണ്. ചുമതലകൾ ഇതുവരെയും അദ്ദേഹം ഏറ്റെടുത്തിട്ടുമില്ല. തന്നെ ഒതുക്കാനുള്ള ശ്രമത്തിൻ്റെ ഭാഗമാണിതെന്നാണ് തോമസ് മാഷിൻ്റെ ആരോപണം.\nകൊച്ചി സീറ്റിൽ കണ്ണും നട്ട് നിരവധി പേര്\nഎറണാകുളം നിയമസഭാ മണ്ഡലത്തിൽ ടിജെ വിനോദ് വന്നതോടെ, കൊച്ചി മണ്ഡലത്തിൽ മത്സരിക്കാനുള്ള ആഗ്രഹം പ്രകടിപ്പിച്ചിരുന്നു. എന്നാൽ ഇരുഗ്രൂപ്പുകളും അദ്ദേഹത്തെ ഒതുക്കാനായി ഒന്നിച്ചു നീങ്ങുകയാണ്. ഡൊമിനിക് പ്രസൻ്റേഷൻ, ടോണി ചമ്മിണി തുടങ്ങിയ നേതാക്കൾ കൊച്ചി സീറ്റിൽ കണ്ണും നട്ടിരിക്കുകയാണ്. മാത്രമല്ല കെപിസിസി യുടെ വിദൂര സാധ്യതയിൽ പോലും കെവി തോമസിൻ്റെ പേരില്ല. ഇതോടെയാണ് കെവി തോമസ് പാർട്ടി വിടുന്നുവെന്ന സൂചന ബലപ്പെടുന്നത്.\nഅതേസമയം കെവി തോമസ് പാർട്ടി വിടാൻ തീരുമാനിച്ചാൽ പിടിച്ചു നിർത്തേണ്ട എന്ന ലൈനിലാണ് ഗ്രൂപ്പ് നേതൃത്വങ്ങൾ. പാർട്ടി അദ്ദേഹത്തിന് എല്ലാവിധ അംഗീകാരങ്ങളും നൽകിക്കഴിഞ്ഞു. ആറ് തവണ ലോക് സഭാംഗമായും രണ്ട് തവണ നിയമസഭയിലേക്കും മത്സരിച്ചു. കേന്ദ്ര മന്ത്രിയും എംപിയും സംസ്ഥാന മന്ത്രിയുമായി. ഇനി യുവാക്കൾക്കായി മാറി നിൽക്കട്ടെ. വിലപേശലിനും ഭീഷണിക്കും മുന്നിൽ വഴങ്ങേണ്ടെന്ന നിലപാടിലാണ് ഹൈക്കമാൻഡും.\nകളം മാറിച്ചവിട്ടാൻ അനുകൂല കാലാവസ്ഥ\nഡൽഹിയിൽ സോണിയാഗാന്ധിയെ നേരിട്ട് കണ്ടാലും കാര്യങ്ങൾ പഴയ പോലെ അനുകൂലമാകില്ലെന്ന് കെവി തോമസിന് നന്നായി അറിയാം. സംസ്ഥാന രാഷ്ട്രീയത്തിലാകട്ടെ ഗ്രൂപ്പിസവുമായി പടപൊരുതാനുള്ള ശക്തിയുമില്ല. ഇടത്തോട്ട് ചാഞ്ഞാൽ രാഷ്ട്രീയമായും വ്യക്തിപരമായും ഗുണം ചെയ്യുകയും ചെയ്യും. മാത്രമല്ല ഇടതുപക്ഷത്തിന് തുടർ ഭരണ സാധ്യതകളും പ്രവചിക്കുമ്പോൾ കളം മാറിച്ചവിട്ടാൻ അനുകൂല കാലാവസ്ഥയുമാണ്. എറണാകുളം മണ്ഡലത്തിൽ സീറ്റിനായി അവകാശവാദം ഉന്നയിക്കാൻ ഇടതുപക്ഷത്ത് തത്ക്കാലം ആരുമില്ലാത്തതും കൂടുമാറ്റം തോമസ് മാഷിന് ഗുണകരമാകുമെന്നാണ് രാഷട്രീയ നിരീക്ഷകർ വിലയിരുത്തുന്നത്.\nudf KV Thomas CPM Candidate KV Thomas Ernakulam CPM Candidate KV Thomas kerala assembly election 2021 Ernakulam news Ernakulam cpm Congress\nWeb Title : report says that senior congress leader kv thomas likely to contest as cpm candidate from eranakulam


കൊട്ടാരക്കര നെല്ലിക്കുന്നത്ത് നിന്ന് കാണാതായ3വയസുകാരൻ നാടോടി ബാലന്റെ മൃതദേഹം കണ്ടെത്തി. | Asian Metro News കൊട്ടാരക്കര നെല്ലിക്കുന്നത്ത് നിന്ന് കാണാതായ3വയസുകാരൻ നാടോടി ബാലന്റെ മൃതദേഹം കണ്ടെത്തി.\nകൊട്ടാരക്കര നെല്ലിക്കുന്നത്ത് നിന്ന് കാണാതായ3വയസുകാരൻ നാടോടി ബാലന്റെ മൃതദേഹം കണ്ടെത്തി.\nകൊട്ടാരക്കര : നെല്ലിക്കുന്നത്ത് തോട്ടിൽ വീണ് കാണാതായ നാടോടി ബാലന്റെ മൃതദേഹം കണ്ടെത്തി. മൈസൂർ സ്വദേശികളായ വിജയൻ-ചിങ്കു ദമ്പതികളുടെ മകൻ രാഹുൽ(3) ആണ് മരിച്ചത്. വെള്ളിയാഴ്ച രാത്രി പത്ത് മണിയോടെയാണ് രാഹുലിനെ കാണാതായത്. നെല്ലിക്കുന്നത്ത് എത്തിയ നാടോടി സംഘം മൂന്ന് കടത്തിണ്ണകളിലായി കഴിയുകയായിരുന്നു.\nരാഹുൽ തോടിന് സമീപത്തേക്ക് നടക്കുന്നതിന്റെ സി.സി.ടി.വി ദൃശ്യങ്ങൾ പൊലീസിന് ലഭിച്ചിരുന്നു. തുടർന്ന് രാത്രിയും പകലുമായി ഫയർഫോഴ്സും പൊലീസും കൊല്ലത്തുനിന്നുള്ള സ്കൂബാ ടീമും നാട്ടുകാരുമൊക്കെ വ്യാപക തെരച്ചിൽ നടത്തി. ഫലമില്ലാതെ വന്നതോടെ തെരച്ചിൽ അവസാനിപ്പിച്ചതാണ്. ഇതിനിടയിലാണ് ഇന്ന് രാവിലെ ഓടനാവട്ടം കട്ടയിൽ ഭാഗത്തായി തോട്ടിൽ മൃതദേഹം കണ്ടെത്തിയത്. നടപടികൾ പൂർത്തിയാക്കിയ ശേഷം മൃതദേഹം താലൂക്ക് ആശുപത്രിയിൽ പോസ്റ്റുമോർട്ടം നടത്തി ബന്ധുക്കൾക്ക് വിട്ടുകൊടുക്കും. കൊട്ടാരക്കര പൊലീസ് കേസെടുത്തു.\nജോലിവാഗ്ദാനം ചെയ്ത് ലക്ഷങ്ങൾ തട്ടിയ പ്രതി പിടിയിൽ 0\nകോവിഡ് രൂക്ഷമായ സാഹചര്യത്തില് ഭക്ഷ്യക്കിറ്റ് വിതരണം തുടരുമോ എന്ന ചോദ്യത്തിന് മുഖ്യമന്ത്രിയുടെ മറുപടി 0


☸☸☸ Asif Ali in Rajiv Ravi's Investigation Thriller☸☸☸ Written By Sibi Thomas ☸☸☸\nThread: ☸☸☸ Asif Ali in Rajiv Ravi's Investigation Thriller☸☸☸ Written By Sibi Thomas ☸☸☸\n21st May 2019, 02:43 PM #1\nSibi Thomas, the Real life Circle Inspector who played Sub Inspector Sajan Mathew in 'Thondimuthalum Driksakshiyum' is penning an investigation thriller which will be directed by Rajiv Ravi. Asif Ali will do the main lead which is reportedlyareal life investigation story carried out by the writer Siby Thomas on the backdrop of Kasaragod.\n21st May 2019, 02:43 PM #2\n21st May 2019, 02:43 PM #3\n21st May 2019, 02:50 PM #4\n‘തൊണ്ടിമുതലിലെ എസ് ഐ’യുടെ തിരക്കഥ, ജ്വല്ലറി കവര്*ച്ച പ്രമേയമായ രാജീവ് രവി ചിത്രത്തില്* ആസിഫലി\nതിരക്കഥ പകുതി പൂര്*ത്തിയായതായി സിബി തോമസ് ദ ക്യൂവിനോട്\nതൊണ്ടിമുതലും ദൃക്*സാക്ഷിയും എന്ന സിനിമയില്* എസ് ഐ സാജന്* മാത്യുവിന്റെ റോളിലെത്തിയ പോലീസുദ്യോഗസ്ഥന്* സി ഐ സിബി തോമസ് തിരക്കഥാകൃത്താകുന്നു. തുറമുഖത്തിന് ശേഷം രാജീവ് രവി സംവിധാനം ചെയ്യുന്ന സിനിമയ്ക്ക് വേണ്ടിയാണ് സിബി തോമസിന്റെ രചന. ആസിഫലിയാണ് നായകന്*. കാസര്*ഗോഡ് നടന്ന കുപ്രസിദ്ധമായ ഒരു കവര്*ച്ചയും തുടരന്വേഷണവുമാണ് പ്രമേയം. സിഐ സിബി തോമസ് ഒരു കേസില്* നടത്തിയ അന്വേഷണമാണ് രാജീവ് രവി ചിത്രത്തിന് തിരക്കഥയാകുന്നത്. തിരക്കഥ പകുതി പൂര്*ത്തിയായതായി സിബി തോമസ് ദ ക്യൂവിനോട് പറഞ്ഞു.\nസര്*വീസിനിടെയിലുണ്ടായ ഒരു സംഭവമാണ്. കാസര്*ഗോഡ് ജില്ലയില്* ഒരു ജ്വല്ലറി കവര്*ച്ച നടന്നിരുന്നു. ഞങ്ങള്*ക്ക് ഒരു ക്ലൂ പോലും കിട്ടിയില്ല. അവിടെയെത്തി സിസി ടിവി പരിശോധിച്ചു. ആ ദൃശ്യത്തില്* സംശയാസ്പദമായ ഒരു വാഹനം കണ്ടെത്തി. അതേക്കുറിച്ച് കൂടുതല്* അന്വേഷിച്ച് ഒരാളിലേക്ക് എത്തി. വളരെ തന്ത്രപരമായി ആസൂത്രണം ചെയ്ത മോഷണമായിരുന്നു. കേരളത്തിന് പുറത്തേക്കും നീണ്ട അന്വേഷണമായിരുന്നു.\nഉത്തര്*പ്രദേശിലെ തിരുട്ടുഗ്രാമങ്ങളും കേരളത്തിലെ കവര്*ച്ചയും പ്രമേയമാകുന്നതാണ് സിനിമയെന്നാണ് സൂചന. ഒരു ചാനലില്* ഇന്*വെസ്റ്റിഗേഷന്* സ്റ്റോറി പറഞ്ഞതില്* നിന്നുണ്ടായ കൗതുകത്തില്* നിന്നാണ് രാജീവ് രവി സിനിമ ചെയ്യാമെന്ന് പറഞ്ഞു. എന്റെ റോളില്* ആസിഫലി എത്തുന്നതും ആഹ്ലാദമുണ്ടെന്ന് സിബി തോമസ് ദ ക്യൂവിനോട് പറഞ്ഞു. സിനിമയില്* ഒരു കഥാപാത്രം ചെയ്യാന്* സാധ്യതയുണ്ടെന്നും സിബി തോമസ്. വേറെ അന്വേഷണ കഥകള്* സിനിമയാക്കുന്ന കാര്യം ചര്*ച്ചയിലുണ്ടെന്ന് സിബി തോമസ്.\nനിവിന്* പോളി, ബിജു മേനോന്*, ഇന്ദ്രജിത്ത്, നിമിഷാ സജയന്* എന്നിവര്* പ്രധാന കഥാപാത്രങ്ങളാകുന്ന തുറമുഖം എന്ന സിനിമയുടെ ചിത്രീകരണത്തിലാണ് രാജീവ് രവി. ഈ ചിത്രത്തിന് ശേഷം ഈ വര്*ഷം സെപ്തംബറില്* ആസിഫലി ചിത്രത്തിലേക്ക് കടക്കുമെന്നാണ് സൂചന.\nഫിലിം റോള്* പ്രൊഡക്ഷന്*സിന്റെ ബാനറില്* അരുണ്* കുമാര്* വി ആര്* ആണ് സിനിമ നിര്*മ്മിക്കുന്നത്. അമല്* നീരദ് പ്രൊഡക്ഷന്*സിനൊപ്പം എക്*സിക്യൂട്ടിവ് പ്രൊഡ്യൂസറായിരുന്നു അരുണ്*കുമാര്*.\nതൊണ്ടിമുതലും ദൃക്*സാക്ഷിയും എന്ന ചിത്രത്തില്* മാല മോഷണക്കേസിലെ പ്രതിയെ ഫഹദ് ഫാസില്* അവതരിപ്പിച്ചപ്പോള്* അന്വേഷിക്കുന്ന എസ് ഐയുടെ റോളിലാണ് സിബി തോമസ് അഭിനയിച്ചത്. മധുപാല്* സംവിധാനം ചെയ്ത കുപ്രസിദ്ധ പയ്യന്* എന്ന സിനിമയിലും പോലീസ് റോളില്* സിബി തോമസ് അഭിനയിച്ചു. കുട്ടനാടന്* മാര്*പ്പാപ്പ, സിദ്ധാര്*ത്ഥന്* എന്ന ഞാന്* എന്നീ സിനിമകളിലും സിബി അഭിനയിച്ചിട്ടുണ്ട്.\n21st May 2019, 08:15 PM #5\nAsif Ali on FB\n22nd May 2019, 03:02 PM #6\nതുറമുഖത്തിന് ശേഷം രാജീവ് രവിയുടെ പുതിയ ചിത്രം; ആസിഫ് അലി നായകന്*\nമട്ടാഞ്ചേരിയിലെ തൊഴിലാളികളുടെ ജീവിത കഥ പറയുന്ന ചിത്രമായ തുറമുഖത്തിന് ശേഷം രാജീവ് രവി സംവിധാനം ചെയ്യുന്ന ചിത്രത്തില്* ആസിഫ് അലി നായകനാകും.\nകാസര്*ഗോഡ് നടന്ന കുപ്രസിദ്ധമായ ഒരു കവര്*ച്ചയും തുടരന്വേഷണവുമാണ് ചിത്രത്തിന്റെ പ്രമേയം. രാജീവ് രവി ഛായാഗ്രഹണം നിര്*വഹിച്ച ദീലീഷ് പോത്തന്* ചിത്രം തൊണ്ടിമുതലും ദൃക്*സാക്ഷിയും എന്ന ചിത്രത്തില്* എസ്*ഐയുടെ വേഷത്തിലെത്തിയ സിബി തോമസ് ആണ് ചിത്രത്തിന്റെ തിരക്കഥയൊരുക്കുന്നത്.\nഫിലിം റോള്* പ്രൊഡക്ഷന്*സിന്റെ ബാനറില്* അരുണ്* കുമാര്* വി ആര്* ആണ് ചിത്രം നിര്*മ്മിക്കുന്നത്. തുറമുഖം ചിത്രത്തിന് ശേഷം ആസിഫ് അലി ചിത്രത്തിന്റെ ചിത്രീകരണം ആരംഭിക്കുമെന്നാണ് കരുതുന്നത്.\nനിവിന്* പോളി, ബിജു മേനോന്*, ഇന്ദ്രജിത്ത്, നിമിഷാ സജയന്* എന്നിവരാണ് തുറമുഖത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.\nതുറമുഖത്തിന് ശേഷം രാജീവ് രവിയുടെ പുതിയ ചിത്രം; ആസിഫ് അലി നായകന്* | Southlive Malayalam: Kerala News, Malayalam News, Breaking News, Movie News, Political News


LGBT പരേഡു നിരോധിച്ചതിനെ സ്വാഗതം ചെയ്ത സുവിശേഷ പ്രഘോഷകന് ഭീഷണി : Marian Pathram\nLGBT പരേഡു നിരോധിച്ചതിനെ സ്വാഗതം ചെയ്ത സുവിശേഷ പ്രഘോഷകന് ഭീഷണി\nLast updated Sep 18, 2020 119\nലണ്ടന്: എല്‍ജിബിറ്റി പ്രൈറ്റ് ഇവന്റുകള് നിരോധിക്കാനുള്ള തീരുമാനത്തെ പിന്തുണച്ചുകൊണ്ട് സംസാരിച്ചതിന് സുവിശേഷപ്രഘോഷകനും കുടുംബത്തിനും ഭീഷണി. സുവിശേഷപ്രഘോഷകനെ നാടുകടത്തണമെന്നും ദേവാലയം കത്തിക്കും എന്നുമാണ് എല്‍ജിബിറ്റിയുടെ ഭീഷണി.\nഓസ്‌ട്രേലിയക്കാരനായ ജോഷ് വില്യംസണിന് നേരെയാണ് ഭീഷണി ഉയര്‍ന്നിരിക്കുന്നത്. പ്രൈഡ് ഇവന്റുകള് ഈ വര്‍ഷം മുതല് നിരോധിക്കുമെന്ന വാര്‍ത്ത വണ്ടര്‍ഫുള് ന്യൂസ് ആണെന്ന് ഫേസ്ബുക്കില് കുറിപ്പിട്ടതാണ് പ്രതിഷേധത്തിന് കാരണമായത്.\nസമൂഹാംഗങ്ങളെ വഴിതെറ്റിക്കുന്നുവെന്നും ഇദ്ദേഹത്തിന്റെ സന്ദേശങ്ങള് ഉപദ്രവകരമാണെന്നും ഈ സാഹചര്യത്തില് അദ്ദേഹം ഇവിടെ തുടരുന്നത് അപകടമാണെന്നുമാണ് എല്‍ജിബിറ്റി.യുടെ നിലപാട്.\nക്രിസ്തുരൂപത്തിന്റെ നിറം ശരിയായില്ല പോലും, രൂപം തകര്‍ത്തതിന് അക്രമിയുടെ ന്യായീകരണം ഇങ്ങനെ


ഷർട്ട് 25 രൂപ ടോപ് 45 രൂപ കുർത്തി 55 രൂപ വില കുറച്ചു വസ്ത്രങ്ങൾ ലഭിക്കുന്ന സ്ഥലം പരിചയപ്പെടാം\nനമുക്ക് വസ്ത്രങ്ങളോട് എപ്പോഴും ഒരു കമ്പം തന്നെയാണ്. നമ്മുടെ രാജ്യത്ത് വിവിധ ഇനങ്ങളിൽ വിവിധ ശൈലിയിലുള്ള വസ്ത്രങ്ങൾ ധരിക്കുക എന്നാണ് എല്ലാവരും താൽപര്യപ്പെടുന്നത്.\nഅവരവർക്ക് ഇഷ്ടപ്പെട്ട ചോയ്സുകൾ തെരഞ്ഞെടുത്തത് തൃപ്തികരമായ രീതിയിൽ അണിയുകയാണ് ചെയ്യാറുള്ളത്. ഈ വീഡിയോയിൽ വളരെ കുറഞ്ഞ ചെലവിൽ ഗുണ നിലവാരമുള്ള ഷർട്ടുകൾ ലഭിക്കുന്ന സ്ഥലം പരിചയപ്പെടുത്താം. ഒരു ഷർട്ടിന് വില കേവലം 25 രൂപയാണ് വില. വ്യത്യസ്ത നിറത്തിലും ഡിസൈനിലും ഉള്ള ഷർട്ടുകൾ ഇവിടെ ലഭിക്കും. ഇത് നമുക്ക് ഓൺലൈൻ മെറ്റീരിയൽ ആയി വാങ്ങാവുന്നതാണ്. ഷർട്ടും പാൻറും നമുക്ക് മൊത്തമായി വാങ്ങാം. പോളിസ്റ്റർ ഷർട്ടുകൾക്ക് 80 രൂപയാണ് വില. അങ്ങനെ നിരവധി ഷർട്ടുകൾ ലഭ്യമാണ്.\nഗുണ നിലവാരവും വ്യത്യസ്ത നിറങ്ങളിലുള്ള വസ്തുക്കളും ഈ ഒരു കടയിൽ ഉൾപ്പെടുന്നു. കുട്ടികൾക്കും മുതിർന്നവർക്കും ഷർട്ടും പാൻറും ഇവിടെ നിന്നും വാങ്ങാവുന്നതാണ്. ഏത് സൈസിലും നിങ്ങൾക്കു ലഭിക്കും എന്നതും പ്രത്യേകതയാണ്. നിങ്ങൾക്ക് ഒരു ഇതുപോലെ ബൾക്കായി മെറ്റീരിയൽ വാങ്ങാൻ താല്പര്യപ്പെടുന്നവർ ആണെങ്കിൽ തീർച്ചയായും കടയുമായി ബന്ധപ്പെടാവുന്നതാണ്. കൂടുതൽ വിശദാംശങ്ങൾ\nഅറിയാനായി വീഡിയോ കാണാം.\nഈ മാജിക്കൽ ഫെർട്ടിലൈസർ മാത്രം മതി മണി പ്ലാന്റ് നല്ല രീതിയിൽ തഴച്ചു വളരാൻ ഇനി നല്ല തിക്ക് ആകും\nറെഡ് ലേഡി പപ്പായ നിറയെ കായ്ക്കാൻ തുടക്കം മുതൽ ചെയ്യേണ്ട കാര്യങ്ങൾ ഇനി പപ്പായ ചുവട്ടിൽ കായ്ക്കും\nഗ്യാസ് സിലിണ്ടറിലെ ഗ്യാസിന്റ അളവ് ഇനി കുലുക്കാതെയോ ചെരിക്കാതെയോ നോക്കാൻ ഇതാ സിമ്പിൾ മാർഗ്ഗം


Pandava Temples In Kerala - Malayalam Nativeplanet\n»കേരളത്തിലെ പഞ്ചപാണ്ഡവ തിരുപ്പതികള്\nകേരളത്തിലെ പഞ്ചപാണ്ഡവ തിരുപ്പതികള്\nPublished: Saturday, November 18, 2017, 8:00 [IST]\nഐതിഹ്യങ്ങള്‍ക്കും പുരാണങ്ങള്‍ക്കും ഏറെ പ്രിയപ്പെട്ടവരാണ് പാണ്ഡവന്‍മാര്.\nഹിന്ദുമതവുമായി ബന്ധപ്പെട്ട് കേരളത്തിലെ ഐതിഹ്യങ്ങളിലും ഇവര്‍ക്ക് പ്രത്യേക പങ്കുണ്ട.് ഇത്തരത്തില് പഞ്ചപാണ്ഡവന്‍മാര് ആരാധിച്ചിരുന്ന ക്ഷേത്രങ്ങള് വിശ്വാസികള്‍ക്ക് വളരെ പ്രധാനപ്പെട്ട ഇടങ്ങളാണ്.\nതങ്ങളുടെ അജ്ഞാതവാസക്കാലത്ത് പഞ്ചപാണ്ഡവര് ആലപ്പുഴയിലെ ചെങ്ങന്നൂരില് താമസിച്ചിരുന്നു എന്നും അവിടെ നിന്നും ഓരോരുത്തരും അടുത്തുള്ള ക്ഷേത്രങ്ങളില് പൂജനടത്തിയിരുന്നുവെന്നുമാണ് വിശ്വാസം.\nപഞ്ച പാണ്ഡവരും കുന്തിയും ആരാധന നടത്തിയ ക്ഷേത്രങ്ങളെക്കുറിച്ചറിയാം. ഒരേ ദിവസം തന്നെ ഈ ക്ഷേത്രങ്ങള് ദര്‍ശിക്കുന്നത് പുണ്യകരമായാണ് കണക്കാക്കുന്നത്.\nഅജ്ഞാതവാസക്കാലത്ത് പാണ്ഡവര് താമസിച്ചിരുന്ന സ്ഥലമാണ് പാണ്ഡവന്‍പാറ എന്ന പേരില് അറിയപ്പെടുന്നത്. ഇവിടെ നിന്നും പോയി ഓരോരുത്തരും സമീപത്തുള്ള ക്ഷേത്രങ്ങളില് ആരാധന നടത്തിയിരുന്നു എന്നു പറയപ്പെടുന്നു.\nവിചിത്ര ആകൃതിയിലുള്ള പാറ\nവിചിത്രമായ ആകൃതികളിലുള്ള നിരവധി പാറകള് ഈ പാണ്ഡവന്‍പാറയില് കാണുവാന് സാധിക്കും. പാണ്ഡവന്‍മാര് ഇവിടെ താമസിച്ചതിന്റെ തെളിവുകളാണിതെന്നാണ് വിശ്വാസം.\nചെങ്ങന്നൂരില് നിന്നും 1.1 കിലോമീറ്റര് അകലെയാണ് ഉവിടം സ്ഥിതി ചെയ്യുന്നത്. ചെറിയനാട് റൂട്ടിലാണ് ഇവിടെയെത്താന് സഞ്ചരിക്കേണ്ടത്.\nതൃച്ചിറ്റാറ്റ് മഹാവിഷ്ണു ക്ഷേത്രം\nപഞ്ചപാണ്ഡവരില് യുധിഷ്ഠിരന് പ്രതിഷ്ഠ നടത്തിയ ക്ഷേത്രമാണ് തൃച്ചിറ്റാറ്റ് മഹാവിഷ്ണു ക്ഷേത്രം. കേരളത്തിലെ പുരാതന ക്ഷേത്രങ്ങളില് ഒന്നാണിത്.\nചെങ്ങന്നൂര് ടൗണില് നിന്നും ഒരുകിലോമീറ്റര് അകലെ മുണ്ടങ്കാവിലാണ് തൃച്ചിറ്റാറ്റ് മഹാവിഷ്ണു ക്ഷേത്രം സ്ഥിതി ചെയ്യുന്നത്.\nതൃപ്പുലിയൂര് മഹാവിഷ്ണു ക്ഷേത്രം\nപഞ്ചപാണ്ഡവരില് ഭീമന് പ്രതിഷ്ഠ നടത്തിയ ക്ഷേത്രമാണ് തൃപ്പുലിയൂര് മഹാവിഷ്ണു ക്ഷേത്രം. ഭാരതത്തിലെ വൈഷ്ണവ ക്ഷേത്രങ്ങളില് പ്രധാനപ്പെട്ട ഒന്നാണിത്. ഭീമസേന തിരുപ്പതി എന്നും ഇവിടം അറിയപ്പെടുന്നു.\nസപ്തര്‍ഷികള് പ്രതിഷ്ഠ നടത്തിയ ക്ഷേത്രം\nതൃപ്പുലിയൂരിലെ ക്ഷേത്രം ഭീമന് അല്ല പ്രതിഷ്ഠിച്ചതെന്നും മറിച്ച് സപ്തര്‍ഷികള് പ്രതിഷ്ട നടത്തുകയും വ്യാഘ്രപാദമഹര്‍ഷി ഉവിടെ വസിച്ച് പൂജകള് നടത്തി എന്നുമൊരു വിശ്വാസം ഇവിടെയുണ്ട്. ഐതിഹ്യങ്ങളനുസരിച്ച് പുലിയൂര് എന്ന പേര് അങ്ങനെ വന്നതാണത്രെ.\nമകരസംക്രമി നാളില് ഇവിടെ നടക്കുന്ന കാവടി ഉത്സവം ഏറെ പ്രശസ്തമാണ്. ആയിരത്തിലധികം കാവടികളാണ് അന്നേ ദിവസം ഇവിടെ അരങ്ങേറുന്നത്. കാവടിയാട്ടം നടത്തുന്ന ഏക വിഷ്ണു ക്ഷേത്രം കൂടിയാണിത്.\nചെങ്ങന്നൂരില് നിന്നും ചെറിയനാട് വഴി പുലിയൂരില് നിന്നാണ് തൃപ്പുലിയൂര് ക്ഷേത്രത്തിലേക്ക് പോകുന്നത്.\nപാണ്ഡവരിയെ അര്‍ജുനനാണ് ഈ ക്ഷേത്രം നിര്‍മ്മിച്ചതെന്നാണ് വിശ്വാസം. യുദ്ധക്കളത്തില് നിരായുധനായ കര്‍ണ്ണനെ കൊന്നതു മൂലമുണ്ടായ പാപഭാരം തീര്‍ക്കാനാണ് അര്‍ജുനന് ഈ ക്ഷേത്രം നിര്‍മ്മിച്ചതെന്നും പറയപ്പെടുന്നു.\nപത്തനംതിട്ട ജില്ലയില് പമ്പാ നദിയുടെ തീരത്തായാണ് ആറന്മുള പാര്‍ഥസാരഥി ക്ഷേത്രം സ്ഥിതി ചെയ്യുന്നത്. ചെങ്ങന്നൂരില് നിന്നും 11 കിലോമീറ്റര് അകലെയാണ് ക്ഷേത്രം സ്ഥിതി ചെയ്യുന്നത്. ചങ്ങനാശ്ശേരിതിരുവല്ലചെങ്ങന്നൂര് വഴിയും പോകാം.\nപാമ്പണയപ്പന് തിരുപ്പതി എന്ന പേരിലറിയപ്പെടുന്ന തിരുവന്‍വണ്ടൂര് മഹാവിഷ്ണു-ഗോശാലകൃഷ്ണക്ഷേത്രം പാണ്ഡവരിലെ നകുലന് നിര്‍മ്മിച്ചതാണെന്നാണ് വിശ്വാസം. ഗോശാല കൃഷ്ണനും ഈ ക്ഷേത്രത്തില് തുല്യപ്രാധാന്യമുണ്ട്.\nപടിഞ്ഞാറോട്ട് ദര്‍ശനമുള്ള അപൂര്‍വ്വം ക്ഷേത്രങ്ങളില് ഒന്നുകൂടിയാണിത്.\nചെങ്ങന്നൂരില് നിന്നും തിരുവല്ല ഭാഗത്തേക്ക് എം സി റോഡ് വഴി4കിലോമീറ്റര് പോയാല് പ്രാവിങ്കൂട് കവല എത്തും. അവിടെ നിന്നും ഇടത്തോട്ട് തിരിഞ്ഞ്2കിലോമീറ്റര് പോയാല് ഇടതുവശത്തായി ക്ഷേത്രം കാണാം\nവിഷ്ണുവിന്റെ ദിവ്യദേശങ്ങളില് ഉള്‍പ്പെടുന്ന തൃക്കൊടിത്താനം മഹാവിഷ്ണു ക്ഷേത്രം\nപാണ്ഡവരിലെ സഹദേവന് സ്ഥാപിച്ചതാണെന്നാണ് വിശ്വാസം.\nമഹാവിഷ്ണുവിന്റെ 108 ക്ഷേത്രങ്ങളിലും സ്വര്‍ഗ്ഗീയ വാസസ്ഥലങ്ങളിലും ഒന്നായാണ് ഇത് അറിയപ്പെടുന്നത്. അഗ്നിദേവന് സമ്മാനമായി നല്കിയ ലവിഷ്ണുവിഗ്രഹമാണ് സഹദേവന് ഇവിടെ പ്രതിഷ്ഠിച്ചിരിക്കുന്നത്.\nക്ഷേത്രത്തിലെ മൂലവിഗ്രഹം അത്ഭുതനാരായണന് എന്നും അമൃതനാരായണന് എന്നും അറിയപ്പെടുന്നു. നില്‍ക്കുന്ന രൂപത്തിലാണ് ഇവിടെ വിഗ്രഹമുള്ളത്.\nകോട്ടയം ജില്ലയിലെ ചങ്ങനാശ്ശേരിയിലാണ് തൃക്കൊടിത്താനം മഹാവിഷ്ണു ക്ഷേത്രം സ്ഥിതി ചെയ്യുന്നത്. ചങ്ങനാശ്ശേരിയില് നിന്നും രണ്ടു കിലോമീറ്റര് അകലെയാണ് ക്ഷേത്രം സ്ഥിതി ചെയ്യുന്നത്.\nമുതുകുളം പാണ്ഡവര്‍കാവ് ദേവീക്ഷേത്രം\nപാണ്ഡവമാതാവായ കുന്തി ദേവി ചെളി കൊണ്ട് നവിഗ്രഹമുണ്ടാക്കി പ്രതിഷ്ഠിച്ച മുതുകുളം പാണ്ടവര്‍കാവ് ദേവീക്ഷേത്രം കേരളത്തിലെ പ്രധാനപ്പെട്ട ദേവീ ക്ഷേത്രങ്ങളില് ഒന്നാണ്.\nആലപ്പുഴ ജില്ലയിലെ കാര്‍ത്തികപ്പള്ളി മുതുകുളത്താണ് ഈ ക്ഷേത്രം സ്ഥിതി ചെയ്യുന്നത്.\nRead more about: kerala temples vishnu temples alappuzha epic


upa mp-parliament-wipയു.പി.എ എംപിമാര്‍ക്ക്\nസഹവിദ്യാര്‍ത്ഥികളെ ബന്ദിയാക്കിയ വിദ്യാര്‍ത്ഥി മരിച്ചു\nWednesday 1st December 2010 9:49am\nയു.പി.എ എംപിമാര്‍ക്ക് വിപ്പു കൊടുത്തു\nWednesday 1st December 2010 9:39am\nന്യൂദല്‍ഹി: പാര്‍ലമെന്റില് ഹാജരാകാന് ആവശ്യപ്പെട്ട് യു.പി.എ എംപിമാര്‍ക്ക് വിപ്പ് കൊടുത്തു. ഉപധനാഭ്യര്‍ത്ഥന ബില്ലുകള് പാസാക്കാനാണിത്.\nപാര്‍ലമെന്റ് നടപടികള് പുനസ്ഥാപിക്കാനുള്ള അവസാന നടപടികളും പരാജയപ്പെട്ടതോടെയാണിത്. രണ്ടാഴ്ചയായി തുടരുന്ന പാര്‍ലമെന്റ് സ്തംഭനം നീക്കാന് ലോക്‌സഭാ സ്പീക്കര് മീര കുമാര് ഇന്നലെ വിളിച്ച സര്‍വകക്ഷി യോഗവും പരാജയപെട്ടിരുന്നു. .യോഗത്തില് എല്ലാ പാര്‍ട്ടി നേതാക്കളും പങ്കെടുത്തെങ്കിലും പ്രശ്‌നപരിഹാരമായില്ല. സ്‌പെക്ട്രം വിവാദത്തില് ജെ.പി.സി അന്വേഷണ ആവശ്യം അംഗീകരിക്കില്ലെന്ന് ലോക്‌സഭാ നേതാവും ധനമന്ത്രിയുമായ പ്രണബ് മുഖര്‍ജി യോഗത്തില് തീര്‍ത്തു പറഞ്ഞിരുന്നു.


വിവാഹമോചന വാർത്തയിൽ നന്ദിതയുടെ ഭർത്താവ് പ്രതികരിക്കുന്നു : Deepika.com Cinema News\nനടി നന്ദിത ദാസുമായുള്ള വിവാഹമോചന വാർത്തയിൽ പ്രതികരിച്ച് നന്ദിതയുടെ ഭർത്താവും നടനും നിർമാതാവുമായ സുബോധ് മസ്കാര രംഗത്ത്. നന്ദിതയുമായി ചേർന്നു പോകാൻ കഴിയാത്തവിധം അകന്നതിനാൽ വിവാഹമോചനത്തിന് തീരുമാനിക്കുകയാണെന്ന് സുബോധ് പറഞ്ഞു.\nവിവാഹമോചനവുമായി പ്രചരിക്കുന്ന വാർത്തകൾ അദ്ദേഹം സ്‌ഥിരീകരിക്കും ചെയ്തു. സംഭവിച്ചത് വളരെ മോശമായ കാര്യങ്ങ ളാണ്. ഞങ്ങൾ രണ്ടുപേരും ഇരുപതുകളിലല്ല. അതുകൊണ്ടുതന്നെ അമിത വികാരപ്രകടനത്തിന്റെ ആവശ്യവുമില്ല. അടുത്ത സുഹൃത്തു ക്കളെപ്പോലെയാണ് ഞങ്ങൾ ഇരുവരും തീരുമാനമെടുത്തത്.\nബന്ധങ്ങളെക്കുറിച്ച് നമുക്ക് മുൻകൂട്ടി പ്രവചിക്കാൻ കഴിയില്ല. അവ ചിലപ്പോൾ നമ്മളെപ്പോലും അത്ഭുതപ്പെടുത്തി അകന്നേക്കും– അദ്ദേഹം പറഞ്ഞു. ഇരുവർക്കും ഏഴുവയസ് പ്രായമായ മകനുണ്ട്. മകൻ വിഹാന്റെ കാര്യത്തിൽ രണ്ടു പേർക്കും പിടിവാശിയില്ലെന്നും സുബോധ് വ്യക്‌തമാക്കി. ആരുടെ കൂടെവേണ മെങ്കിലും അവന് കഴിയാം. ഞങ്ങൾ അവനെ അത്യധികം സ്–നേഹിക്കുന്നുണ്ട്.\nകഴിഞ്ഞദിവസം അവനെ സന്ദർശിച്ചിരുന്നു. അവർക്കൊ പ്പം ഭക്ഷണവും കഴിച്ചാണ് താൻ മടങ്ങിയതെന്നും സുബോധ് പറഞ്ഞു. തങ്ങൾക്കിടയിൽ ഒളിച്ചുവയ്ക്കേണ്ട കാര്യങ്ങളൊ ന്നുമില്ലെന്നും ഇരുവരും ഒരുമിച്ചാണ് വിവാഹ മോചനത്തിന് തീരുമാനിച്ചതെന്നുമാണ് കഴിഞ്ഞദിവസം നന്ദിതയും പ്രതികരിച്ചത്.


ഇന്ത്യക്ക് കൂറ്റന് തോല്‍വി; ആദ്യ ട്വന്റി-20ല് കിവീസിന്റെ ജയം 80 റണ്‍സിന് | Reporter Live\nBy Web Desk\tFebruary 6, 2019 5:47 pm A+ A-\nവെല്ലിംഗ്ടണ്: ന്യൂസിലന്റിനെതിരായ ആദ്യ ട്വന്റി-20 മത്സരത്തില് ഇന്ത്യക്ക് ദയനീയ തോല്‍വി. കിവീസ് ഉയര്‍ത്തിയ 220 റണ്‍സ് പിന്തുടര്‍ന്ന ഇന്ത്യക്ക് 19.2 ഓവറില് 139 റണ്‍സ് എടുക്കുന്നതിനിടയില് ഇന്ത്യന് ബാറ്റിംഗ്‌നിര തകര്‍ന്നടിയുകയായിരുന്നു. 80 റണ്‍സിന്റെ വിജയത്തോടെ പരമ്പരയില് 1-0 ന് മുന്നിലാണ് കിവീസ്.\nഏകദിന പരമ്പരയുടെ വിജയം ആവര്‍ത്തിക്കുമെന്ന പ്രതീക്ഷയില് ഇറങ്ങിയ ഇന്ത്യക്ക് തുടക്കത്തിലെ പിഴ്കകുകയായിരുന്നു. 220 റണ്‍സ് പിന്തുടര്‍ന്ന് ഇന്ത്യക്ക് തുടക്കത്തിലെ രോഹിത് ശര്‍മയെ നഷ്ടമായി. രോഹിത് ശര്‍മ(1), ശിഖര് ധവാന്(29), ധോണി (31), വിജയ് ശങ്കര്(27), ഋഷഭ് പന്ത്(4), ദിനേശ് കാര്‍ത്തിക് (5), ഹര്‍ദ്ദിക് പാണ്ഡ്യ (4), ഭൂവനേശ്വര് കുമാര് (1), ചാഹല് (1) എന്നിവരെല്ലാം മോശം പ്രകടനം കാഴ്ച്ചവെച്ചപ്പോള് ധോണി ഉത്തരവാദിത്വത്തോടെ കളിച്ചു.\nഇന്ത്യയുടെ ബൗളിംഗ് നിരയും പരാജയമായിരു്‌നനു. പന്തെറിഞ്ഞ എല്ലാവരും റണ്‍വഴങ്ങി. ഹാര്‍ദ്ദിക് പാണ്ഡ്യ രണ്ടു വിക്കറ്റ് വീഴ്ത്തി. ഭൂവനേശ്വര് കുമാര്, ക്രുനാല് പാണ്ഡ്യ, ഖലീല് അഹമ്മദ്, യൂസ്വേന്ദ്ര ചാഹല് എന്നിവര് ഓരോ വിക്കറ്റുവീതവും നേടി.\nindia vs newzeland T-20\nരോഹിതിന്റെ ദീപാവലി വെടിക്കെട്ട്; ഇന്ത്യയ്ക്ക് വിജയം, പരമ്പര\nഓസീസിനെ തൂത്തെറിഞ്ഞ് പാക്കിസ്താന് പമ്പര സ്വന്തമാക്കി


Kpcc investigative team found dual vote fraud in kerala | ഇരട്ട വോട്ട് പിടിച്ചത് കെപിസിസിയുടെ ടീം, കേരളത്തിലുള്ളത് 10 ലക്ഷം ഇരട്ടവോട്ടുകള്, വെളിപ്പെടുത്തല് - Malayalam Oneindia\n3 min ago മഞ്ചേശ്വരത്ത് സുരേന്ദ്രന് 8000 ലേറെ വോട്ടുകള്‍ക്ക് പരാജയപ്പെടും;വിജയത്തില് ആശങ്കയില്ലെന്ന് യുഡിഎഫ്\n7 min ago രാഹുൽ ഗാന്ധിക്ക് കൊവിഡ്, അടുത്ത് ഇടപഴകിയവർ സുരക്ഷിതരായിരിക്കണമെന്ന് രാഹുൽ\n34 min ago കോഴിക്കോട്ടെ ക്രിട്ടിക്കല് കണ്ടെയ്ന്‍മെന്റ് സോണുകള് പൂര്‍ണമായി അടച്ചിടും\ncongress kpcc kerala assembly election 2021 ramesh chennithala കോണ്‍ഗ്രസ് കെപിസിസി കേരള നിയമസഭാ തിരഞ്ഞെടുപ്പ് 2021 രമേശ് ചെന്നിത്തല politics\nUpdated: Sat, Mar 27, 2021, 19:40 [IST]\nകോഴിക്കോട്: കേരളത്തില് ഇരട്ട വോട്ടെന്ന വെളിപ്പെടുത്തല് കോണ്‍ഗ്രസ് നടത്തിയതിന് പിന്നില് കെപിസിസിയുടെ ടീം. ഇക്കാര്യം ആ ടീമിലെ സുപ്രധാന വ്യക്തി തന്നെ വെളിപ്പെടുത്തി. മാതൃഭൂമിയോടായിരുന്നു പേരു വെളിപ്പെടുത്താത്ത വ്യക്തിയുടെ പ്രതികരണം. കേരളത്തില് പത്ത് ലക്ഷത്തിനും 14 ലക്ഷത്തിനും ഇടയില് ഇരട്ട വോട്ടുകളുണ്ടെന്ന് കെപിസിസിയുടെ അന്വേഷണ സംഘം കണ്ടെത്തിയിരിക്കുന്നത്. ഇക്കാര്യങ്ങളെ കുറിച്ച് കൃത്യമായി അന്വേഷിച്ചായിരുന്നു മറുപടി. നിലവില് 4,34000 ഇരട്ട വോട്ടുകള് തെളിവ് സഹിതം ഇവര് കണ്ടെത്തിയിട്ടുണ്ട്. ഇത് കെപിസിസി നേതൃത്വത്തിനും കൈമാറി.\nതിരഞ്ഞെടുപ്പ് കമ്മീഷന് നല്‍കുന്ന കണക്ക് പ്രകാരം കേരളത്തില് 2,7446039 വോട്ടര്‍മാരാണ് ഉള്ളത്. രമേശ് ചെന്നിത്തലയും ഉമ്മന് ചാണ്ടിയും അടക്കം കെപിസിസി നേതൃത്വവും പ്രവര്‍ത്തകരും ഇരട്ട വോട്ട് കണ്ടെത്തുന്നതിനായി വലിയ പ്രവര്‍ത്തനം നടത്തിയിരുന്നു. ഇവരാണ് ടീമിന് എല്ലാ പിന്തുണയും നല്‍കിയത്. കോണ്‍ഗ്രസിന്റെ വലിയ ടീം എല്ലാ ജില്ലയിലും പ്രവര്‍ത്തിച്ചിരുന്നു. 140 മണ്ഡലങ്ങളില് എണ്‍പതോളം മണ്ഡലങ്ങളിലാണ് ഇരട്ട വോട്ടുകളില് അധികവും ഉള്ളത്. ഓരോ മണ്ഡലത്തിലും അയ്യായിരത്തിനും എട്ടായിരത്തിനും ഇടയില് ഇരട്ട വോട്ടുകളെങ്കിലും ഉണ്ടെന്നാണ് കെപിസിസി ടീം പറയുന്നത്.\nElection 2021-തവനൂരിൽ അതിശക്തമായ പോരാട്ടം | Oneindia Malayalam\nകെപിസിസി ടീമിനെ നയിക്കുന്നത് കോണ്‍ഗ്രസുമായി വളരെ കാലമായി ബന്ധം പുലര്‍ത്തുന്നയാളാണ്. ഇരട്ട വോട്ടുകളില് അന്വേഷണം നടത്താന് തീരുമാനിച്ചതും ഈ നേതാവിന്റെ നിര്‍ദേശം കാരണമാണ്. 25000 ബൂത്തുകളിലായി 14 ലക്ഷത്തിനടുത്ത് ഇരട്ട വോട്ടുകളുടെ വിവരമാണ് കെപിസിസി ടീമിന് ലഭിച്ചത്. അതിനാണ് നിന്നാണ് നാലര ലക്ഷത്തോളം ഇരട്ട വോട്ടുകള് കണ്ടെത്തിയത്. വോട്ടര്‍മാരുടെ പേരുകള് പട്ടികയുമായി ഒത്തുനോക്കിയും, അത് ഒന്ന് കൂടി ഉറപ്പാക്കാന് വോട്ടര്‍മാരുടെ വീടുകളില് പോലെ വിശദാംശങ്ങള് ശേഖരിച്ചുമാണ് ഇപ്പോഴത്തെ തെളിവുകള് കണ്ടെത്തിയത്. ഈ നീക്കത്തിന് പിന്നില് അധികാരം ഉറപ്പിക്കുക എന്ന ലക്ഷ്യവും കോണ്‍ഗ്രസിനുണ്ട്.\nരണ്ടാം സ്വാതന്ത്ര്യ സമരമാണ് ഇതെന്ന് കോണ്‍ഗ്രസ് പറയുന്നു. ഇത് പരാജയപ്പെട്ടാല് കേരളത്തില് ജനാധിപത്യത്തിന്റെ അവസാനമാകുമെന്നും കെപിസിസി ടീം അംഗം പറയുന്നു. 2011 മുതല് കള്ളവോട്ട് വ്യാപകമായിരുന്നുവെന്ന് ഈ ടീം പറയുന്നു. 36 മണ്ഡലങ്ങളിലായിരുന്നു അന്ന് കള്ളവോട്ട് കൂടുതല്. 2019ല് വലിയ തരംഗമുണ്ടായത് കൊണ്ട് കള്ളവോട്ട് ഏറ്റില്ല. വ്യാജ തിരിച്ചറിയല് കാര്‍ഡുകള് വിതരണം ചെയ്ത്, തിരഞ്ഞെടുപ്പിന് ശേഷം അവ കത്തിച്ച് കളയുന്നതാണ് ഇവരുടെ രീതി. തിരുവനന്തപുരത്തെ മൂന്ന് മണ്ഡലങ്ങളില് തല മാറ്റി വോട്ട് ചെയ്തിട്ടുണ്ട്. നേമത്തും വട്ടിയൂര്‍ക്കാവിലും തിരുവനന്തപുരം സെന്‍ട്രലിലുമായി മൊത്തം 22500 ഇരട്ട വോട്ടുകളാണ് ഉള്ളത്.\nkpcc investigative team found dual vote fraud in kerala


Divasa Rashi Phalam: ഇവർ കോപം നിയന്ത്രിച്ചില്ലെങ്കിൽ ബന്ധങ്ങൾ നഷ്ടമാകും - daily horoscope in malayalam 9th august 2020 this rashi people should control their anger today | Samayam Malayalam\ndaily horoscope in malayalam 9th august 2020 this rashi people should control their anger today\nഇവർ കോപം നിയന്ത്രിച്ചില്ലെങ്കിൽ ബന്ധങ്ങൾ നഷ്ടമാകും\nSamayam Desk | Lipi | Updated: 09 Aug 2020, 11:43:38 PM\n9 August 2020 - ഇന്നത്തെ വിശദമായ ജ്യോതിഷഫലം അറിയാം\nചിലർ ഇന്ന് മാനസിക സമ്മർദ്ദത്താൽ വിഷമിക്കും. ചില രാശിക്കാരിൽ തൊഴിൽ അന്വേഷിക്കുന്നവർക്ക് അനുകൂല ദിവസം. ചില രാശിക്കാർക്ക് പ്രതിസന്ധികൾക്കിടയിലും പുതിയ സംരംഭങ്ങൾക്ക് മൂലധനം സ്വരൂപിക്കാൻ കഴിയും. ഓരോ രാശിക്കാരുടെയും ഫലം കൂടുതലറിയാൻ തുടർന്ന് വായിക്കാം.\nമാതാപിതാക്കളുമായി വാക് തർക്കത്തിന് സാധ്യത. എന്നാൽ ഇങ്ങനെയുള്ള സാഹചര്യത്തിൽ നിങ്ങളുടെ വാക്കുകൾ സൂക്ഷിച്ചു ഉപയോഗിക്കുക.ആത്മീയ വിഷയങ്ങളിൽ താല്പര്യം വർധിക്കും. ഉദ്യോഗാർത്ഥികൾക്ക് അനുകൂല ഫലം ലഭിക്കും. ജോലി ചെയ്യുന്നവർക്ക് പ്രതിസന്ധികളെ തരണം ചെയ്യാനാകും. യുവാക്കളെ ഉൾപ്പെടുത്തിക്കൊണ്ടുള്ള പ്രവർത്തനങ്ങൾക്ക് നല്ല സമയം. വ്യക്തമായി മനസിലാക്കിയെങ്കിൽ മാത്രമേ നിങ്ങളുടെ പങ്കാളിക്ക് എല്ലാ കാര്യങ്ങളിലും പിന്തുണ നൽകാൻ നിങ്ങൾക്കാവൂ. ചിലർ നിങ്ങളോട് അടുത്തിടപഴകാനായി ശ്രമിക്കും. എന്നാൽ അല്പ സമയം ഒറ്റയ്ക്കിരിക്കാനുള്ള നിങ്ങളുടെ ആഗ്രഹത്തെ ഇത് അലോസരപ്പെടുത്തും. നിങ്ങളുടെ ജീവിതപങ്കാളി നിങ്ങൾക്ക് മനോഹരമായത് എന്തെങ്കിലും ഇന്ന് കരുതി വെച്ചിട്ടുണ്ടാകും. അഹംഭാവത്തിൽ ചില തീരുമാനങ്ങൾ എടുക്കാതിരിക്കുക. നിങ്ങളുടെ കുടുംബത്തോടൊപ്പം നല്ല നിമിഷങ്ങൾ ലഭിക്കും.\nകോപം നിയന്ത്രിക്കുകയും ജോലി സ്ഥലത്തുള്ളവരോട് നല്ല രീതിയിൽ പെരുമാറാനും ശ്രദ്ധിക്കുക. ഇങ്ങനെ ചെയ്താൽ ജോലി സ്ഥലത്ത് നല്ല ഫലങ്ങൾ പ്രതീക്ഷിക്കാം. തൊഴിൽ അന്വേഷിക്കുന്നവർക്ക് അനുകൂല സമയം.പങ്കാളിത്ത പദ്ധതികളുമായി ബന്ധപ്പെട്ട് പ്രവർത്തിക്കുമ്പോൾ കൂടെയുള്ളവരെ വിശ്വസിക്കാൻ ശ്രമിക്കുക. പ്രതിസന്ധികൾക്കിടയിലും നിങ്ങൾക്കുള്ള വാതിൽ തുറന്നു കിടക്കും. വിദ്യാർത്ഥികൾക്ക് ഏകാഗ്രത കൂടുന്നത് കാരണം ഏറ്റവും സങ്കീർണമായ കാര്യങ്ങൾ പോലും നിഷ്പ്രയാസം മനസിലാകും. നികുതി, ഇൻഷുറൻസ് കാര്യങ്ങളിൽ അല്പം ശ്രദ്ധിക്കണം. ആത്മവിശ്വാസവും ഊർജസ്വലതയും കൂടും. അതിനാൽ നിങ്ങളുടെ പദ്ധതികളെല്ലാം യാഥാർഥ്യമാകും. പുരോഗതിയില്ലാത്ത കാര്യങ്ങളിൽ അനുകൂലമായ മാറ്റങ്ങൾ വരുത്തുക. ചില മുൻകാഴ്ചകൾ വിജയത്തിലേക്ക് നയിക്കും. വിദ്യാർത്ഥികൾക്ക് പഠന കാര്യങ്ങളിൽ ഉത്സാഹം വർധിക്കും. ജീവിത സാഹചര്യം മെച്ചപ്പെടുത്തുന്നതിനുള്ള കാര്യങ്ങൾ ആസൂത്രണം ചെയ്യാൻ നല്ല സമയം.\nജോലിയിൽ നിങ്ങൾക്കെതിരായി പ്രവർത്തിക്കുന്നവർ ഇന്ന് നിങ്ങൾക്ക് മുൻപിൽ ദയനീയമായി പരാജയപ്പെടും. ഇന്ന് സാമ്പത്തിക കാര്യങ്ങളിൽ ജാഗ്രത പാലിക്കേണ്ടതാണ്. അമിത ചെലവുകൾക്ക് സാധ്യത കാണുന്നു. നിയന്ത്രിച്ചില്ലെങ്കിൽ നിങ്ങൾ പ്രതിസന്ധിയിലായേക്കും. നിങ്ങളുടെ ഉയർച്ചയ്ക്ക് പിന്നിൽ മാതാപിതാക്കളുടെ കൈകളുണ്ട്, അവരോട് നന്ദി പറയുക. പുതിയ ജോലി ലഭിക്കാൻ സാധ്യത. പങ്കാളി കൂടുതൽ സമയം ഒരുമിച്ചിരിക്കാൻ ആവശ്യപ്പെടുമെങ്കിലും നിങ്ങൾക്കതിനു സാധിക്കില്ല, ഇത് പല പ്രയാസങ്ങൾക്കും കാരണമാകും. അത്യാഗ്രഹ പ്രകൃതം നിങ്ങളുടെ പ്രിയപ്പെട്ടവരുടെ സ്നേഹം നഷ്ടപ്പെടുന്നതിനു ഇടയാകും. നിങ്ങളുടെ ഏതെങ്കിലുമൊരു ആഗ്രഹം ഉടൻ നടന്നില്ലെങ്കിൽ നിരാശയ്ക്ക് അടിമപ്പെടാതിരിക്കുക. സുഹൃത്തുക്കളുമായി സമയം ചെലവിടുമ്പോൾ പണം ചെലവാക്കുന്നതിൽ സൂക്ഷ്മത പുലർത്തുക. നിങ്ങളുടെ മാനസിക കഴിവുകളിൽ പരുഷമാകുകയും അത് മറ്റുള്ളവരെ വേദനിപ്പിക്കാനും ഇടയുണ്ട്. അതിനാൽ സംസാരത്തിൽ സൂക്ഷിക്കുക.\nബിസിനസുകാർക്ക് ഇന്ന് ലാഭം പ്രതീക്ഷിക്കാം. സാമ്പത്തിക ഇടപാടുകളിൽ ശ്രദ്ധിക്കണം, പിഴവുകൾ ചില നഷ്ടങ്ങൾ വരുത്തി വെച്ചേക്കാം. മാനസികവും ശാരീരികവുമായി തളരുന്നതായി ഇന്ന് അനുഭവപ്പെടും. ഇത് നിങ്ങളുടെ ഊർജ്ജ നിലയെ കുറയ്ക്കും. എന്നാൽ പുതിയ സംരംഭങ്ങൾക്ക് മൂലധനം സ്വരൂപിക്കാൻ ഇന്ന് കഴിയും. ഉദ്യോഗസ്ഥർക്ക് കൂടുതൽ ബഹുമാനം അർഹിക്കുന്ന പദവി ലഭിക്കാൻ സാധ്യത. പ്രിയപ്പെട്ടവരോടൊപ്പം മനോഹരമായൊരു സായാഹ്നം പ്രതീക്ഷിക്കാം. പ്രകൃതിയുടെ മനോഹാരിതയിലേക്കിറങ്ങുന്നത് നിങ്ങളുടെ മാനസികാവസ്ഥ മെച്ചപ്പെടുത്തും. ബിസിനസ് വിപുലീകരിക്കുന്നതിനായി നിങ്ങൾ കൂടുതൽ പണം മുടക്കും.ജോലിയിലെ പ്രയാസങ്ങൾ നിങ്ങളുടെ ദേഷ്യം ഇരട്ടിയ്ക്കാൻ കാരണമാകും. എല്ലാ പ്രശ്നങ്ങൾക്കിടയിലും അൽപനേരം നിങ്ങൾക്കായി മാറ്റി വെക്കുക. ചർമ സംബന്ധമായ പ്രശ്നങ്ങൾ നിങ്ങളെ അലട്ടിയേക്കാം. ആവശ്യമായ ചികിത്സ ലഭ്യമാക്കാൻ മടിക്കരുത്.ഔദ്യോഗിക മേഖലയിൽ ഇന്ന് ഉത്‌കൃഷ്ടനായൊരു വ്യക്തിയെ കണ്ടുമുട്ടാൻ സാധ്യത. ഇന്ന് ധാരാളം ഒഴിവു സമയം ലഭിക്കുമെന്നതിനാൽ കാര്യക്ഷമമായി വിനിയോഗിക്കാൻ ശ്രമിക്കണം.\nആരോഗ്യ കാര്യങ്ങൾക്ക് നല്ല ദിവസം. പങ്കാളിത്ത ബിസിനസ് നടത്തുന്നവർക്ക് ഇരട്ടി ഗുണം ലഭിക്കും. വിവാഹിതർക്ക് പങ്കാളിയുമൊത്ത് സന്തോഷകരമായ നിമിഷങ്ങൾ പങ്കിടാനാകും. സ്വാധീന ശക്തിയുള്ളവരുമായും പ്രാധാന്യമുള്ളവരുമായും ഇടപെടാൻ അവസരം വരും. തൊഴിൽ മേഖലയിൽ ആധിപത്യം നേടുന്നതിന് നിങ്ങളുടെ മുഴുവൻ കരുത്തും വിനിയോഗിക്കുക. ചില കാര്യങ്ങളിൽ അതിവൈകാരികത കാണിച്ചേക്കാം. മറ്റുള്ളവരോടുള്ള അസൂയ മാറ്റി നിർത്തുക, ഇത് നിങ്ങളുടെ നിലവാരം കുറയ്ക്കും. സ്വയം പല കാര്യങ്ങളിലും നിയന്ത്രണമേർപ്പെടുത്തുന്നതും മറ്റുള്ളവരെ നിയന്ത്രിക്കുന്നതുമായ സ്വഭാവത്തെ ഒഴിച്ചു നിർത്തുക.കുട്ടികളുടെ ആരോഗ്യവുമായി ബന്ധപ്പെട്ട് ചില പ്രയാസങ്ങൾ ഉയർന്നേക്കാം. ഇക്കാര്യത്തിനായി ഇന്ന് പണം ചെലവഴിക്കേണ്ടതായി വരും.നിങ്ങൾക്ക് ചെയ്യാൻ കഴിയാത്തത് ഒന്നും ഇന്ന് മറ്റുള്ളവരോട് വാഗ്ദാനം ചെയ്യരുത്. ഇന്ന് ഒറ്റപ്പെടലിന്റെ പ്രയാസങ്ങൾ അനുഭവിക്കാൻ സാധ്യത.\nഅടുപ്പമുള്ളവരുമായി തർക്കത്തിലേർപ്പെടുകയും പ്രശ്നം കോടതി വരെയെത്തുന്ന സാഹചര്യങ്ങൾക്കും സാധ്യത. സമ്മർദ്ദങ്ങൾ പ്രബലമാകും. എന്നാൽ കുടുംബ ത്തിൽ നിന്നുള്ള പിന്തുണ നിങ്ങൾക്ക് ശക്തി പകരും. നിങ്ങളുടെ ആത്മവിശ്വാസം കുറയുന്നതും അനാവശ്യ ചിന്തകളും പ്രയാസമുണ്ടാകും. മറ്റുള്ളവർക്ക് കൂടി ഗുണമുള്ള ചില പദ്ധതികൾ നടപ്പാക്കാനുള്ള ചുമതല നിങ്ങൾക്ക് ലഭിക്കും. ബിസിനസ് പങ്കാളികളുടെ നീക്കങ്ങൾ സൂക്ഷിക്കേണ്ടതാണ്. നിങ്ങളുടെ ജാഗ്രതക്കുറവ് പല നഷ്ടങ്ങളും കൊണ്ടുവരാം. നിങ്ങളുടെ പ്രതിസന്ധികളെ വക വെക്കാതിരിക്കുക, പകരം ലക്ഷ്യത്തെ എത്തിപ്പിടിക്കാനായുള്ള ശ്രമങ്ങൾക്ക് സമയം ചെലവിടുക. നിങ്ങളുടെ ആശയങ്ങൾ മറ്റുള്ളവർക്ക് ബോധ്യമാകും വിധം അവതരിപ്പിക്കാനും അംഗീകാരം നേടാനും കഴിയും. നിങ്ങൾക്ക് പ്രചോദനം നൽകുന്ന വ്യക്തികളുമായി ആശയ വിനിമയം നടത്താനാകും.ഉദ്യോഗം മെച്ചപ്പെടുത്തുന്നതിനുള്ള ശ്രമങ്ങൾ നടത്താം. വിദ്യാർത്ഥികൾക്ക് അർഹിക്കുന്ന ഫലം ലഭിക്കും.\nകാലത്തിനനുസരിച്ച് നിങ്ങളുടെ ആശയങ്ങളിൽ മാറ്റം വരുത്തുക. ആത്മീയ യാത്രകൾക്ക് സാധ്യതയുണ്ട്. നിങ്ങളുടെ ആഗ്രഹങ്ങൾ നടപ്പാക്കുന്നതിന് ഇന്ന് അനുകൂല സാഹചര്യങ്ങളുണ്ടാകും. ജോലി ചെയ്യുന്നവർക്കും ബിസിനസുകാർക്കും നല്ല ഫലം ലഭിക്കും. പുതിയ ജോലിയ്ക്കായി ശ്രമിക്കുന്നതിനോ അഭിമുഖങ്ങളിൽ പങ്കെടുക്കുന്നതിനോ നല്ല സമയം . നിങ്ങളുടെ വ്യക്തി ജീവിതത്തെ കുറിച്ച് ചില അപവാദങ്ങൾ ഉയർന്നു വരും. എന്നാൽ സമാധാനം ആഗ്രഹിക്കുന്നതിനാൽ അത്തരം കാര്യങ്ങളിൽ പ്രതികരിക്കാതിരിക്കുക. പങ്കാളിയോടൊപ്പം നല്ല സമയം ചെലവിടാനാകും. പരിചയത്തിലുള്ള ഒരു കുട്ടിയുടെയോ അടുത്ത ബന്ധുവിന്റെയോ അനാരോഗ്യം ഇന്ന് പ്രശ്നങ്ങൾ സൃഷ്ട്ടിക്കും. ഇത് സമാധാനം ഇല്ലാതാക്കും. അനാവശ്യമായി പണം ചെലവഴിക്കുന്നവർക്ക് പണത്തിന്റെ യഥാർത്ഥ മൂല്യം മനസിലാകുന്ന ചില അടിയന്തര സാഹചര്യങ്ങൾ ഉണ്ടായേക്കാം.നിലവിലെ സാഹചര്യത്തിൽ ജോലി മാറ്റത്തെകുറിച്ചുള്ള തീരുമാനങ്ങൾ എടുക്കാതിരിക്കുകയാണ് ഉചിതം.നിങ്ങൾക്ക് അമിത ഭാരം അനുഭവപ്പെടുവാൻ സാധ്യതയുണ്ട്, അതിനാൽ ചില ചുമതലകൾ മറ്റുള്ളവർക്ക് കൂടെ വീതിച്ചു നൽകുക.\nനിങ്ങളുടെ ശക്തിയും ധൈര്യവും വർധിക്കും. ഗൃഹത്തിന്റെ നവീകരണവുമായി ബന്ധപ്പെട്ട് അധിക ചെലവുകൾ വന്നേക്കാം. ഏറെ നാളത്തെ സാമ്പത്തിക പ്രതിസന്ധിയ്ക്ക് അയവു വരുത്താൻ ഇന്ന് അപ്രതീക്ഷിതമായി ധനം കൈവരും. സ്വതന്ത്രമായിരിക്കുകയും കൂടാതെ നിക്ഷേപങ്ങൾ നടത്തുമ്പോൾ സ്വയം തീരുമാനമെടുക്കുകയും ചെയ്യുക. വായ്പ എടുക്കുന്നതോ പണം കടം കൊടുക്കുന്നതോ ഒഴിവാക്കുക. ബുദ്ധി സാമർഥ്യം നിങ്ങളുടെ മറ്റ് പരിമിതികളെയെല്ലാം മാറ്റി നിർത്തും. വൈകിയ ശമ്പളങ്ങളെല്ലാം ലഭിച്ചതിനാൽ ഏറെ ആശ്വാസം തോന്നും. ശുഭചിന്തകൾ മനസിലുള്ളതിനാൽ ഒരുപാട് കാര്യങ്ങൾക്ക് മുന്നിട്ട് നിൽക്കാൻ കഴിയും. ജോലിസ്ഥലത്ത് നിങ്ങളുടെ പരിശ്രമങ്ങളെല്ലാം ആളുകൾ മനസിലാക്കും. നിങ്ങളുടെ കോപം നിയന്ത്രിച്ചില്ലെങ്കിൽ പ്രണയ ബന്ധത്തെ സാരമായി ബാധിക്കും. വിവാദങ്ങൾക്ക് ചെവി കൊടുക്കാതെ മുന്നോട്ട് പോകുക. വിദ്യാർത്ഥികൾക്ക് സമ്മിശ്ര ഫലം, അതിനാൽ നിങ്ങൾ പഠന കാര്യങ്ങളിൽ കഠിനാധ്വാനം ചെയ്യേണ്ടതാണ്.\nജോലിയിൽ നിങ്ങളുടെ ആശയങ്ങൾ അവതരിപ്പിക്കുകയും ഉത്സാഹവും നിശ്ചയദ്ധാർഢ്യവും കാണിക്കുകയുമാണെങ്കിൽ നിങ്ങൾ നേട്ടം കൊയ്യും. വിദ്യാർത്ഥികൾക്ക് മികച്ച ഫലം ലഭിക്കുന്ന ദിവസം. മുൻപ് നടത്തിയ നിക്ഷേപങ്ങളിൽ നിന്ന് ലാഭം ലഭിച്ചേക്കാം. മേലുദ്യോഗസ്ഥരുടെയും സഹപ്രവർത്തകരുടെയും സഹായത്താൽ നിങ്ങളുടെ ജോലിയിൽ കാര്യങ്ങൾ എളുപ്പമാകും. കുടുംബ പ്രശ്നങ്ങൾ പങ്കാളിയുമായി സംസാരിച്ചു പരിഹരിക്കാൻ ശ്രമിക്കുക. നിങ്ങളുടെ പ്രിയപ്പെട്ടവരോട് ഇടപഴകുമ്പോൾ ഏറ്റവും മികച്ചതായിരിക്കുക. ഗൗരവകരമായ പ്രശ്നങ്ങളൊന്നും ബാധിക്കാത്ത ദിവസമാണിത്. ചെയ്യുന്ന കാര്യങ്ങൾക്കെല്ലാം ഫലമുണ്ടാകും. വാക്കുതർക്കങ്ങൾക്കുള്ള സാധ്യത ഉയർന്നു വരുമെങ്കിലും നിങ്ങളുടെ പക്വമായ ഇടപെടൽ സാഹചര്യം ശാന്തമാക്കും. കുടുംബ ജീവിതത്തിൽ സന്തുലിതാവസ്ഥ കൈവരിക്കുന്നതിന് കൂടുതൽ ശ്രമങ്ങൾ ആവശ്യമായി വരും. അമ്മയുടെ ആരോഗ്യത്തെ കുറിച്ച് നിങ്ങൾക്ക് ആശങ്കയുണ്ടാകാം.\nകുടുംബത്തിലേക്ക് പുതിയൊരംഗം കൂടി വന്നതിൽ ഇന്ന് നിങ്ങളുടെ സന്തോഷം ഉയരും. വിദ്യാർത്ഥികൾക്ക് പഠന കാര്യങ്ങളിൽ രക്ഷിതാക്കളുടെയും അധ്യാപകരുടെയും പിന്തുണ ലഭിക്കുന്നതിനാൽ ഏറെ പുരോഗതിയുണ്ടാകും. ജോലി സ്ഥലത്തെ നിങ്ങളുടെ എതിരാളികൾ നിശബ്ദരായി തുടരും.നിങ്ങളുടെ കഴിവുകൾ തിരിച്ചറിയാനുള്ള ചില അവസരങ്ങൾ ലഭിക്കും. ശരിയായ സമയത്ത് ശരിയായ രീതിയിൽ പ്രവർത്തിക്കുന്നതുവഴി നിങ്ങൾക്ക് വലിയ നേട്ടമുണ്ടാകും. അപ്രതീക്ഷിതമായി പണം ലഭിക്കുന്നത് സന്തോഷം തരും. സാമ്പത്തിക കാര്യങ്ങളിൽ മറ്റുള്ളവരുടെ ഇടപെടൽ ഒഴിവാക്കാൻ ശ്രമിക്കുക. നിങ്ങൾക്കായി കുറച്ച് സമയം മാറ്റി വെക്കുകയും താല്പര്യമുള്ള കാര്യങ്ങൾ ചെയ്യുകയും ചെയ്യും. പുതിയ കാര്യങ്ങൾ പഠിക്കുവാനുള്ള നിങ്ങളുടെ അഭിരുചി പ്രശംസാർഹമാണ്. ജിജ്ഞാസയും ക്രിയാത്മകതയും കൂടും. നിങ്ങളുടെ കോപത്തെ നിയന്ത്രിക്കാൻ ശ്രമിക്കുക. അത് ഒരു ചെറു ഭ്രാന്ത് പോലെ നിങ്ങളെ പിന്തുടരും.\nമികച്ച ഉദ്യോഗം അന്വേഷിച്ചുകൊണ്ടുള്ള ഇന്നത്തെ യാത്രകൾക്ക് ഫലം ലഭിക്കും. പ്രൊഫെഷനലുകൾക്ക് നല്ല ഫലങ്ങൾ പ്രതീക്ഷിക്കാം. ഉറ്റ സുഹൃത്തിന്റെ സഹായത്തോടെ ബിസിനസ്സിൽ നേട്ടമുണ്ടാകും. ഇങ്ങനെ അധിക പണം ലഭിക്കുന്നതിനാൽ നിങ്ങൾക്ക് പല പ്രശ്നങ്ങൾക്കും പരിഹാരം കണ്ടെത്താനാകും. വൈകാരിക തലത്തെ ശ്രദ്ധയോടെ കൈകാര്യം ചെയ്യുക. ഇല്ലെങ്കിൽ ഇത് പങ്കാളിയുമായുള്ള ബന്ധത്തിൽ ഉലച്ചിൽ സൃഷ്ടിച്ചേക്കാം. ജോലിസ്ഥലത്തെ ശത്രുതാ മനോഭാവം പുലർത്തുന്നവരോട് നല്ല രീതിയിൽ ഇടപെടാൻ ശ്രമിക്കുന്നത് നല്ല ഫലം കൊണ്ടുവരും. പ്രിയപ്പെട്ട ആളുകളോടുള്ള പെരുമാറ്റത്തിലെ ചാഞ്ചല്യം ഇന്ന് ചില പ്രശ്നങ്ങൾ സൃഷ്ടിച്ചേക്കും. പ്രിയപ്പെട്ടവരുമായി സന്തോഷകരമായ നിമിഷങ്ങൾ പങ്കുവെക്കുന്നത് മാനസികാവസ്ഥ മെച്ചപ്പെടുത്തും. യഥാ സമയത്തുള്ള നിങ്ങളുടെ ഇടപെടൽ ആരെയെങ്കിലും ഒരു വലിയ പ്രതിസന്ധിയിൽ നിന്ന് രക്ഷിക്കും.\nനല്ലൊരു സുഹൃത്തിന്റെ വാക്കുകൾ നിങ്ങൾക്ക് ആശ്വാസം പകരും. ഇത് വഴി പുതിയ പ്രതീക്ഷകൾ ഉയർന്നുവരും. നിങ്ങളെ അലോസരപ്പെടുത്തുന്ന രീതിയിൽ ഇന്ന് ചിലർ നിങ്ങളോട് പെരുമാറും. ഇന്ന് ചെലവുകൾ ക്രമാതീതമായി ഉയരും. ഇത് കുറയ്ക്കാൻ ശ്രമിക്കുക. ജീവിത പങ്കാളി നിങ്ങളോട് വളരെ മനോഹരമായി പെരുമാറുന്ന കാലയളവാകും ഇത്. പങ്കാളിയുടെ ആരോഗ്യ സ്ഥിതിയിൽ ആശങ്കയുണ്ടാകാൻ സാധ്യത. കുടുംബ കാര്യങ്ങൾ അത്ര സുഖകരമാകില്ല. അപ്രതീക്ഷിതമായി നിങ്ങൾ ഏതെങ്കിലും പ്രശ്നത്തിൽ ഉൾപ്പെട്ടേക്കാം. ആശയക്കുഴപ്പങ്ങളും നിരാശയും ഒഴിവാക്കുക. നിങ്ങളുടെ ലക്ഷ്യം അതിവേഗം കൈവരിക്കുന്നതിനായി കഠിനമായി പ്രവർത്തിക്കുക. രാശിക്കാരിലെ വിദ്യാർത്ഥികളെ പരീക്ഷാ ഭയം അലട്ടും. എന്തെങ്കിലും തീരുമാനങ്ങൾ എടുക്കുന്നതിനു മുൻപ് മറ്റുള്ളവരുടെ ആവശ്യങ്ങളും അഭിപ്രായങ്ങളും അറിയാൻ ശ്രമിക്കുക.ഇന്ന് നിങ്ങൾ വിനയത്തിന്റെ ഭാഷ സ്വീകരിക്കുകയാണെങ്കിൽ എല്ലാ കാര്യങ്ങളും വിജയകരമായി പൂർത്തിയാക്കാൻ കഴിയും.\nഇവർക്ക് അസാധ്യമെന്ന് തോന്നിയ കാര്യങ്ങൾ പോലും സാധ്യമാകും...\nDaily Horoscope, 17th September 2020; ഇവർക്ക് ദിവസാവസാന...\nഇവർ വലിയൊരു അപകടത്തിൽ നിന്ന് അത്ഭുതകരമായി രക്ഷപ്പെടും ആര്‍ട്ടിക്കിള് ഷോ\nWeb Title : daily horoscope in malayalam 9th august 2020 this rashi people should control their anger today


കേരള ബ്ലാസ്റ്റേഴ്സിന്റെ എല്ലാമായിരുന്ന ക്യാപ്റ്റൻ ആരോൺ ഹ്യൂസ് ഫുട്ബോളിൽ നിന്ന് വിരമിച്ചു - Fanport - Sports News Malayalam\nSunday, May 31, 2020 03:27 AM\nHome Football കേരള ബ്ലാസ്റ്റേഴ്സിന്റെ എല്ലാമായിരുന്ന ക്യാപ്റ്റൻ ആരോൺ ഹ്യൂസ് ഫുട്ബോളിൽ നിന്ന് വിരമിച്ചു\nകേരള ബ്ലാസ്റ്റേഴ്സിന്റെ എല്ലാമായിരുന്ന ക്യാപ്റ്റൻ ആരോൺ ഹ്യൂസ് ഫുട്ബോളിൽ നിന്ന് വിരമിച്ചു\nകേരള ബ്ലാസ്റ്റേഴ്സ് ആരാധകരുടെ പ്രിയ ക്യാപ്റ്റനായിരുന്ന ആരോൺ ഹ്യൂസ് വിരമിച്ചു. ഇന്നലെ അയർലണ്ടിന്റെ ബെലാറസിനെതിരായ യൂറോ കപ്പ് യോഗ്യതാ മത്സരത്തൊനു ശേഷമാണ് ഹ്യൂസ് വിരമിക്കൽ പ്രഖ്യാപിച്ചത്. അന്താരാഷ്ട്ര ഫുട്ബോളിൽ നിന്ന് മാത്രമല്ല എല്ലാ ഫുട്ബോൾ ഫോർമാറ്റിൽ നിന്നും ഹ്യൂസ് വിരമിച്ചു. ഇന്നലെ ബെലാറസിനെതിരെ വിജയം സ്വന്തമാക്കിയാണ് ഹ്യൂസിന്റെ വിടവാങ്ങൽ.\nരാജ്യത്തിനായി 112 അന്താരാഷ്ട്ര മത്സരങ്ങൾ കളിച്ചിട്ടുള്ള ഹ്യൂസ് ഇന്നലെ മത്സര ശേഷം മാത്രമാണ് സഹതാരങ്ങളോട് വരെ വിരമിക്കുന്നതിനെ കുറിച്ച് പറഞ്ഞത്. ഇന്നലെ മാച്ച് സ്ക്വാഡിൽ ഹ്യൂസിന് അവസരം ലഭിച്ചിരുന്നില്ല. നേരത്തെ ഈ സീസണിൽ സ്കോട്ടിഷ് പ്രീമിയർ ലീഗ് ക്ലബായ ഹാർട്സിന് വേണ്ടി കളിച്ചിരുന്ന ഹ്യൂസ് സീസൺ അവസാനത്തിൽ ക്ലബ് വിടുന്നതായി അറിയിച്ചിരുന്നു.\nഇംഗ്ലീഷ് പ്രീമിയർ ലീഗ് ക്ലബായ ന്യൂകാസിൽ യുണൈറ്റഡ്, ഫുൾഹാം, ആസ്റ്റൺ വില്ല തുടങ്ങിയവർക്കായൊക്കെ ബൂട്ട് കെട്ടിയിട്ടുള്ള താരമാണ്. സ്റ്റീവ് കോപ്പലിന്റെ കീഴിൽ കേരള ബ്ലാസ്റ്റേഴ്സിനെ നയിച്ച ആരോൺ ഹ്യൂസ് ടീമിനെ ഫൈനൽ വരെ എത്തിച്ചിരുന്നു. കേരള ബ്ലാസ്റ്റേഴ്സ് കണ്ട ഏറ്റവും മികച്ച ക്യാപ്റ്റനായാണ് ഹ്യൂസ് ഇന്നും അറിയപ്പെടുന്നത്.\nPrevious articleശിഖർ ധവാൻ ഇംഗ്ലണ്ടിൽ തന്നെ തുടരും\nNext articleഷാകിബും പരിക്കിന്റെ പിടിയിലോ?


ചിറ്റാരിക്കാൽ: അതിശക്തമായ മഴയില്ലാതിരുന്നിട്ടും ജില്ലയിലെ മലയോരപ്രദേശങ്ങളിൽ കവുങ്ങിന് മഹാളി രോഗം പടരുന്നു. ഈസ്റ്റ് എളേരി പഞ്ചായത്തിലെ ആയന്നൂർ, കമ്പല്ലൂർ, കടുമേനി, പാലാവയൽ, കാറ്റാ കവല, കാവുന്തല, പൊങ്കൽ, വെസ്റ്റ് എളേരി പഞ്ചായത്തിലെ പെരളം, മൗക്കോട്, പെരുമ്പട്ട, കമ്മാടം, കയ്യൂർ-ചീമേനിയിലെ ആലന്തട്ട, ക്ളായിക്കോട് തുടങ്ങിയ പ്രദേശങ്ങളിലാണ് മഹാളി രോഗം കണ്ടുവരുന്നത്.\nമഴയ്ക്ക് മുമ്പ് കിടനാശിനി അടിച്ചിരുന്നെങ്കിലും മഹാളി രോഗം വ്യാപകമാകുന്നുണ്ടെന്നാണ് കർഷകർ പറയുത്. അതിശക്തമായ മഴക്കാലത്ത് കവുങ്ങുകൾക്ക് കാണപ്പെടുന്ന കുമിൾ രോഗമാണ് മഹാളി. ഫ്ലൈറ്റൊ ക്ളോറ എന്ന വൈറസ് ആണ് രോഗം പരത്തുന്നത്.\nകാറ്റിലൂടെയാണ് അത് പകരുന്നത്. ഈ രോഗം പിടിപെട്ടാൽ പെൺപൂവും മൂപ്പെത്താത്ത അടയ്ക്കയും കൊഴിഞ്ഞുപോകും. ഇത്തരം അടക്കകൾക്ക് ആദ്യം തീപ്പൊള്ളലേറ്റപോലെ പാടുകൾ പ്രത്യക്ഷപെടും. പിന്നീട് അഴുകി കൊഴിഞ്ഞു വീഴും.\nഉത്പാദത്തിൽ 70 ശതമാനം ഇടിവ്\nമഹാളി പിടിപെട്ടാൽ ഉത്പാദനത്തിന്റെ 70 ശതമാനം നഷ്ടപ്പെടുമെന്നാണ് വിദഗ്ധർ പറയുന്നത്. ഇക്കൊല്ലം ഇതുവരെ മഴ ശക്തമല്ലെങ്കിലും മഹാളി രോഗം പടരാൻ തുടങ്ങിയിട്ടുണ്ട്. ശക്തമായ മഴയില്ലെങ്കിലും കാർമേഘം മൂടിക്കെട്ടിയ അന്തരീക്ഷവും അന്തരീക്ഷത്തിലെ ഉയർന്ന ആർദ്രതയും രോഗ വർധനയ്ക്ക് കാരണമായേക്കാം എന്നാണ് കൃഷി വകുപ്പിലെ ഉദ്യോഗസ്ഥർ പറയുന്നത്.\nഇടമഴയും വെയിലും രോഗ വർദ്ധിക്കാൻ കാരണമാകും എന്നാണ് പഴമക്കാർ പറയുന്നത് . ഇതോടൊപ്പം മഞ്ഞളിപ്പും കൊടും വരൾച്ചയും കാരണം ആയിരക്കണക്കിന് കവുങ്ങുകളാണ് മലയോരത്ത് ഈ വര്ഷം നശിച്ചത്.\nതളിക്കാം ബോർഡോ മിശ്രിതം\nഒരു ശതമാനം വീര്യമുള്ള ബോർഡോ മിശ്രിതം പശയും ചേർത്ത് പൂങ്കുലകൾ പൂർണമായും നനയുന്നവിധത്തിൽ തളിക്കുകയാണ് ഏക പ്രതിരോധമാർഗം. മഴ തുടങ്ങുന്നതിനുമുമ്പ് മേയ് മാസം ഒന്നാംതവണയും ജൂൺ അവസാനമോ ജൂലായ് ആദ്യവാരമോ രണ്ടാം തവണയും മരുന്ന് തളിച്ചാൽ മഹാളി രോഗത്തെ ഒരു പരിധിവരെ തടയാൻ കഴിയും.\nമേയ് ആദ്യത്തെ രണ്ടു വാരങ്ങളിൽ ലോക്ക് ഡൗൺ ആയതിനാൽ വളക്കടകൾ തുറക്കത്താതിനാൽ ബോർഡോ മിശ്രിതം ലഭിച്ചിരുന്നില്ല. തൊഴിലാളികൾ പുറത്തിറങ്ങാൻ ഭയപ്പെട്ടതിനാൽ ആദ്യത്തെ മരുന്ന് തളി നടത്താൻ പറ്റിയിട്ടില്ലെന്നാണ് മലയോരത്തെ കവുങ്ങ് കർഷകർ പറയുന്നത്.\nകവുങ്ങ് കയറ്റ തൊഴിലാളികളെ യഥാസമയം കിട്ടാത്തതും മരുന്നുതളി വൈകാൻ കാരണമായിട്ടുണ്ട്. വേനൽക്കാലം മുഴവൻ വെള്ളവും മറ്റു കൃഷിപ്പണിയും ചെയ്തുണ്ടാക്കിയ ഉത്‌പന്നമാണ് രോഗംമൂലം ഇല്ലാതാകുന്നത്.\nമറ്റു കാർഷിക വിളകളുടെ വിലയുമായി താരതമ്യപ്പെടുത്തുമ്പോൾ അടയ്ക്കക്ക് നല്ല വിലയാണ് ഇപ്പോൾ ലഭിച്ചുകൊണ്ടിരിക്കുന്നത്.\nബോവിക്കാനം : ഭിന്നശേഷിക്കാരനായ ലോട്ടറി വിൽപ്പനക്കാരന്റെ മുച്ചക്ര വാഹനം പിക്കപ്പ് ..\nജില്ലയിൽ വ്യാഴാഴ്ചവരെ ഓറഞ്ച് അലർട്ട്\nജീപ്പിൽ കടത്തുകയായിരുന്ന 2.4 കിലോ കഞ്ചാവുമായി രണ്ടുപേർ അറസ്റ്റിൽ\nചെറുവത്തൂരിൽ ലോക്ഡൗൺ നീക്കി


അമ്പയറോട് കയര്‍ത്ത് സ്റ്റംപ് പിഴുതെറിഞ്ഞ സംഭവം; മാപ്പുപറഞ്ഞ് ഷാക്കീബ്, ന്യായീകരിച്ചു ഭാര്യ\nധാക്കാ പ്രീമിയര് ലീഗ് ട്വന്റി 20 ക്രിക്കറ്റ് ചാമ്പ്യന്‍ഷിപ്പ് മത്സരത്തിനിടെ അമ്പയറോടു കയര്‍ത്ത് സ്റ്റംപ് പിഴുതെറിഞ്ഞ സംഭവത്തില് മാപ്പ് പറഞ്ഞ് ബംഗ്ലാദേശ് താരം ഷാക്കീബ് അല് ഹസന്. കഴിഞ്ഞ ദിവസം മുഹമ്മദന് സ്‌പോര്‍ട്ടിങ് ക്ലബും അബഹാനി ലിമിറ്റഡും തമ്മില് നടന്ന മത്സരത്തിനിടെയായിരുന്നു ഷാക്കീബിന്റെ അതിരുവിട്ട പെരുമാറ്റം. മുഹമ്മദന്‍സ് താരമായ ഷാക്കീബ് രണ്ടുതവണയാണ് നിലവിട്ടു പെരുമാറിയത്. അബഹാനി താരം മുഷ്ഫിക്കര് റഹ്മാനെതിരേ പന്തെറിഞ്ഞ ഷാക്കീബ് എല്.ബി.ഡബ്ല്യുവിന് അപ്പീല് ചെയ്തിരുന്നു. എന്നാല് അമ്പയര് അനുവദിച്ചില്ല. ഇതോടെ കലികയറിയ താരം നോണ് […]\n12 Jun 2021 4:25 AM GMT\nധാക്കാ പ്രീമിയര് ലീഗ് ട്വന്റി 20 ക്രിക്കറ്റ് ചാമ്പ്യന്‍ഷിപ്പ് മത്സരത്തിനിടെ അമ്പയറോടു കയര്‍ത്ത് സ്റ്റംപ് പിഴുതെറിഞ്ഞ സംഭവത്തില് മാപ്പ് പറഞ്ഞ് ബംഗ്ലാദേശ് താരം ഷാക്കീബ് അല് ഹസന്. കഴിഞ്ഞ ദിവസം മുഹമ്മദന് സ്‌പോര്‍ട്ടിങ് ക്ലബും അബഹാനി ലിമിറ്റഡും തമ്മില് നടന്ന മത്സരത്തിനിടെയായിരുന്നു ഷാക്കീബിന്റെ അതിരുവിട്ട പെരുമാറ്റം.\nമുഹമ്മദന്‍സ് താരമായ ഷാക്കീബ് രണ്ടുതവണയാണ് നിലവിട്ടു പെരുമാറിയത്. അബഹാനി താരം മുഷ്ഫിക്കര് റഹ്മാനെതിരേ പന്തെറിഞ്ഞ ഷാക്കീബ് എല്.ബി.ഡബ്ല്യുവിന് അപ്പീല് ചെയ്തിരുന്നു. എന്നാല് അമ്പയര് അനുവദിച്ചില്ല. ഇതോടെ കലികയറിയ താരം നോണ് സ്‌ട്രൈക്കര് എന്‍ഡിലെ സ്റ്റംപുകള് ചവിട്ടിത്തെറിപ്പിക്കുകയായിരുന്നു. തുടര്‍ന്ന് അമ്പയറോടു കയര്‍ത്ത് സംസാരിക്കുകയും ചെയ്തു.\nഇതിനു പിന്നാലെ അബഹാനി ഇന്നിങ്‌സലെ ആറാം ഓവറില് മഴയെത്തി. ഇതോടെ അമ്പയര്‍മാര് കളി നിര്‍ത്തിവയ്ക്കാന് തീരുമാനിച്ചു. ഇതില് പ്രകോപിതനായ ഷാക്കീബ് ഓടിയെത്തി നോണ് സ്‌ട്രൈക്കര് എന്‍ഡിലെ മൂന്നു സ്റ്റംപുകളും പിഴുതെടുത്ത് വലിച്ചെറിയുകയായിരുന്നു.\nഒരു മത്സരത്തില് തന്നെയാണ് രണ്ടു ഗുരുതരമായ കുറ്റങ്ങള് ഷാക്കീബ് ചെയ്തത്. സംഭവം വൈറലായതോടെ താരത്തിനെതിരേ വ്യാപക വിമര്‍ശനമുയര്‍ന്നിരുന്നു. ഇതോടെയാണ് മാപ്പുപറഞ്ഞ് താരം രംഗത്തെത്തിയത്. ”മുതിര്‍ന്ന താരമായ തന്നെ പോലൊരാളില് നിന്ന് ഇത്തരമൊരു നീക്കം പെരുമാറ്റം ഉണ്ടാവരുതായിരുന്നു ഇനി ആവര്‍ത്തിക്കില്ല”- എന്നാണ് ഷാക്കീബ് ട്വീറ്റ് ചെയ്തത്.\nഅതേസമയം ഷാക്കീബിന്റെ പ്രവൃത്തിയെ ന്യായീകരിച്ച് ഭാര്യ ഉമ്മി അല് ഹസന് രംഗത്തെത്തി. ഷാക്കീബിന്റെ പെരുമാറ്റം കണ്ടിരുന്നുവെന്നും എന്നാല് മാധ്യമങ്ങള് മുഴുവന് ഷാക്കീബിനെ വില്ലനാക്കി ചിത്രീകരിക്കുകയാണെന്നുമായിരുന്നു ഉമ്മിയുടെ പ്രതികരണം.\nഅമ്പയറുടെ തെറ്റായ തീരുമാനങ്ങളോടു പ്രതികരിക്കുകയാണ് ഷാക്കീബ് ചെയ്തത്. ആരെങ്കിലുമൊരാള് പ്രതികരിക്കേണ്ടേ. മുതിര്‍ന്ന താരമെന്ന നിലയില് ഷാക്കീബ് അത് ഏറ്റെടുത്തു. അതിന് എന്തിനാണ് അദ്ദേഹത്തെ വില്ലനാക്കി ചിത്രീകരിക്കുന്നത്- ഉമ്മി ചോദിച്ചു.


Manorama Online | Padippura | Kids Learning Website in Malayalam | Electricity History\nഇലക്ട്രിസിറ്റി എന്ന വാക്ക് ഗ്രീക്ക് ഭാഷയിലെ ഇലക്ട്രോൺ (elekron) എന്ന വാക്കിൽ നിന്നാണുണ്ടായത്. മരപ്പശയുടെ ഫോസിൽ രൂപമായ ആമ്പറിനെ സൂചിപ്പിക്കാനാണ് ഈ വാക്ക് ഉപയോഗിച്ചിരുന്നത്. ആമ്പർ ഉരസിയാൽ അതിനു ചില വസ്തുക്കളെ ആകർഷിക്കാനോ വികർഷിക്കാനോ കഴിയും. അതുപോലെ കമ്പിളി വസ്ത്രം, ബലൂൺ, തലമുടി ഇവയൊക്കെ ചില വസ്തുക്കളുമായി ഉരസിയതിനു ശേഷം ആകർഷണ, വികർഷണ സ്വഭാവങ്ങൾ കാണിക്കുന്നതു വഴി രണ്ടുതരം വൈദ്യുത സ്വഭാവങ്ങൾ സാധ്യമാണെന്നു പുരാതന കാലത്തു തന്നെ മനസ്സിലായിരുന്നു. ഈ വ്യത്യസ്ത സ്വഭാവങ്ങൾക്കു നെഗറ്റീവ് ചാർജ്, പോസിറ്റീവ് ചാർജ് എന്നിങ്ങനെ പേരു നൽകിയത് അമേരിക്കൻ ശാസ്ത്രജ്ഞനായ ബഞ്ചമിൻ ഫ്രാങ്ക്ളിനാണ്. ചില കല്ലുകൾ (lodestone) പരസ്പരം ആകർഷിക്കുകയോ, വികർഷിക്കുകയോ ചെയ്യുന്നത് ഗ്രീസിലെ മാഗ്നീഷ്യ (Magnesia) പ്രദേശത്ത് കണ്ടെത്തുക വഴി കാന്തികത (magnetism) എന്ന സ്വഭാവവും വളരെ പണ്ടേ നാം മനസ്സിലാക്കിയിരുന്നു.\nവൈദ്യുതിയുടെയും കാന്തികതയുടെയും യഥാർഥ സ്വഭാവം മനസ്സിലാക്കാൻ സഹായകരമായ പഠനങ്ങൾ നടത്തിയവരാണു ബഞ്ചമിൻ ഫ്രാങ്ക്ളിനും വില്ല്യം തോംസണും(ലോർഡ് കെൽവിൻ). എന്നാൽ, ഇതു രണ്ടും ഒരേ സ്വഭാവത്തിന്റെ വ്യത്യസ്ത വശങ്ങൾ മാത്രമാണെന്നു കണ്ടെത്തിയത് മൈക്കിൾ ഫാരഡേ ആണ്. ഈ അടിസ്ഥാന സ്വഭാവത്തെ നാം വൈദ്യുത കാന്തിക ബലം എന്നു വിളിക്കുന്നു. വൈദ്യുതി ഉൽപാദിപ്പിക്കുന്ന ജനറേറ്ററിലും വൈദ്യുതി ഉപയോഗിച്ചു പ്രവർത്തിക്കുന്ന മോട്ടോറിലും ഈ പ്രതിഭാസമാണ് ഉപയോഗിക്കുന്നത്.\nവൈദ്യുതോർജത്തെ എളുപ്പത്തിൽ കടത്തിവിടുന്ന പദാർഥങ്ങളാണു ചാലകങ്ങൾ(conductors). സ്വർണം, വെള്ളി, ചെമ്പ് എന്നിവയൊക്കെ വൈദ്യുത ചാലകങ്ങളാണ്. ചാലകത തീരെക്കുറഞ്ഞ പദാർഥങ്ങളെ പ്രതിരോധികൾ(insulators) എന്നുവിളിക്കാം. ഊഷ്മാവ് വർധിക്കുമ്പോൾ ചാലകത വർധിക്കുന്ന പദാർഥങ്ങളാണ് അർധചാലകങ്ങൾ(semiconductors). ഇവയിൽ ചില മൂലകങ്ങൾ ചേർത്താൽ (dopants) ചാലകത വർധിപ്പിക്കാനും കഴിയും. താഴ്ന്ന ഊഷ്മാവിൽ ചില പദാർഥങ്ങൾ വളരെ ഉയർന്ന ചാലകത പ്രകടിപ്പിക്കുന്നു. ഈ പ്രതിഭാസമാണ് അതിചാലകത (superconductivity). ബുള്ളറ്റ് ട്രെയിനുകളുടെയും സ്കാനിങ്ങിനുപയോഗിക്കുന്ന എംആർഐ യന്ത്രത്തിന്റെയുമൊക്കെ പ്രവർത്തനത്തിനാവശ്യമായ ശക്തിയേറിയ കാന്തിക മണ്ഡലം സൃഷ്ടിക്കുന്നത് അതിചാലകത ഉപയോഗിച്ചാണ്.\nഎൽഇഡി വിളക്കുകൾ (LED Lamps)\nഡി (Light Emitting Diode) വിളക്കുകൾ നിർമിക്കുന്നത് അർധചാലകങ്ങൾ ഉപയോഗിച്ചാണ്. എൽഇഡി എന്തെന്നറിയണമെങ്കിൽ ആദ്യം എന്താണു ഡയോഡ് എന്നു മനസ്സിലാക്കണം.ഡോപ്പ് ചെയ്ത ഒരു പി-ടൈപ്പ് (p-type) അർധചാലകം സമാന ഡോപ്പിങ് സാന്ദ്രതയുള്ള എൻ-ടൈപ്പ് (n-type) അർധചാലകവുമായി ചേർത്തുവച്ചാണ് ഡയോഡ് നിർമിക്കുന്നത്. ഈ ഡയോഡ് ഒരു വൈദ്യുത സ്രോതസ്സുമായി ഘടിപ്പിച്ച് ഫോർവേഡ് ബയസ് (forward bias) ചെയ്യുമ്പോൾ വൈദ്യുതി കടത്തിവിടുന്നു. ചാലക ഇലക്ട്രോണുകൾ പി-ടൈപ്പിലുള്ള ഹോളുകളുമായി ചേരുകയും അധികമുള്ള ഊർജം താപമായി പുറത്തുവിടുകയും ചെയ്യുന്നു. സിലിക്കൺ, ജർമേനിയം എന്നീ നാലാം ഗ്രൂപ്പ് മൂലകങ്ങളാണ് ഇതിനായി പൊതുേവ ഉപയോഗിക്കുന്നത്.\nഗാലിയം ആഴ്സനൈഡ് (GaAs) പോലുള്ള ചില സംയുക്തങ്ങൾ ഉപയോഗിച്ചു നിർമിക്കുന്ന ഡയോഡുകളാണ് എൽഇഡികൾ. ഇവയിൽ ഫോർവേഡ് ബയസ് അവസ്ഥയിൽ ചൂടിനു പകരം പ്രകാശം പുറത്തുവരുന്നു. 1962ൽ നിക്ക് ഹോളോന്യാക് ജൂനിയറാണ് ആദ്യമായി ദൃശ്യപ്രകാശം പുറപ്പെടുവിക്കുന്ന എൽഇഡി നിർമിച്ചത്. ചുവപ്പ്, ഓറഞ്ച്, മഞ്ഞ, പച്ച നിറങ്ങളിലുള്ള എൽഇഡികൾ വളരെപ്പെട്ടെന്നു പ്രചാരത്തിലായി. പക്ഷേ, ധവള പ്രകാശം സൃഷ്ടിക്കാനായി പ്രാഥമിക വർണ്ണങ്ങളിലൊന്നായ നീല 1972-ൽ ഗാലിയം നൈട്രൈഡ് (GaN) സംയുക്തം ഉപയോഗിച്ചു നിർമിച്ചെങ്കിലും ഇതിന്റെ പ്രകാശതീവ്രത തീരെക്കുറവായിരുന്നു. 1994ൽ ജപ്പാനിലെ നിചിയ കെമിക്കൽ കമ്പനിയിലെ ശാസ്ത്രജ്ഞനായിരുന്ന ഷൂജി നകാമുറ തീവ്രത കൂടിയ നീല എൽഇഡി പ്രദർശിപ്പിച്ചു. ഇതിനായി ഇൻഡിയം ഗാലിയം നൈട്രൈഡ് (InGaN) എന്ന സംയുക്തമാണ് അദ്ദേഹം ഉപയോഗിച്ചത്. പത്തു വർഷത്തോളം നീണ്ട നിരന്തര പരിശ്രമം കൊണ്ടാണു വളരെയാളുകൾ പരാജയപ്പെട്ട ഗാലിയം നൈട്രൈഡിന്റെ പി-ടൈപ്പ് പദാർഥം ഉണ്ടാക്കാൻ സാധിച്ചത്. ഇതിന്റെ ഭൗതികശാസ്ത്രം വിശദീകരിച്ചതിനും, വ്യാവസായികമായി നീല എൽഇഡികൾ നിർമിക്കാനുള്ള സാങ്കേതികവിദ്യ വികസിപ്പിച്ചതിനും നകാമുറയ്ക്കും ജാപ്പനീസ് ഗവേഷകരായ ഇസാമു അകസാക്കി, ഹിരോഷി അമാനോ എന്നിവർക്കും 2014-ലെ ഭൗതികശാസ്ത്ര നോബൽ ലഭിച്ചു. ശാസ്ത്ര ഗവേഷണം ചിലപ്പോൾ എത്ര ക്ഷമ ആവശ്യമുള്ളതാണെന്ന് ഇദ്ദേഹത്തിന്റെ പ്രയത്നം നമ്മളെ പഠിപ്പിക്കുന്നു.\nഇന്നു ധവളപ്രകാശം(White Light) പുറപ്പെടുവിക്കുന്ന എൽഇഡികൾ പല തരത്തിൽ നിർമിക്കുന്നു. ഇതിൽ ഏറ്റവും പ്രധാനം നീലയോ, വയലറ്റോ ഉപയോഗിച്ച് ഒരു മഞ്ഞയോ, ഓറഞ്ചോ നിറമുള്ള ഫോസ്ഫർ പദാർഥത്തെ ഉദ്ദീപ്പിപ്പിച്ചു വെളുത്ത നിറം പുറപ്പെടുവിക്കുന്ന രീതിയാണ്. വളരെ ഉയർന്ന ഊർജക്ഷമതയും നീണ്ട പ്രവർത്തന കാലാവധിയും വിവിധ ആകൃതിയിൽ വിളക്കുകൾ നിർമിക്കാമെന്നതുമൊക്കെ എൽഇഡി വിളക്കുകളുടെ സ്വീകാര്യത വർധിപ്പിക്കുന്നു. വാഹനങ്ങളുടെ ഹെഡ് ലാംപ്, വീടുകളിലെ പ്രകാശ സ്രോതസ്സ്, വഴി വിളക്കുകൾ, അലങ്കാര വിളക്കുകൾ എന്നിങ്ങനെ എൽഇഡി വിളക്കുകൾ മറ്റെല്ലാ വിളക്കുകളെയും പുറത്താക്കുന്ന കാലത്താണു നാം ജീവിക്കുന്നത്. അതോടൊപ്പം മൊബൈൽ ഫോൺ, കംപ്യൂട്ടർ, ടിവി തുടങ്ങിയ ഉപകരണങ്ങളുടെ ഡിസ്പ്ലേകളിലും ഇന്ന് എൽഇഡി ധാരാളമായി ഉപയോഗിക്കുന്നു. അർധചാലക സംയുക്തങ്ങൾക്കു പകരം ഓർഗാനിക് മോളിക്യൂളുകൾ ഉപയോഗിച്ചുള്ള ഡിസ്പ്ലേകൾക്ക് പ്രചാരം വർധിച്ചുകൊണ്ടിരിക്കുന്നു.\nമടങ്ങി വരുമോ ഇൻകാൻഡസന്റ് വിളക്കുകൾ\nചൈനയിൽനിന്നെത്തിച്ച പ്രത്യേക തരം മുള കരിച്ചുണ്ടാക്കിയ കാർബൺ നാരുകൊണ്ടാണ് എഡിസൺ ആദ്യകാലത്തു വൈദ്യുത വിളിക്കുകൾ നിർമിച്ചത്. പിന്നീടവ വായു നീക്കം ചെയ്ത ബൾബുകൾക്കുള്ളിൽ ഘടിപ്പിച്ച ടങ്സ്റ്റൺ ഫിലമെന്റിനും, ഡിസി വൈദ്യുതിയിൽ നിന്ന് എസിയിലേക്കുമൊക്കെ വഴിമാറി. ഫിലമെന്റിലൂടെ വൈദ്യുതി കടന്നുപോകുമ്പോൾ ടങ്സ്റ്റൺ ചൂടായി പ്രകാശം പുറപ്പെടുപ്പിക്കുന്ന ഇത്തരം വിളക്കുകൾ ധാരാളം ഊർജനഷ്ടം വരുത്തിയിരുന്നു. ഇതാണ് എൽഇഡി വിളിക്കുകൾ വ്യാപകമാകാൻ കാരണം. എന്നാൽ, ബൾബുകളിലെ വെളിച്ചം എൽഇഡി വിളക്കുകളെക്കാൾ കുളിർമയേകുന്നതാണ്. ഇവ പുറത്തുവിടുന്ന താപോർജം ഇൻഫ്രാറെഡ് കിരണങ്ങളായി പുറത്തുപോകുന്നതിനാൽ ദൃശ്യപ്രകാശത്തിലേക്കു വരുന്നുമില്ല. ഇക്കാര്യങ്ങൾ കണക്കിലെടുത്ത് മാസച്യുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ ഗവേഷകർ പുതിയൊരു തരം ഇൻകാ‍ൻഡസെന്റ് ബൾബ് വികസിപ്പിച്ചിരിക്കുകയാണ്. നഷ്ടപ്പെടുന്ന താപോർജം ഇൻഫ്രാറെഡ് റിഫ്ലക്ടറുകളും ഫിൽറ്ററുകളുമുപയോഗിച്ചു തിരികെ ഫിലമെന്റിലേക്കു കൊണ്ടുവന്നു ക്ഷമത വർധിപ്പിക്കുകയാണിതില് ചെയ്യുക. ഭാവിയിൽ, ഏകദേശം 40% ഊർജക്ഷമത കൂടിയ ബൾബുകൾ ഇത്തരത്തിൽ നിർമിക്കാമെന്നാണു പ്രതീക്ഷ.


എന്‍ഡോസള്‍ഫാന്- ഉറപ്പുകള് പാഴ്വാക്കാകരുത്; ഇനിയെങ്കിലും\n5 Feb 2016 11:03 AM GMT\nഎന്‍ഡോസള്‍ഫാന് ദുരിതബാധിതരുടെ നീതിക്കായി നടത്തിയ മറ്റൊരു സമരം കൂടി കഴിഞ്ഞ ദിവസം അവസാനിച്ചു. ഭരണകൂടവും സമൂഹവും കണ്ടില്ലെന്ന് നടിക്കുകയും വീണ്ടും വീണ്ടും അവഗണിക്കുകയും ചെയ്ത ഒരു കൂട്ടം മനുഷ്യര് അതിജീവനത്തിനായി വര്‍ഷങ്ങളായി മുട്ടാത്ത വാതിലുകളില്ല.\nകോട്ടയംകാരിയും കൂട്ടത്തില് അടുത്തകാലംവരെ പ്രവാസിയുമായിരുന്ന എനിക്ക് എന്‍ഡോസള്‍ഫാന് ദുരന്തമെന്ന് കേള്‍ക്കുമ്പോഴാക്കെ അത്രയൊന്നും നടുക്കം അനുഭവപ്പെട്ടിരുന്നില്ല. മധുരാജിന്റെ ചിത്രങ്ങള് ദുരന്തത്തിന്റെ ആഴം വിളിച്ചു പറഞ്ഞപ്പോഴാണ് ആദ്യമായി എന്‍ഡോസള്‍ഫാന്റെ വിഷമഴ എത്ര വലിയ ദുരന്തമായിരുന്നു എന്ന് മനസ്സിലാക്കുന്നത്. പ്രവാസം അവസാനിപ്പിച്ച് നാട്ടിലെത്തിയ ഞാന് തിരുവനന്തപുരത്തെ സമരപന്തലിലാണ് ആദ്യമായി ഇവരെ കണ്ടുമുട്ടുന്നത്.\n'ഇരകള്' എന്ന വാക്ക് ആവശ്യത്തിനും അനാവശ്യത്തിനും ഉപയോഗിക്കാന് ശീലിച്ച മലയാളിക്ക് എന്‍ഡോസള്‍ഫാന് ഇരയെന്ന് കേള്‍ക്കുമ്പോള് ഇപ്പോള് ഞെട്ടലുണ്ടാകണമെന്നില്ല. പക്ഷേ, ഇവിടെ സമരപ്പന്തലില് കണ്ടത് ദുരന്തത്തിന്റെ ബാക്കിയായ ഒരുകൂട്ടം മനുഷ്യരെയാണ്. ഇങ്ങനെ എത്രയോ പേര് സംസ്ഥാനത്തിന്റെ വടക്കേ മൂലയില് സംരക്ഷിക്കേണ്ടവരാല് സംരക്ഷണം ലഭിക്കാതെ അവഗണന മാത്രം അഭിമുഖീകരിച്ച് വര്‍ഷങ്ങളായി ജീവിക്കുന്നു എന്നോര്‍ക്കുമ്പോള് നടുക്കം മാറുന്നില്ല. രാഷ്ട്രീയ ജീവികളെന്ന് അഹങ്കാരത്തോടെ പറയുന്ന മലയാളികള്‍ക്ക് ഇരകളുടെ രാഷ്ട്രീയത്തെപ്പറ്റിയോ പാരിസ്ഥിതിക ദുരന്തങ്ങളുണ്ടാകുന്ന ബഹുരാഷ്ട്രകീടനാശിനി - കുത്തകകളുടെ ഇടപെടലുകളും അവരുടെ രാഷ്ട്രീയവും അറിയാത്തതാണോ അതോ അറിയില്ലെന്ന് നടിക്കുന്നതോ? അതോ പ്രതിഷേധം ഒരു ഘട്ടം കഴിഞ്ഞപ്പോള് മതിയാക്കാം എന്നു തോന്നിയതോ?\nശ്വസിക്കാന് പോലും ബുദ്ധിമുട്ടുന്ന കുട്ടികള്, നടക്കാനുള്ള ബലമില്ലാത്തവര്, കൈവിരലുകള് ഇല്ലാത്തവര്, കാഴ്ചയില്ലാത്തവര് അങ്ങനെ നിരവധി ഇരകള് സമരപ്പന്തലിലുണ്ടായിരുന്നു. അവരേക്കാള് ദുരിതമനുഭവിക്കുന്ന അവരുടെ അമ്മമാരും. എന്‍ഡോസള്‍ഫാന് ദുരന്തവും അതുണ്ടാക്കിയ നടുക്കുന്ന പ്രത്യാഘാതങ്ങളും ഒക്കെ നമ്മള് സംസാരിച്ചു കൊണ്ടിരിക്കുന്നതാണല്ലോ. ചില കാര്യങ്ങള് ആവര്‍ത്തിച്ചു തന്നെ പറയേണ്ടതാണെങ്കിലും ഭൂരിപക്ഷം പേര്‍ക്കും അറിയുന്ന കാര്യമായതിനാല് അത് ചെയ്യുന്നില്ല. കൈപിടിച്ചുയര്‍ത്തേണ്ട സര്‍ക്കാര് തന്നെ അതിക്രൂരമായി അവഗണിച്ച ചരിത്രമായിരുന്നു എന്‍ഡോസള്‍ഫാന് ഇരകളുടേത്. പ്രഖ്യാപിച്ചതും നല്‍കിക്കൊണ്ടിരുന്നതുമായ ആനുകൂല്യങ്ങളും അവകാശങ്ങളും മൂന്നു വര്‍ഷത്തിനുള്ളില് ഘട്ടം ഘട്ടമായി പിന്‍വലിക്കാന് നിര്‍ദ്ദേശം നല്‍കി; സ്വന്തം ജനതയെ ഇത്രയേറെ ശിക്ഷിച്ച ഒരു സര്‍ക്കാര് വേറെവിടേയും കാണില്ല.\nഉമ്മന് ചാണ്ടീ, ഓര്‍മയുണ്ടോ മുനീസയെ? അവര് സെക്രട്ടറിയേറ്റ് പടിക്കലുണ്ട്\nമനസാക്ഷിയെന്നെന്നുണ്ടോ? ഉമ്മന് ചാണ്ടിയോട് 108 അമ്മമാര്‍ക്ക് ചോദിക്കാനുള്ളത്\nസമരം തുടരുമെന്നു പറഞ്ഞവരോടു അവിടെ കിടന്നോളാന് പറയുന്നതോ ഉമ്മന് ചാണ്ടിയുടെ കരുതല് ഭരണം\nഒരു സിനിമയില് ഒതുക്കുവാനാകില്ല വിഷമഴ നനഞ്ഞ ആ മനുഷ്യരെ\nപ്രഖ്യാപനങ്ങള് വെറും പാഴ്‌വാക്കുകളാകുകയും പറഞ്ഞു പറ്റിച്ച സര്‍ക്കാരിനു മുന്‍പില് വീണ്ടും പ്രതീക്ഷയോടെ കൈനീട്ടുകയും ച്ചെയ്യേണ്ട ദുര്‍ഗതിയും ഇവര്‍ക്കുണ്ടായി. ഒടുവില് അര്‍ഹതയുള്ള ആനുകൂല്യങ്ങള് ചോദിച്ച് സെക്രട്ടേറിയറ്റിന്റെ മുന്‍പില് പട്ടിണി സമരം നടത്താനെത്തിയ ഇരകളെ നോക്കി നിങ്ങള് വെറും രാഷ്ട്രീയ പാവകളാണന്ന് വിളിച്ചു പറഞ്ഞ രാഷ്ട്രീയക്കാരെ മന:സാക്ഷിയുള്ളവരുടെ കൂട്ടത്തില് കൂട്ടാന് പറ്റില്ല. ഇപ്പോള് സര്‍ക്കാര് നല്‍കിയ വാഗ്ദാനങ്ങള് (ഉറപ്പുകളെന്ന് പറയാന് ഇനിയും തോന്നുന്നില്ല) ഇനിയെങ്കിലും നടപ്പാക്കിയേ തീരൂ. 3500-ഓളം വരുന്ന നിലവിലെ ലിസ്റ്റ് 5887 പേരുകള് ഉള്‍പ്പെട്ട പുതിയ ലിസ്റ്റായി അംഗീകരിക്കുമ്പോള്‍ത്തന്നെ പുതുതായി നടത്താന് തീരുമാനിച്ച മെഡിക്കല് ക്യാമ്പുകളില് പുതിയ ഇരകളെ കണ്ടെത്തുകയാണെങ്കില് അവരേയും ലിസ്റ്റില് ഉള്‍പ്പെടുത്താനുള്ള നടപടികള് വേണം. അതിനു പക്ഷേ കാലതാമസവുമരുത്. ചുവപ്പുനാടുകളില് അകാലമൃതു വരിക്കപ്പെടാന് വിധിക്കപ്പെടുന്ന ഫയലുകളുടെ കൂട്ടത്തില് നിന്നും ദുരിതബാധിതരുടേയും അവരെ സംബന്ധിക്കുന്നതുമായ ഫയലുകള് മുഴുവനും രക്ഷിച്ചെടുക്കേണ്ടതുണ്ട്.\nഅതങ്ങന്നെതന്നെയാകണമെന്ന് ഉറപ്പു വരുത്തേണ്ട ഉത്തരവാദിത്വം പൊതു പ്രവര്‍ത്തകരുടേതും എന്‍ഡോസള്‍ഫാന് ഇരകളുടെ പുരധിവാസത്തിനു വേണ്ടി പ്രവര്‍ത്തിക്കുന്നവരുടേയും മാത്രമായിക്കൂടാ. പകരം കാര്യക്ഷമമായി പ്രവര്‍ത്തിക്കുകയും ഇത്തരം പ്രവര്‍ത്തനങ്ങള് നിയന്ത്രിക്കുകയും ചെയ്യുന്ന ഒരു സമിതി നമുക്കുണ്ടാകേണ്ടതുണ്ട്. ദുരിതം ബാധിച്ചവരെ മാത്രമല്ല വരുന്ന തലമുറയെകൂടി മുന്നില് കണ്ടിട്ടുള്ളതാകണം ഇനിയുള്ള പ്രവര്‍ത്തനങ്ങള്; അതിനു കൂടിയുള്ളതാകണം കഴിഞ്ഞ സമരത്തില് നിന്നും കിട്ടിയ ഊര്‍ജ്ജം. നിലവില് 'താത്കാലിക'മായെങ്കിലും ലഭിച്ച വാഗ്ദാനങ്ങള് ഉറപ്പുകളും അവകാശങ്ങളുമായി മാറ്റുന്നതിനായുള്ള പ്രവര്‍ത്തനങ്ങളാണ് പ്രധാനം. ഇനിയും ആയിരക്കണക്കിന്നു ഇരകളെ, ഭരണകൂടത്തിന്റെ ദയ കാത്ത് സെക്രട്ടേറിയറ്റിനു മുന്‍പില് പിച്ച തെണ്ടിക്കാന് ഇടയാക്കരുത്. ജനാധിപത്യമെന്നാല് ജനങ്ങളുടെ ആധിപത്യമാണ്. ജനങ്ങളുടെ മേലുള്ള ആധിപത്യമല്ല.\nഅഴിമുഖം പ്രസിദ്ധീകരിച്ച ധന്യയുടെ മറ്റൊരു ലേഖനം; താടിയിലും മുടിയിലും വളരുന്ന മാവോയിസം


ബി.ജെ.പി നേതാവിന്‍റെ മരണവാര്‍ത്തയില് കമന്‍റിട്ടതിന് രണ്ടുപേര് അറസ്റ്റില് – Jaihind TV\nഇംഫാല് : സമൂഹമാധ്യമത്തില് കമന്‍റിട്ടതിന് ബിജെപി ഭരിക്കുന്ന മണിപ്പൂരില് മാധ്യമപ്രവര്‍ത്തകനുള്‍പ്പെടെ രണ്ടുപേരെ പൊലീസ് അറസ്റ്റ് ചെയ്തു. മണിപ്പൂരില് മുതിര്‍ന്ന ബി.ജെ.പി നേതാവ് കൊവിഡ് ബാധിച്ച് മരിച്ച വാര്‍ത്തയ്ക്ക് താഴെ കമന്‍റിട്ടതിന്‍റെ പേരിലാണ് ഇരുവരും അറസ്റ്റിലായിരിക്കുന്നത്.\nകിഷോര്‍ചന്ദ്ര വാംഘേം എന്ന മാധ്യമപ്രവര്‍ത്തകനും എരെന്ത്രോ ലിഷോബ എന്ന സാമൂഹിക പ്രവര്‍ത്തകനുമാണ് അറസ്റ്റിലായത്. ഇരുവരെയും മെയ് 17വരെ പോലീസ് കസ്റ്റഡിയില്‍വിട്ടു. കഴിഞ്ഞ ദിവസം കൊവിഡ് ബാധിച്ച് മരിച്ച മണിപ്പൂര് ബി.ജെ.പി സംസ്ഥാന അധ്യക്ഷന് സാഘോം തികേന്ദ്ര സിംഗിനെക്കുറിച്ചുള്ള വാര്‍ത്തയിലെ കമന്‍റിനാണ് നടപടി. ‘ചാണകവും ഗോമൂത്രവും ഫലിക്കില്ല’ എന്നായിരുന്നു കമന്‍റ്. മാധ്യമപ്രവര്‍ത്തകന് കിഷോര്‍ചന്ദ്രയെ ഇതിന് മുമ്പും രണ്ടുതവണ സോഷ്യല്‍മീഡിയ കമന്‍റിന്‍റെ പേരില് ബി.ജെ.പി ഭരിക്കുന്ന മണിപ്പൂർ സർക്കാർ അറസ്റ്റ് ചെയ്തിട്ടുണ്ട്.\nകൊവിഡ് പ്രതിരോധത്തിലെയും വാക്സിനേഷനിലെയും വീഴ്ച ചൂണ്ടിക്കാട്ടി പ്രധാനമന്ത്രി നരേന്ദ്ര മോദിക്കെതിരെ പോസ്റ്റര് പതിച്ചതിന് ഡല്‍ഹി പൊലീസ് കഴിഞ്ഞദിവസം 15 പേരെ അറസ്റ്റ് ചെയ്തിരുന്നു. കൊവിഡ് മഹാമാരിയെ കൈകാര്യം ചെയ്യുന്നതില് കാര്യക്ഷമമായ നടപടികള് സ്വീകരിക്കുന്നതിന് പകരം തെറ്റ് ചൂണ്ടിക്കാട്ടുന്നവര്‍ക്കെതിരെ കേസെടുത്ത് നിശബ്ദരാക്കാനാണ് സര്‍ക്കാര് ശ്രമിക്കുന്നത്.


ഒരു കുളിര്‍കിനാവു പോലെ\nമൊഴിമാറ്റം: ഇബ്‌നു സൈനബ്\nഫാത്വിമയുടെ പ്രസവം നടക്കുമ്പോള് എനിക്ക് മുപ്പത് കഴിഞ്ഞിരുന്നില്ല. ആ രാത്രി ഇന്നും എന്റെ ഓര്‍മയില് തികട്ടിവരികയാണ്...\nനേരംപോക്കുകളും വെടിപറച്ചിലുകളുമായി ഞാന് രാത്രിയുടെ അന്ത്യയാമങ്ങള് തള്ളിനീക്കുകയാണ്. എല്ലാ ശ്ലീലതകളും അതിര് ലംഘിച്ച പൊള്ളത്തരങ്ങള് മാത്രം നിറഞ്ഞുനിന്ന രാത്രി. കൂടെയുണ്ടായിരുന്ന നേരംകൊല്ലികളുടെ കേന്ദ്രബിന്ദു ഞാനാണ്. അവരെയെല്ലാം രസിപ്പിക്കാനുള്ള ദൗത്യം ഞാന് ഏറ്റെടുത്തിരുന്നു. അവര് ചിരിച്ചുകൊണ്ടേയിരിക്കും, ഞാന് ചിരിപ്പിച്ചും.\nആ രാത്രി കൂടുതല് കൂടുതല് തെളിഞ്ഞു വരികയാണ്. ഹൊ! ഞാനവന്മാരെ ഒരുപാട് ചിരിപ്പിച്ചിരിക്കുന്നു. ആളുകളെ അനുകരിക്കുന്നതിലും പരിഹസിക്കുന്നതിലുമുള്ള എന്റെ ചാരുത അസാമാന്യം തന്നെയായിരുന്നു. എന്റെ പരിഹാസത്തില് നിന്നും ആരും തന്നെ ഒഴിഞ്ഞുപോയിരുന്നില്ല. പരിഹാസത്തിന്റെ പരമകോടിയില് സ്വന്തം സുഹൃത്തുക്കള് പോലും എന്നെ വെറുത്തിരുന്നുവെന്നത് സത്യം.\nആ രാത്രി, വഴിയരികിലൂടെ തപ്പിത്തടഞ്ഞ് പോവുകയായിരുന്ന ഒരു അന്ധനായിരുന്നു എന്റെ ഇര. അവന് കടന്നു പോവുമ്പോള് ഞാന് കാലുവെച്ച് തട്ടിയിട്ടതും തലയിടിച്ച് അവന് വീഴുന്നതും കണ്ട് ഞാന് ആര്‍ത്തുചിരിച്ചതും അന്നാ കവലയില് മുഴങ്ങിയപോലെ എന്റെ കാതുകളില് ഇപ്പോഴും അലയടിക്കുകയാണ്. ആരാണ് കാല് വെച്ചതെന്നോ അട്ടഹസിച്ചതെന്നോ മനസ്സിലാകാതെയുള്ള അവന്റെ ദയനീയ നോട്ടം എന്നാണ് എന്റെ മനസ്സില് നിന്ന് മായുക...?\nപതിവുപോലെ ഞാന് അന്നും ഏറെ വൈകിത്തന്നെ വീട്ടിലെത്തി. ഫാത്വിമ കാത്തിരിക്കുകയാണ്. നിസ്സഹായയായി, അവശതയോടെ അവള് ചോദിച്ചു:\n'ഇത്രേം നേരം നിങ്ങളെവിടാര്‍ന്നു?''\nതികഞ്ഞ പരിഹാസത്തോടെയാണ് ഞാനതിന് മറുപടി കൊടുത്തത്:\nഎന്റെ മറുപടി അവളെ തെല്ലൊന്ന് അലോസരപ്പെടുത്തിയതായി തോന്നി. അല്‍പം പരിഭവത്തോടെ അവള് ചോദിച്ചു:\n'നോക്കൂ... നിക്ക് തീരെ വയ്യ.''\nഇത് പറയുമ്പോള് കണ്ണുനീര്‍തുള്ളികള് സാവധാനം അവളുടെ കവിളുകളെ ഈറനണിയിക്കുന്നത് ഞാന് കണ്ടു. ഞാനവളെ പറ്റെ അവഗണിക്കുകയായിരുന്നുവോ എന്ന് സംശയിച്ചുപോയി. വിശേഷിച്ച് അവള് ഗര്‍ഭിണിയായിരിക്കെ. ഇതിപ്പോ ഒമ്പതാം മാസമാണ്. അവളുടെ പരവേശം കണ്ട് വല്ലായ്ക തോന്നിയ ഞാന് എത്രയും വേഗത്തില് അവളെ ആശുപത്രിയിലെത്തിച്ചു. അധികം താമസിയാതെ അവളെ ഓപ്പറേഷന് തിയേറ്ററിലേക്ക് കൊണ്ടുപോയി. അക്ഷമനായി ഞാന് വരാന്തയില് മണിക്കൂറുകളോളം കാത്തിരുന്നു. അവിടമാകെ ചുറ്റിനടന്നു. ഒടുവില്, ക്ഷീണിച്ചവശനായ ഞാന് ഫോണ് നമ്പര് ഡ്യൂട്ടി നഴ്‌സിനെ ഏല്‍പിച്ച് വീട്ടിലേക്ക് പോന്നു. മണിക്കൂറൊന്നു കഴിഞ്ഞില്ല, സാലിമിന്റെ ജന്മവാര്‍ത്തയുമായി ഒരു ഫോണ്‍കാള് വന്നു. മറ്റൊന്നും ആലോചിക്കാനുണ്ടായിരുന്നില്ല, കുഞ്ഞിന്റെ മുഖം കാണാനുള്ള തിടുക്കത്തില് അതിശീഘ്രം ആശുപത്രിയിലേക്ക് പാഞ്ഞെത്തി. ആദ്യം കണ്ട നഴ്‌സിനോടു തന്നെ അവരുടെ റൂമെവിടെയെന്ന് തിരക്കി. എന്നാല് ഡ്യൂട്ടി ഡോക്ടറെ കാണാനാണ് എനിക്ക് കിട്ടിയ നിര്‍ദേശം. ഇതെന്നെ അരിശം കൊള്ളിച്ചു.\n'ഏത് ഡോക്ടര്? എനിക്കെന്റെ ഭാര്യയെയും കുഞ്ഞിനെയുമാണ് കാണേണ്ടത്.''\n'പക്ഷെ, താങ്കള് ഡോക്ടറെ കണ്ടേ തീരൂ.''\nമറുപടി എനിക്കൊട്ടും ദഹിച്ചില്ലെങ്കില് കൂടി ഡോക്ടറുടെ മുറിയിലേക്ക് ഞാന് കടന്നു. അദ്ദേഹം എന്നെ പ്രതീക്ഷിച്ചിരിക്കുന്നതുപോലെ തോന്നിച്ചു. മുഖവുരയൊന്നുമില്ലാതെ അദ്ദേഹം വിഷയത്തിലേക്ക് കടന്നു:\n'റാഷിദ്, നമ്മുടെ പ്രതീക്ഷകള് എപ്പോഴും ദൈവഹിതവുമായി യോജിച്ചുവരണമെന്നില്ല. താങ്കളുടെ കുഞ്ഞിന്റെ കാര്യത്തില് അല്ലാഹു മറ്റെന്തോ ആണ് ഉദ്ദേശിച്ചിരിക്കുന്നത്.''\nഡോക്ടര് തുടര്‍ന്നു: ''കുഞ്ഞിന് ചില ജനിതക വൈകല്യങ്ങളുണ്ട്. അവന്റെ കാഴ്ചശക്തി...''\nഅതുകേട്ട ഞാന് തരിച്ചുപോയി. സിരകളില് രക്തം ഉറച്ച് കട്ടയായതുപോലെ. നിമിഷങ്ങള്‍ക്കുശേഷം സുബോധം കിട്ടുമ്പോള് ഡോക്ടര് എന്നെ ഉപദേശിച്ചുകൊണ്ടിരിക്കുകയായിരുന്നു. പരിസരബോധം നഷ്ടപ്പെട്ട ഞാന് യാന്ത്രികമായി എഴുന്നേറ്റ് പുറത്തേക്ക് നടന്നു. മനസ്സു മുഴുവന് രാത്രി കണ്ട അന്ധനായിരുന്നു. എന്റെ സുബോധത്തിന്റെ തിരശ്ശീലക്ക് പിന്നില് അവന് പല്ലിളിച്ച് കാട്ടുന്നത് ഞാന് കാണുന്നു. വിളറിയ മുഖത്തോടെ ഞാന് പ്രസവ വാര്‍ഡിലെത്തി. കുഞ്ഞിനെയും ചേര്‍ത്തുപിടിച്ച് കിടക്കുന്ന ഫത്വിമയെ കണ്ട ഞാന് ആശ്ചര്യപ്പെട്ടുപോയി. ദുഃഖത്തിന്റെ ഒരു ലാഞ്ചന പോലും മുഖത്തില്ലായിരുന്നു. എന്നു മാത്രമല്ല, വളരെ പ്രസന്നവദനയുമായിരുന്നു അവള്. ദൈവഹിതത്തില് തൃപ്തയുമായിരുന്നു. ആളുകളെ അപഹസിക്കുന്നതിനെക്കുറിച്ചും അവമതിക്കുന്നതിനെക്കുറിച്ചും അവളൊരുപാട് സംസാരിച്ചു. എന്റെ മനസ്സിനെ ശാന്തമാക്കാനായിരുന്നു അവളുടെ ശ്രമം മുഴുവന്.\nഞങ്ങള് വീട്ടിലെത്തി. ദിവസങ്ങള് കടന്നു പോവുകയാണ്. സാലിം വീട്ടിലുണ്ടെന്ന ഭാവം പോലും വാസ്തവത്തില് ഞാന് കാണിച്ചില്ല. അവന്റെ കരച്ചില് കേള്‍ക്കുമ്പോഴേക്കും ഞാന് വരാന്തയില് പോയി കിടക്കും. രാത്രിയുടെ യാമങ്ങളില് അത് എനിക്ക് അരോചകമായി തോന്നിത്തുടങ്ങി. ഫാത്വിമ അവനെ വല്ലാതെ പരിഗണിച്ചു. അതിരറ്റ് സ്‌നേഹിക്കുകയും ചെയ്തു. വെറുത്തിരുന്നില്ലെങ്കിലും അവനെ സ്‌നേഹിക്കാന് എനിക്ക് സാധിച്ചില്ല. കാലചക്രം കറങ്ങിക്കൊണ്ടേയിരുന്നു. സാലിം വളരുകയാണ്. ഇപ്പോഴവന് ഇഴയുന്നുണ്ട്. എങ്കിലും ആ ഇഴഞ്ഞുനടത്തത്തില് എന്തോ പന്തികേടുണ്ടെന്ന് എനിക്ക് തോന്നി. താമസിയാതെ വേദനിപ്പിക്കുന്ന ആ ഇരുണ്ട സത്യം കൂടി വെളിപ്പെട്ടു- ഒരു മുടന്തന് കൂടിയാണ് സാലിം...\nഎനിക്ക് ഒന്നും ചോദിക്കാന് തോന്നിയില്ല. എന്റെ ഹൃദയഭാരം കൂടിക്കൂടി വരികയാണ്. ഇതിനിടയില് ഖാലിദും വാഹിദും അവന്റെ അനുജന്മാരായിക്കഴിഞ്ഞിരുന്നു. കാലം നീങ്ങുകയാണ്. സാലിം വളര്‍ന്നുകൊണ്ടേയിരുന്നു, കൂടെ അനുജന്മാരും. ഞാനാണെങ്കില് മുഴുവന് സമയവും വീട്ടിന് പുറത്തു തന്നെയായി. തെമ്മാടിക്കൂട്ടങ്ങളുടെ കൂടെ കളിതമാശകളുമായി സമയം കളയുക മാത്രമായി എന്റെ ഒരേയൊരു തൊഴില്. വാസ്തവത്തില് ഞാനവരുടെ കളിപ്പാട്ടമായി മാറുകയായിരുന്നു.\nഞാന് മാറുമെന്ന കാര്യത്തില് ഫാത്വിമയുടെ പ്രതീക്ഷകള് അസ്തമിച്ചതേയില്ല. എനിക്കുവേണ്ടി നിരന്തരം അവള് പ്രാര്‍ഥിച്ചുകൊണ്ടേയിരുന്നു. എന്നോടൊരിക്കല് പോലും മുഖം കറുപ്പിച്ചില്ല. കുറ്റം പറഞ്ഞില്ല. ആവലാതിപ്പെട്ടില്ല. എങ്കിലും എനിക്കറിയാമായിരുന്നു സാലിമിനോടുള്ള എന്റെ അവഗണനയും അവന്റെ സഹോദരന്മാരോടുള്ള പരിഗണനയും കാരണം അവളുടെ ഹൃദയം നീറുകയാണ് എന്ന്. കനലുകള്‍ക്കിടയില് പെട്ട തൂവലുപോലെ ഉരുകിത്തീരുകയാണ് അവള്. സാലിം വളരുന്തോറും എന്റെ ആശങ്കകളും വളര്‍ന്നു. അതുകൊണ്ടുതന്നെയാകണം, അവനെ ദൂരെയൊരു വികലാംഗവിദ്യാലയത്തില് ചേര്‍ക്കണമെന്ന ഫാത്വിമയുടെ ആവശ്യം ഞാന് നിരാകരിക്കാതിരുന്നത്. വര്‍ഷങ്ങള് കൊഴിഞ്ഞുവീണത് എനിക്കനുഭവപ്പെട്ടതേയില്ല. ദിനങ്ങളെല്ലാം വൃഥാ നീങ്ങിക്കൊണ്ടേയിരുന്നു. ജോലി... ഭക്ഷണം... ഉറക്കം... നേരംപോക്കുകള്...\nഉണര്‍ന്നപ്പോള് 11 മണിയായിരിക്കുന്നു. എന്നെ സംബന്ധിച്ചിടത്തോളം അതുതന്നെ നേരത്തെയായിരുന്നു. പുത്തന് മുണ്ടും അത്തറും പത്രാസുമൊക്കെയായി ഞാന് പാര്‍ട്ടിക്ക് പോകാനൊരുങ്ങി. മുറ്റത്ത് സാലിം നിന്ന് കരയുന്നത് എന്റെ ശ്രദ്ധയില് പെട്ടു. നാളിതുവരെ അവന്റെ കരച്ചില് ഞാന് കേട്ടിട്ടുണ്ടായിരുന്നില്ല. ഏതോ ഒരു ഉള്‍വിളിയാല് ഞാനവിടെ നിന്നു. പത്തു വര്‍ഷങ്ങള് കഴിഞ്ഞിരിക്കുന്നു. ഒരിക്കല് പോലും അവനെ തിരിഞ്ഞുനോക്കിയിട്ടുപോലുമില്ല. ഉമ്മയെ വിളിച്ചു കരയുന്നത് തൊട്ടടുത്തുനിന്ന് കേട്ടു നില്‍ക്കുകയാണ് ഞാന്. അടുത്തു ചെന്ന് ഞാന് മന്ത്രിച്ചു:\n'സാലിം, എന്തിനാ നീ കരയുന്നത്?''\nഎന്റെ സ്വരം കേട്ട സാലിം നിശ്ചലനായി. ശബ്ദമടങ്ങി. എന്റെ സാമീപ്യം മനസ്സിലാക്കിയ അവന് തന്റെ ദുര്‍ബലമായ കൈകള് കൊണ്ട് വായുവില് തപ്പി പിറകോട്ടു നടന്നു തുടങ്ങി.\n'ദൈവമേ, അവന് അടുത്തു വരുന്നില്ലല്ലോ...?''\nഇത്രയും വര്‍ഷങ്ങള്‍ക്കിടയില് ഇന്നാണോ എന്നെ നിങ്ങള് കാണുന്നത്?' എന്നവന് ചോദിക്കുന്നതുപോലെ എനിക്കു തോന്നി. ഞാനവനെ പിന്തുടര്‍ന്നു. ഞാനെത്ര നിര്‍ബന്ധിച്ചിട്ടും കരയാനുണ്ടായ സാഹചര്യം വിവരിച്ചില്ല. നൈര്‍മല്യം നടിച്ചു നോക്കി, പ്രലോഭിപ്പിച്ചും നോക്കി. ഒടുവില് അവന് മനസ്സു തുറന്നു. ചെവി വട്ടം കൂര്‍പ്പിച്ച് ഞാന് ശ്രദ്ധിച്ചു. സാധാരണയായി അനിയന് വാഹിദ് സ്‌കൂളില് നിന്ന് വന്നാണ് സാലിമിനെ പള്ളിയില് കൊണ്ടുവിടുന്നത്. വാഹിദ് ഇതുവരെ എത്തിയിട്ടില്ല. ഇന്നാണെങ്കില് വെള്ളിയാഴ്ചയുമാണല്ലോ? ഇനിയും വൈകിയാല് എങ്ങിനെ പള്ളിയില് മുന്‍നിരയില് സ്ഥാനം പിടിക്കും? ആലോചിച്ച് കരഞ്ഞു പോയതാണ്. ധാരയായി ഒഴുകുന്ന കണ്ണീര് തുള്ളികള്‍ക്ക് പരുപരുത്ത വിരലുകള് കൊണ്ട് ഞാന് തടകെട്ടിനോക്കി. പക്ഷേ, അത് തടഞ്ഞു നിര്‍ത്താനുള്ള ശേഷി എന്റെ വിരലുകള്‍ക്കില്ലായിരുന്നു. പതുക്കെ ഞാന് ചോദിച്ചു:\n'ഇതിനാണോ, സാലിമേ നീ കരഞ്ഞത്?''\n'ഞാനെങ്ങനെ കരയാതിരിക്കും? പിന്നീടൊരവസരം എനിക്ക് കിട്ടിയില്ലെങ്കിലോ?' എന്റെ കൂട്ടുകാരെ ഞാന് മറന്നു. സല്‍ക്കാരങ്ങള് മറന്നു.\n'സാലിം, ഇതിനിത്ര വിഷമിക്കാനെന്തിരിക്കുന്നു? ഇന്നു നിന്റെ കൂടെ പള്ളിയില് വരുന്നതാരാണെന്നറിയാമോ?'' 'വാഹിദ്, അല്ലാതാരാ?!''\n'ഇന്നു നിന്റെ കൂടെ ഈ ഞാനായിരിക്കും! എന്താ?''\nആശ്ചര്യത്തോടെ, അവിശ്വസനീയതയോടെ കണ്ണീരൊഴുക്കി സാലിം നിന്നു. സാവധാനം ഞാനവനെ ചേര്‍ത്തുപിടിച്ചു. കാറില് പോകാമെന്നാണ് ഞാന് കരുതിയത്. അവനതിന് കൂട്ടാക്കിയില്ല. പള്ളി അടുത്തു തന്നെയാണെന്നും നടന്നു പോയാല് മതിയെന്നും നിര്‍ബന്ധം പിടിച്ചു.\nഎന്നായിരുന്നു അവസാനമായി പള്ളിയില് കയറിയതെന്ന കാര്യം പോലും ഞാന് മറന്നിരിക്കുന്നു. എങ്കിലും ഇന്ന് എന്തോ ചില പ്രത്യേകതകള് അനുഭവപ്പെടുന്നുണ്ട്. ആളുകളെക്കൊണ്ട് പള്ളി നിബിഡമാണ്. സാലിമിന് മുന്‍വശത്തു തന്നെ ഞാനൊരു സ്ഥാനം കണ്ടെത്തി. ഖുത്വുബ കഴിഞ്ഞ് ഞങ്ങള് തോളുരുമ്മി നമസ്‌കരിച്ചു. ശേഷം അവനെന്നോടൊരു ഖുര്‍ആനാവശ്യപ്പെട്ടു. അത്യത്ഭുതത്തോടെ ഞാന് നോക്കിനിന്നുപോയി. ഇവനെങ്ങനെ വായിക്കാന്! എന്നതായിരുന്നു എന്റെ ചിന്ത. അല്‍കഹ്ഫ് എന്ന സൂറത്ത് എടുക്കാന് അവന് ആവശ്യപ്പെട്ടു. ഞാന് അനുസരിച്ചു. ഒരുപാട് സമയമെടുത്താണ് ഞാനത് കണ്ടെത്തിയത്. ഖുര്‍ആന് വാങ്ങി മുന്നില് വെച്ച് അവന് ഓതുകയാണ്. കണ്ണുകള് രണ്ടും അടഞ്ഞു കിടക്കുന്നു. ഒരക്ഷരം പോലും പിഴക്കുന്നുമില്ല. അതുമുഴുവന് അവന് മനഃപാഠമാക്കിയിരുന്നു. കണ്ണില് ഇരുട്ടു കയറുന്നു. ഞരമ്പുകള്‍ക്ക് തളര്‍ച്ച ബാധിക്കുന്നു. കുറ്റബോധത്തിന്റെയും അപകര്‍ഷതാ ബോധത്തിന്റെയും ഭാരം തലയിലേറിവരുന്നു. ഞാന് ഖുര്‍ആന് മുറുകെപ്പിടിച്ചു. സിരകള്‍ക്ക് ഉണര്‍വ് വന്നതുപോലെ. തണുത്ത് മരവിച്ചതൊക്കെയും ചൂടുപിടിക്കുന്നതുപോലെ. ഖുര്‍ആന് വായിക്കാനുള്ള ഒരു ശ്രമം നടത്തി ഞാന്. മനസ്സില് കൂടുകെട്ടിയിരുന്ന കാര്‍മേഘങ്ങള് പെയ്തിറങ്ങുന്നു. ശരീരത്തിന്റെ ഭാരം കുറഞ്ഞു കുറഞ്ഞു വരുന്നു. കണ്ണുകള് സജലങ്ങളാകുന്നു. ആത്മനിയന്ത്രണം നഷ്ടപ്പെടുകയാണ്. അര്‍ഹിക്കാത്തതെന്തൊക്കെയോ കൈയില് കിട്ടിയതുപോലെ... കൊച്ചു കുഞ്ഞുങ്ങളെപ്പോലെ കരയുകയാണ് ഞാന്. ആളുകള് അപ്പോഴും പള്ളിയില് ബാക്കിയുണ്ടായിരുന്നു. ചിലരൊക്കെ ശ്രദ്ധിക്കുന്നുണ്ടെന്ന് മനസ്സിലാക്കിയ ഞാന് കരച്ചില് നിര്‍ത്താന് ബദ്ധപ്പെട്ടു. കാര്യങ്ങള് കൂടുതല് വഷളാവുകയാണ് ചെയ്തത്. മനസ്സിന്റെ കടിഞ്ഞാണ് പൂര്‍ണമായും നഷ്ടപ്പെട്ടിരിക്കുന്നു. പാപങ്ങളുടെ കൂമ്പാരം തന്നെ മുന്നില് തുറന്നിട്ടിരിക്കുകയാണ്. ദുര്‍ഗന്ധത്താല് ശ്വാസതടസ്സം അനുഭവപ്പെടുന്നു. ആളും അന്തരീക്ഷവുമൊന്നും തിരിച്ചറിയാനാവുന്നില്ല. ഒരു കുഞ്ഞുകരം എന്റെ വായ മൂടുന്നതായും പിന്നീടതെന്റെ കവിളുകളിലൂടെ ഓടിക്കളിക്കുന്നതായും ഞാനറിയുന്നു. എന്നെ ആശ്വസിപ്പിക്കാനുള്ള സാലിമിന്റെ പാഴ്ശ്രമമാണ്. ഞാനവനെ മാറോടു ചേര്‍ത്തുപിടിച്ചു. ഇന്നോളം ലഭിക്കാതിരുന്ന ഒരു കുളിര് എനിക്ക് അനുഭവപ്പെടുന്നു. സത്യത്തില് അവനായിരുന്നില്ല, ഞാനായിരുന്നു യഥാര്‍ഥ അന്ധന്.\nഞങ്ങള് വീട്ടിലേക്ക് മടങ്ങി. ഫാത്വിമ സാലിമിനെയോര്‍ത്ത് അസ്വസ്ഥപ്പെട്ടിരിക്കുകയാണ്. അധികം താമസിയാതെ അസ്വസ്ഥത കരച്ചിലിന് വഴിമാറി, ഞാനും പള്ളിയില് പോയിരിക്കുന്നു എന്നറിഞ്ഞപ്പോള്.\nഅന്നുതൊട്ട് ഒരൊറ്റ ജമാഅത്ത് നമസ്‌കാരം പോലും എനിക്ക് നഷ്ടപ്പെട്ടിട്ടില്ല. പഴയ തെമ്മാടിക്കൂട്ടങ്ങളെയൊക്കെ ഒഴിവാക്കി. എനിക്കിപ്പോള് പുതിയ കുറെ കൂട്ടുകാരെ ലഭിച്ചിരിക്കുന്നു. ഇന്നേവരെ ചെന്നെത്താത്ത വിശ്വാസത്തിന്റെ പ്രകാശഗോപുരങ്ങളിലേക്ക് അവരെന്നെ വഴിനടത്തി. വിത്‌റ് നമസ്‌കാരം പോലും ഒഴിവാക്കാനാവാത്ത മാനസികാവസ്ഥയിലേക്ക് ഞാന് എത്തിപ്പെട്ടു. ഓരോ മാസത്തിലും ഒരുപാടു തവണ ഖുര്‍ആന് പൂര്‍ണമായും പാരായണം ചെയ്തു. പടച്ചവന് എന്നെ സ്വീകരിക്കില്ലേ? ഓരോ നിമിഷവും അവന്റെ സ്മരണയിലൂടെയാണ് കടന്നുപോവുന്നത്.\nവീട്ടുകാരുമായി വളരെ അടുത്തതുപോലെ തോന്നുന്നു. ഫാത്വിമയുടെ മുഖത്ത് തളം കെട്ടിയിരുന്ന നൈരാശ്യവും ആശങ്കയുമൊക്കെ മാഞ്ഞുപോയിരിക്കുന്നു. സാലിമിന്റെ പുഞ്ചിരിക്കുന്ന മുഖത്തിന് ഏതോ രാജകുമാരന്റെ ഭാവമാണ്. ഞാനല്ലാഹുവിന് നന്ദി പറഞ്ഞോട്ടേ...?\nഒരു ദിവസം ചില കൂട്ടുകാര് എന്നെ ഒരുപാട് നിര്‍ബന്ധിച്ചു. എന്തിനെന്നോ, ദൂരെയൊരു പ്രദേശത്ത് പ്രബോധനാര്‍ഥം കൂടെ ചെല്ലാന്. ഞാന് വിസമ്മതിക്കുകയാണുണ്ടായത്. ഫാത്വിമക്ക് അതിഷ്ടമാവില്ലെന്നായിരുന്നു എന്റെ ധാരണ. എന്നാല് കാര്യങ്ങള് മറിച്ചാണ് സംഭവിച്ചത്. കാര്യമവതരിപ്പിക്കേണ്ട താമസം അത്യാഹ്ലാദത്തോടെ അവളെന്നെ പ്രോല്‍സാഹിപ്പിക്കുകയാണുണ്ടായത്. മുമ്പൊക്കെ ഒരക്ഷരം പറയാതെ ഊരുതെണ്ടിയിരുന്ന ആള്, തന്നോടുകൂടി കാര്യം ആലോചിച്ചത് അവളെ വളരെ സന്തോഷിപ്പിച്ചു. സാലിമും എന്നെ ആശംസിച്ചു.\nമൂന്നരമാസമായി വിട്ടില് നിന്നും വിട്ടുനില്‍ക്കുകയാണ്. മൂന്നര പതിറ്റാണ്ടെന്ന പോലെ അവസരം കിട്ടുമ്പോഴൊക്കെ ഞാന് ഫാത്വിമയെ വിളിച്ചുകൊണ്ടിരുന്നു. മക്കളുടെ കാര്യമന്വേഷിച്ചു. അവരെയൊക്കെ എനിക്കിത്രക്ക് ഇഷ്ടമായിരുന്നോ...? അകലും തോറും സ്‌നേഹത്തിന് ആഴം കൂടുന്നതായി തോന്നുന്നു. സാലിമിന്റെ ശബ്ദം കേള്‍ക്കാന് കൊതിയാവുന്നു. യാത്ര തുടങ്ങിയതുമുതല് അവന്റെ ശബ്ദം മാത്രമെ കേള്‍ക്കാതുള്ളൂ. വിളിക്കുമ്പോഴൊക്കെയും അവന് സ്‌കൂളിലോ പള്ളിയിലോ ആയിരിക്കും. അവനെക്കുറിച്ച് ഫാത്വിമയോട് ചോദിക്കുമ്പോഴൊക്കെ അവള് മന്ദഹസിക്കും- ഒരേസമയം വേദനയും സന്തോഷവും ഇടകലര്‍ന്ന ഒരു തരം മന്ദഹാസം. എന്നാല് ആ രാവില്, അവസാന വിളിയില്... ഫാത്വിമ മന്ദഹസിച്ചില്ല. സന്തോഷത്തിന്റെ ബഹിര്‍സ്ഫുരണങ്ങളൊന്നും ഞാനറിഞ്ഞില്ല. എന്തോ, അവളുടെ സ്വരമാകെ മാറിയതുപോലെ.\n'സാലിമിനോട് എന്റെ സലാം പറയണം.''\nഅത്രമാത്രം. ഞാനിന്ന് വീട്ടിലേക്ക് മടങ്ങുകയാണ്.\nവീടും വരാന്തയുമൊക്കെ വരണ്ടുകിടക്കുന്നു. വാതിലിനു കൊട്ടി, സാലിം വന്നു തുറക്കുന്നതും കാത്ത് ഞാന് നിന്നു. നാലു വയസ്സുള്ള ഖാലിദാണ് വാതില് തുറന്ന് പ്രത്യക്ഷപ്പെട്ടത്. അവനേയും വാരിയെടുത്ത് ഞാന് അകത്തേക്ക് കടന്നു. ഹൃദയമിടിപ്പ് അല്‍പം കൂടിയതുപോലെയും മനസിലെവിടെയോ ചില കാരിമുള്ളുകള് കൊളുത്തിവലിക്കുന്നതുപോലെയും തോന്നുന്നതെന്തേ? അടുപ്പത്തിന്റെ ഓരോ തിരിച്ചറിവിലും അകല്‍ച്ചയിലെ അനുഭവമുണ്ടോ?\nഫാത്വിമ കടന്നു വന്നു. മുഖമാകെ വിളറിയിരിക്കുന്നു. സന്തോഷമാണെന്ന് ഭാവിക്കാന് ശ്രമിക്കുകയാണ്. അവളെ നന്നായി അറിയുന്നവനല്ലേ ഞാന്?\n''എന്താ പറ്റിയത്? നിനക്ക് അസ്വസ്ഥത വല്ലതും...?''\nപെട്ടെന്നാണ് സാലിമിന്റെ കാര്യം മനസ്സില് മിന്നിയത്.\nഫാത്വിമ തല താഴ്ത്തി. അവള് മിണ്ടിയില്ല. കവിളിലൂടെ വെള്ളത്തുള്ളികള് ഉരുണ്ടു വീഴുന്നത് മാത്രം കാണാം.\n'സാലിം, എവിടെ സാലിം?''\nഞാന് അക്ഷരാര്‍ഥത്തില് അട്ടഹസിക്കുകയായിരുന്നു. ഖാലിദാണ് അതിനുത്തരം പറഞ്ഞത്:\n'ബാപ്പാ, ശാലിം ശൊര്‍ഗത്തീ പോയതാ.'' കണ്ണുകളില് പെട്ടെന്ന് ഇരുട്ടു പടരുന്നു. രക്തക്കുഴലുകള്‍ക്ക് തീ പിടിക്കുന്നു. പേശികള് വലിഞ്ഞു മുറുകുന്നു. കാര്‍മുകിലുകള് കുമിഞ്ഞു കൂടുന്നു. ഇടിയും പേമാരിയും ഇരുളില് പെയ്തിറങ്ങുന്നു. ചീവീടുകള് കലപില കൂട്ടുന്നതും വിഷപ്പാമ്പുകള് ചീറ്റുന്നതും കൊടുങ്കാറ്റിന്റെ മര്‍മരവുമൊക്കെ കര്‍ണപുടത്തില് ഒരേസമയം അലയടിക്കുന്നു. ആ വാര്‍ത്ത കേള്‍ക്കാന്‍മാത്രം ശക്തനായിരുന്നില്ല ഞാന്. കണ്ണീര് വര്‍ഷത്തിനൊടുവില് ഫാത്വിമ നിലത്ത് വീണുകിടക്കുകയാണ്.\nഞാന് പോയി രണ്ടാമത്തെയാഴ്ച ഒരു പനി വന്നിരുന്നുവത്രെ. ഉടനെ ആശുപത്രിയിലെത്തിച്ചു. പക്ഷേ, ദൈവത്തിന്റെ വിധിന്യായത്തില് കാലാവധി തീര്‍ന്നുകാണും. കൂരിരുളില് ജീവവായുവിന്റെ ദീപശിഖയുമായി എന്റടുക്കല് വന്നവനായിരുന്നു സാലിം. ഹൃത്തടത്തില് ഇരുളിന്റെയും വെളിവിന്റെയും ഘടകങ്ങള് നിക്ഷേപിച്ചവനാണ് ദൈവം. അവന് തന്നെ വെളിച്ചത്തിന് പുറത്തുവരാനുള്ള ഉപാധികളും ഉണ്ടാക്കിക്കൊടുക്കുന്നു. എനിക്കു കിട്ടിയ വെളിച്ചത്തിന്റെ, വിജയത്തിന്റെ ഉപാധിയായിരുന്നു സാലിം. എനിക്കവന് വഴി വെട്ടിത്തന്നു. തിരിച്ചു പോവുകയും ചെയ്തു. എത്രയോ മനുഷ്യര് ഇപ്പോഴും ഇത്തരം ദിവ്യാനുഗ്രഹങ്ങള് തിരിച്ചറിയാതെ കുഴിയില് തന്നെ കഴിയുന്നു. സര്‍വേശ്വരാ... എന്റെ കുഞ്ഞിന് നീ പൊറുത്തുകൊടുക്കേണമേ. എന്നെ വീണ്ടും നീ അന്ധനാക്കല്ലേ അല്ലാഹ്.


ജനം ടി.വി വീണ്ടും ഞെട്ടിക്കുന്നു, വേതന വർദ്ധനവ് , ഏറ്റവും വലിയ പാർട്ടിയുടെ ചാനലായ കൈരളിക്ക് എന്തുകൊണ്ട് സംഘപരിവാർ ചാനൽ ഉണ്ടാക്കിയ നേട്ടം ആകുന്നില്ല? - Pravasishabdam\nBy : subeditor | November 2, 2018\nജനം ടി.വി ജീവനക്കാർക്ക് സമ്മാനവും, വൻ വേതന വർദ്ധനവും ആയി മറ്റ് ചാനലുകളേ ഞെട്ടിപ്പിക്കുന്നു. റേറ്റിങ്ങിൽ മനോരമയേയും മാതൃഭൂമിയേയും പോലും പിൻ തള്ളി സംഘപരിവാർ ചാനലായ ജനം ടി.വി സന്തോഷം പങ്കുവയ്ക്കുന്നത് ജീവനക്കാർക്ക് അധിക വേതനം നല്കിയാണ്. ഈ മാസം എല്ലാവർക്കും അധിക വേതനം നല്കുവാനുള്ള തയ്യാറെടുപ്പ് നടത്തുമ്പോൾ നിരവധി ചാനലുകൾ പിടിച്ച് നില്ക്കാൻ ബുദ്ധിമുട്ടുകയാണ്. ചിലത് ജീവനക്കാർക്ക്6മാസം ആയി വേതനം പോലും നല്കിയിട്ട്. റേറ്റിങ്ങിൽ രണ്ടാം സ്ഥാനത്തെത്തിയതോടെ ശമ്പള പരിഷ്കരണമടക്കം തൊഴിലാളി അനുകൂല സമീപനങ്ങളുമായി ജനം ടിവി ജനകീയമാകുമ്പോൾ കുത്തക ചാനലുകളിൽ പിരിച്ചുവിടലിനു കളമൊരുങ്ങുന്നു. ബ്രോഡ് കാസ്റ്റ് ഓഡിയൻസ് റിസേർച്ച് കൗൺസിൽ ഇന്ത്യ(ബാർക്ക്) പുറത്തിറക്കിയ പുതിയ കണക്കിലാണ് മനോരമയെയും മാതൃഭൂമിയെയും പിന്തള്ളി ജനം ടിവി രണ്ടാമതെത്തിയത്. ഏഷ്യാനെറ്റ് ന്യൂസ് തന്നെയാണ് പതിവു പോലെ ഒന്നാം സ്ഥാനത്ത്.\nശബരിമല യുവതീ പ്രവേശനവുമായി ബന്ധപ്പെട്ടു കേരളത്തിലുണ്ടായ സാഹചര്യങ്ങളാണ് ജനം ടിവിയെ അതിവേഗം മുന്നിലെത്തിച്ചത്. സംഘപരിവാർ നിയന്ത്രണത്തിലുള്ള ജനം ടിവിയുടെ മുന്നേറ്റം കുത്തക മാധ്യമ മുതലാളിമാരെ പോലും ഞെട്ടിച്ചിരിക്കുകയാണ്. ചാനലിനെ മുൻനിരയിലെത്തിച്ച തൊഴിലാളികൾക്ക് ശമ്പള വർധനവും ആനുകൂല്യങ്ങളുമാണ് കമ്പനി പ്രഖ്യാപിച്ചിരിക്കുന്നത്. അതേസമയം റേറ്റിങ്ങിൽ കുത്തനെ ഇടിഞ്ഞു വീണ കുത്തക ചാനലകുളിൽ കൂട്ട പിരിച്ചു വിടലാണ് കാത്തിരിക്കുന്നതെന്നാണ് സുചന. പ്രളയത്തെ തുടർന്ന് ഓണക്കാല പരസ്യങ്ങൾ നഷ്ടമായതോടെ കോടികളുടെ നഷ്ടമാണ് ചാനലുകൾ നേരിടുന്നത്. പുതിയ ചാനലുകളുടെ വരവോടെ കടുത്ത മത്സരവും രംഗത്തുണ്ട്. മുതിർന്ന മാധ്യമ പ്രവർത്തകർക്ക് വൻ തുക ശമ്പളം നൽകിയാണ് മാധ്യമങ്ങൾ ലൈവിൽ നി‌ൽക്കുന്നത്. എന്നാൽ റേറ്റിങ്ങിൽ പിടിച്ചു നിൽക്കാനാവാത്തത് ചാനലുകളുടെ നിലതെറ്റിക്കുകയാണ്.\nബാർക്ക് റേറ്റിങ്ങിൽ 180.24 ആണ് ഏഷ്യാനെറ്റ് ന്യൂസിന്‍റെ റേറ്റിങ്. തൊട്ടുതാഴെയുള്ള ജനം ടിവി 102.24 ൽ എത്തിയപ്പോൾ മൂന്നാം സ്ഥാനത്തുള്ള മാതൃഭൂമിയ്ക്ക് 87.35ൽ എത്താനെ ആയുള്ളു. മനോരമ 84.50ത്തിലാണ്. എന്നാൽ മീഡിയ വൺ, ന്യൂസ് 18 കേരള, പീപ്പിൽ എന്നിവർ 41നു താഴെയെത്തി. നികേഷ് കുമാറിന്‍റെ റിപ്പോർട്ടറിനു റേറ്റിങ് 000 ആണെന്നതും ശ്രദ്ധേയം.\nറേറ്റിങ് ഇടിഞ്ഞതോടെ മാതൃഭൂമി മുതൽ താഴേക്കുള്ള ചാനലുകളുടെ പരസ്യ വരുമാനത്തിൽ കോടികളുടെ നഷ്ടമുണ്ടാകുമെന്നാണ് വിലയിരുത്തപ്പെടുന്നത്. ഇതോടെ കമ്പനികൾ കടക്കെണിയിലേക്ക് കൂപ്പുകുത്താനാണ് സാധ്യത. നഷ്ടം നികത്താൻ പിരിച്ചുവിടലുൾപ്പെടെയുള്ള ചിലവുചുരുക്കൽ നടപടികളാകും ചാനൽ മേധാവികൾ ആദ്യം ആലോചിക്കുക.വളരെ ശ്രദ്ദേയമായ കാര്യം അധികാരവും പണവും സംവിധാനവും എല്ലാം ഉണ്ടായിട്ടും കേരളത്തിലെ ഏറ്റവും വലിയ പാർട്ടിയുടെ ചാനലായ കൈരളിക്ക് ഒരിക്കൽ പോലും മനോരമയേയും മറ്റും മറികടന്ന് ഇപ്പോൾ ജനം ടി.വി ഉണ്ടാക്കിയ നേട്ടം ഉണ്ടാക്കാനായില്ല


Jayalalitha present in Bangalore high court\nന്യൂദല്‍ഹി: അവിഹിതമായി സ്വത്ത് സമ്പാദിച്ചുവെന്ന കേസില് തമിഴ്‌നാട് മുഖ്യമന്ത്രി ജയലളിത ബംഗളൂരുവിലെ വിചാരണകോടതിയില് ഹാജരായി. തന്റെ പേരില് ചുമത്തിയിരിക്കുന്ന കുറ്റങ്ങളെല്ലാം കോടതിയില് ജയലളിത നിഷേധിച്ചു. ജയലളിതയോടൊപ്പം കേസിലുള്‍പ്പെട്ട അടുത്തഅനുയായി ശശികലയും ഹാജരായിരുന്നു.\nഈ കേസില് പുതുതായിട്ടൊന്നുമില്ലെന്നും താന് ഇതിനു മുന്‍പും കോടതിയില് ഹാജരായിട്ടുണ്ടെന്നും ജയലളിത മാധ്യമപ്രവര്‍ത്തകരോട് പറഞ്ഞു.\nകോടതിയിലും പരിസരത്തും വന്‍സുരക്ഷാ സന്നാഹങ്ങളാണ് കര്‍ണാടക സര്‍ക്കാര് ഒരുക്കിയിരുന്നത്. കോടതി പരിസരത്ത് അഭിഭാഷകര്‍ക്ക് മാത്രമേ പ്രവേശനം നല്‍കിയിരുന്നുള്ളു. 20 കാറുകളുടെ അകമ്പടിയോടെയാണ് ജയലളിത കോടതിയിലെത്തിയത്. വിചാരണ അവസാനിക്കുന്നതുവരെ കോടതി പരിസരത്ത് സെക്ഷന് 144 (നിരോധനാഞ്ജ) ഏര്‍പ്പെടുത്തിയിട്ടുണ്ട്.\nജയലളിത ഭരിച്ച 1991 മുതല് 1996 വരെയുള്ള കാലത്ത് 66 കോടിയുടെ അവിഹിത സ്വത്ത് സമ്പാദിച്ചതായാണ് കേസ്. ആദ്യം സുബ്രഹ്മണ്യം സ്വാമിയാണ് ജയലളിതക്കെതിരെ പരാതി നല്‍കിയത്. ജയലളിത 66 കോടിയുടെ സ്വത്ത് അവിഹിതമായി സമ്പാദിച്ചുവെന്നാണ് ജനതാപാര്‍ട്ടി പ്രസിഡന്റ് സുബ്രഹ്മണ്യം സ്വാമി 1996ല് നല്‍കിയ പരാതി. പിന്നീട് ഡി.എം.കെ കേസ് കൊടുത്തു. 2003ല് സുപ്രീംകോടതിയാണ് കേസ് കര്‍ണാടകത്തിലേക്ക് മാറ്റിയത്. സുരക്ഷാ ആശങ്കകള് മുന്‍നിര്‍ത്തി കോടതിയില് ഹാജരാകുന്നതില് ഇളവ് നല്‍കണമെന്ന് സെപ്റ്റംബറില് ആവശ്യപ്പെട്ട് ഹാജരായിരുന്നു. നേരിട്ട് കോടതിയില് ഹാജരാകുന്നതില് നിന്നും ഒഴിവാക്കണമെന്നാവശ്യപ്പെട്ട് കഴിഞ്ഞ ജയലളിത നല്‍കിയ ഹര്‍ജി സുപ്രീം കോടതി ബുധനാഴ്ച തള്ളിയിരുന്നു.


June 15, 2014 , സ്വന്തം ലേഖകന്\nനെയ്യാറ്റിന്‍കര: ബന്ധുക്കള് തമ്മിലുള്ള തര്‍ക്കത്തെ തുടര്‍ന്ന് പിതാവിന്‍െറയും മൂന്ന് വയസ്സുകാരന്‍െറയും കാല് ഇരുമ്പുവടി കൊണ്ട് തല്ലിയൊടിച്ചു. വെണ്‍പകല് പോങ്ങില്, ബി.എസ് ഭവനില് ബിജു(35), മകന് എബിന് (മൂന്ന്) എന്നിവരാണ് ഗുണ്ടാ ആക്രമണത്തിനിരയായത്.\nവീടിന്‍െറ മുന്‍വശം തകര്‍ത്തശേഷം കിടപ്പുമുറിയിലത്തെി ബിജുവിന്‍െറ മുണ്ട് പിടിച്ചു വാങ്ങി ബിജുവിന്‍െറ മുഖത്ത് മൂടിയശേഷം ബിജുവിന്‍െറ ഭാര്യ സജിമോളുടെ കഴുത്തില് കത്തിവെച്ചശേഷമാണ് ആക്രമണം തുടങ്ങിയത്. രണ്ട് കൈയും കാലും ഇരുമ്പുദണ്ഡുപയോഗിച്ച് അടിച്ചൊടിച്ചു. അച്ഛനെ അടിക്കുന്നത് കണ്ട് നിലവിളിച്ച എബിന്‍െറ കാലും ആക്രമികള് അടിച്ചൊടിക്കുകയായിരുന്നു. കുഞ്ഞിന്‍െറ നിലവിളികേട്ട് നാട്ടുകാര് ഓടിയത്തെിയതോടെ സംഘം ഓടിരക്ഷപ്പെട്ടു. ബിജുവിന്‍െറ മകള് സ്നേഹക്ക് (അഞ്ച്) ചെറിയ പരിക്കുപറ്റി. പരിക്കേറ്റവരെ മെഡിക്കള് കോളജ് ആശുപത്രിയില് പ്രവേശിപ്പിച്ചു. ഇവരുടെ ബന്ധുവാണ് ആക്രമണത്തിന് പിന്നില്.\nആര്.എസ്.എസ് ഐ.എസിന്റെ ഇന്ത്യന് പതിപ്പ് -കോടിയേരി\nകടക്കെണിയില് പെട്ട് അറ്റ്‌ലസ് ജ്വല്ലറി ഉടമ രാമചന്ദ്രന് മുങ്ങി; ഗള്‍ഫിലെ ബാങ്കുകാര് ആശങ്കയില്\nകേരളാ കള്‍ച്ചറല് ഫോറം ഓഫ് ന്യൂജേഴ്‌സിയുടെ ഇരുപത്തിയെട്ടാം വാര്‍ഷികവും ഓണാഘോഷവും ഒരു ഉത്സവമേളയായി


സന്നിധാനത്ത് പോകാന് ഭയം; 110 പേരടങ്ങുന്ന തീര്‍ത്ഥാടക സംഘം തിരിച്ചുപോയി – Chandrika Daily\nBy chandrika Tuesday November 20, 2018 15:35 pm\nസന്നിധാനത്ത് പോകാന് ഭയം; 110 പേരടങ്ങുന്ന തീര്‍ത്ഥാടക സംഘം തിരിച്ചുപോയി\nപത്തനംതിട്ട: ശബരിമലയില് ദര്‍ശനം നടത്താതെ ഇതര സംസ്ഥാന തീര്‍ത്ഥാടക സംഘം തിരിച്ചുപോയി. മുംബൈയില് നിന്നുവന്ന 110 പേരടങ്ങുന്ന സംഘമാണ് തിരിച്ചുപോയത്. ഇതില് മലയാളികളും ഉള്‍പ്പെടുന്നു. ശബരിമലയിലെ…\nപത്തനംതിട്ട: ശബരിമലയില് ദര്‍ശനം നടത്താതെ ഇതര സംസ്ഥാന തീര്‍ത്ഥാടക സംഘം തിരിച്ചുപോയി. മുംബൈയില് നിന്നുവന്ന 110 പേരടങ്ങുന്ന സംഘമാണ് തിരിച്ചുപോയത്. ഇതില് മലയാളികളും ഉള്‍പ്പെടുന്നു. ശബരിമലയിലെ സംഘര്‍ഷാവസ്ഥ കണക്കിലെടുത്താണ് തിരിച്ചുപോകുന്നതെന്ന് സംഘം അറിയിച്ചു.\nശബരിമല ദര്‍ശനത്തിനായി എരുമേലിയില് എത്തിയ സംഘം തിരിച്ചുപോകാന് തീരുമാനിക്കുകയായിരുന്നു. കഴിഞ്ഞ രണ്ടുദിവസമായി ശബരിമലയില് നിലനില്‍ക്കുന്ന സംഘര്‍ഷാവസ്ഥ കണക്കിലെടുത്താണ് തീരുമാനമെന്ന് സംഘം അറിയിച്ചു. 13 കുട്ടികളും 12 മാളികപ്പുറങ്ങളും അടങ്ങുന്ന സംഘം ആര്യങ്കാവ് ശാസ്താ ക്ഷേത്രത്തില് ദര്‍ശനം നടത്തി മടങ്ങിപ്പോകാനാണ് തീരുമാനിച്ചിരിക്കുന്നത്.\nഭയം കൊണ്ടാണ് തിരിച്ചുപോകുന്നതെന്ന് സംഘം മാധ്യമങ്ങളോട് പറഞ്ഞു. നിലവിലെ സാഹചര്യത്തില് കൂട്ടംതെറ്റുമോ എന്ന ഭയം ഉളളതായും ഇവര് പറഞ്ഞു. ദര്‍ശനം നടത്താന് കഴിയാത്തതിന്റെ വേദനയോടെയാണ് തിരിച്ചുപോകുന്നതെന്ന് ഇവര് വ്യക്തമാക്കി.


അനുയോജ്യമായ സമയത്ത് അത് നടക്കും, ഉന്നുമായുള്ള ചർച്ചയെ കുറിച്ച് പ്രതികരിച്ച് ട്രംപ്... | Trump says U.S. open to talks with North Korea: White House - Malayalam Oneindia\nഅനുയോജ്യമായ സമയത്ത് അത് നടക്കും, ഉന്നുമായുള്ള ചർച്ചയെ കുറിച്ച് പ്രതികരിച്ച് ട്രംപ്...\nUpdated: Thu, Jan 11, 2018, 10:04 [IST]\nഉന്നുമായുള്ള ചർച്ചയെ കുറിച്ച് പ്രതികരിച്ച് ട്രംപ് | Oneindia Malayalam\nവാഷിങ്ടൺ: കഴിഞ്ഞ കുറച്ച് നാളുകളായി ലോകരാജ്യങ്ങളെ മുൾമുനയിലാക്കിയ ഒരു വിഷയമായിരുന്നു ഉത്തരകൊറിയ അമേരിക്ക പോര്. എന്നാൽ ഇപ്പോൾ ഉത്തരകൊറിയ- അമേരിക്ക പ്രശ്നത്തിൽ മഞ്ഞുരുകുന്ന കാഴ്ചയാണ് കാണുന്നത്. കഴിഞ്ഞ രണ്ടു വർഷക്കാലമായി രണ്ടു ചേരികളിലായിരുന്ന ഉത്തരകൊറിയ-ദക്ഷിണ കൊറിയ രാജ്യങ്ങൾ തമ്മിൽ കൂടിക്കാഴ്ച നടത്തിയിരുന്നു. ഇവരുടെ കൂടിക്കാഴ്ചയാണ് മഞ്ഞുഉരുകാനുള്ള പ്രധാന കാരണം.\nദക്ഷിണ കൊറിയ്ക്ക് പിന്നാലെ ഉത്തരകൊറിയയുമായി ചർച്ച നടത്താൻ തയ്യാറാണെന്നു പ്രസിഡന്റ് ഡൊണാൾഡ് ട്രംപ് പറഞ്ഞു ശരിയായ സമയത്ത് ഉത്തരകൊറിയയുമായി ചർച്ച നടത്തുമെന്ന് ദക്ഷിണ കൊറിയൻ പ്രസിഡന്റ് മൂൺ ജെ ഇന്നിനോട് പറഞ്ഞു. കഴിഞ്ഞ ദിവസം നടന്ന കൂടിക്കാഴ്ചയുടെ വിവരങ്ങള് മൂണ് ജെ ഇന് ട്രംപിനെ ഫോണില് അറിയിച്ചിരുന്നു. കൂടാതെ രണ്ടുവര്‍ഷത്തിനുശേഷം ചര്‍ച്ചയ്ക്കു വഴിയൊരുക്കാന് സഹായിച്ച ട്രംപിന് അവര് നന്ദിയുമറിയിച്ചു.\nഉത്തരകൊറിയൻ നേതാവ് കിങ് ജോങ് ഉന്നുമായി കൂടിക്കാഴ്ചയ്ക്ക് തയ്യാറാണെന്നു നേരത്തെ തന്നെ ഡൊണാൾഡ് ട്രംപ് അറിയിച്ചിരുന്നു. ഫോണിലൂടെയായിരിക്കും ചർച്ച നടത്തുകയെന്നും ട്രംപ് പറഞ്ഞിരുന്നു. കൂടാതെ ചര്‍ച്ചയ്ക്കു ചില വ്യവസ്ഥകളുണ്ടെന്നു പറഞ്ഞ ട്രംപ്, അവ എന്താണെന്നു വ്യക്തമാക്കിയിട്ടില്ല. എന്നാൽ അമേരിക്കയുമായുള്ള ചർച്ചയെ കുറിച്ച് ഉത്തരകൊറിയ ഇതു വരെ പ്രതികരിച്ചിട്ടില്ല.\nഉത്തരകൊറിയ -ദക്ഷിണ കൊറിയ കൂടിക്കാഴ്ച\nകഴിഞ്ഞ രണ്ടു വർഷത്തിനു ശേഷമാണ് ഇരു കൊറിയൻ രാജ്യങ്ങൾ കൂടിക്കാഴ്ച നടത്തുന്നത് ആണവ പരീക്ഷണം മുതൽ ശീതകാല ഒളിമ്പിക്സ് വരെയുള്ള വിഷയങ്ങൾ ചർച്ചയായിരുന്നു. ഫെബ്രുവരി 25 നു ദക്ഷിണ കൊറിയയിൽ നടക്കുന്ന ശീതകാല ഒളിംപിക്‌സില് ഉത്തര കൊറിയയുടെ പങ്കാളിയാകും. കൂടാതെ ഇരു കൊറിയകളും തമ്മിലുള്ള ഹോട് ലൈന് ബന്ധം അടുത്തിടെ പുനഃസ്ഥാപിച്ചിരുന്നു. ഉത്തര കൊറിയയെ എപ്പോഴും പ്രകോപിപ്പിക്കാറുള്ള യുഎസ്-ദക്ഷിണ കൊറിയ സൈനികാഭ്യാസങ്ങള് ശീതകാല ഒളിംപിക്‌സ് തീരുംവരെ നിര്‍ത്തി വയ്ക്കാനും യുഎസും ദക്ഷിണ കൊറിയയും തീരുമാനിച്ചിട്ടുണ്ട്.\nആണാവായുധം പരീക്ഷണം അവസാനിപ്പിക്കണം\nലോക രാജ്യങ്ങളെ തന്നെ പ്രതിരോധത്തിലാക്കുന്ന ഉത്തരകൊറിയയുടെ ആണവ പരീക്ഷണം അവസാനിപ്പിക്കണമെന്ന് ദക്ഷിണ കൊറിയ ആവശ്യപ്പെട്ടിട്ടുണ്ട്. എന്നാൽ സൈനിക ആണവ പ്രശ്നങ്ങളെ കുറിച്ച് ചര്ഡച്ച ചെയ്ക്ക് തയ്യാറാണെന്നും ഉത്തരെകാറിയ അറിയിച്ചിട്ടുണ്ട്. അതേസമയം അമേരിക്കയെ പ്രതിരോധത്തിലാക്കുക എന്ന ലക്ഷ്യത്തോടെയാണ് തങ്ങൾ പരീക്ഷണങ്ങൾ നടത്തുന്നതെന്നു ഉത്തരകൊറിയ വ്യക്തമാക്കിയിരുന്നു.\nരണ്ട് വർഷത്തിനു ശേഷമുള്ള കൂടിക്കാഴ്ച\nരണ്ടു വർഷത്തിനു ശേഷം ഉത്തര-ദക്ഷിണ കൊറിയകൾ തമ്മിൽ ഉഭയകക്ഷി ചർച്ച നടന്നത്. സൈനിക മുക്ത അതിർത്തി ഗ്രാമമായ പന്‍മുന്‍ജോമില്‍വെച്ചായിരുന്നു ഇരു രാജ്യങ്ങളുടേയും കൂടിക്കാഴ്ച. 11 മണിക്കൂര് നീണ്ട ഉന്നതലയോഗത്തിൽ ഇരു രാജ്യങ്ങളിലേയും അഞ്ച് പേരടങ്ങുന്ന സംഘമാണ് പങ്കെടുത്തത്. ചർച്ചയിലൂടെ ഇരു രാജ്യങ്ങൾക്കിടയിലുണ്ടായിരുന്ന പ്രശ്നങ്ങൾ ഒരു പരിധിവരെ ധാരണയിലായതായാണ് വിവരം. കൂടാതെ ദക്ഷിണ കൊറിയന് പ്രസിഡന്റ് മൂണ് ജേയ്ക്കും കിങ് ജോങ് ഉന്നിനും തത്സമയം കൂടിക്കാഴ്ച നടത്തിയിരുന്നു.\nഉത്തരകൊറിയ്ക്ക് മേൽ ചുമർത്തിയിരിക്കുന്ന ഉപരോധത്തിന് ഇളവ് വരുത്തുമെന്നു ദക്ഷിണ കൊറിയ അറിയിച്ചിട്ടുണ്ട്. അതേസമയം യുഎന്നുമായി കൂടിക്കാഴ്ചയ്ക്ക് ശേഷം നടത്തിയതിനു ശേഷം മാത്രമേ ഇക്കാര്യത്തിൽ ഔദ്യോഗികമായ തീരുമാനം അറിയിക്കാൻ സാധിക്കുകയുള്ളുവെന്നും ദക്ഷിണ കൊറിയ കൂടിച്ചേർത്തു. കൂടാതെ ഉത്തരകൊറിയ്ക്ക് തലവേദന സൃഷ്ടിച്ചുകൊണ്ടിരുന്ന യുഎസ്-ദക്ഷിണ കൊറിയ സൈനികാഭ്യാസങ്ങള് നിര്‍ത്തി വയ്ക്കാനും യുഎസും ദക്ഷിണ കൊറിയയും തീരുമാനിച്ചിട്ടുണ്ട്.\nU.S. President Donald Trump told Moon Jae-in, the leader of South Korea, that the United States is open to talks with North Korea “at the appropriate time, under the right circumstances,” the White House said on Wednesday.


വിരാട് കോഹ്ലിക്ക് 23 റൺസ് കൂടി വേണം; സച്ചിന്റെ റെക്കോർഡ് മറികടക്കാൻ| Virat Kohli need 23 runs to surpassing Sachin Tendulkar to become fastest to 12,000 ODI runs– News18 Malayalam\nVIRAT KOHLI NEED 23 RUNS TO SURPASSING SACHIN TENDULKAR TO BECOME FASTEST TO 12000 ODI RUNS1\n309 ഏകദിനങ്ങളിലെ 300 ഇന്നിങ്സുകളിൽ നിന്നാണ് വേഗത്തിൽ 12,000 തികച്ച താരമായി സച്ചിൻ മാറിയത്. 250 ഏകദിന മത്സരങ്ങളിൽ നിന്നായി ഇതുവരെ കോഹ്ലി നേടിയത് 11,977 റൺസ്. 23 റൺസ് കൂടി നേടിയാൽ ഇതിഹാസ താരത്തിന്റെ റെക്കോർ‍ഡ് കോഹ്ലിക്ക് മറികടക്കാം.\nLast Updated : December 01, 2020, 15:23 IST\nകാൻബെറ: മൂന്നു മത്സരങ്ങളുടെ ഏകദിന പരമ്പര ഓസ്ട്രേലിയക്ക് മുന്നിൽ അടിയറവെച്ച ഇന്ത്യ, അവസാനത്തെ മത്സരത്തിനായി ബുധനാഴ്ച കാൻബെറയിലിറങ്ങും. ആശ്വാസജയം നേടേണ്ടത് ഇന്ത്യയെ സംബന്ധിച്ചിടത്തോളം പരമപ്രധാനമാണ്. മറുവശത്ത് ഓസ്ട്രേലിയ അവശേഷിക്കുന്ന മത്സരം കൂടി ജയിച്ച് സമ്പൂർണ പരമ്പര വിജയത്തിനാണ് ഒരുങ്ങുന്നത്. ആദ്യ ഏകദിനത്തിൽ 66 റൺസിനും രണ്ടാമത്തെ മത്സരത്തിൽ 51 റൺസിനുമാണ് ഓസ്ട്രേലിയ ഇന്ത്യയെ പരാജയപ്പെടുത്തിയത്. \nAlso Read- സമനിലയിൽ നോർത്ത് ഈസ്റ്റ് യുണൈറ്റഡും എഫ് സി ഗോവയും\nവിജയത്തോടെ പരമ്പര അവസാനിപ്പിക്കാൻ ഇന്ത്യൻ ടീം ആഗ്രഹിക്കുമ്പോൾ, നായകൻ വിരാട് കോഹ്ലിയെ കാത്തിരിക്കുന്നത് മറ്റൊരു വ്യക്തിഗത റെക്കോർ‍ഡ് കൂടിയാണ്. ലോകത്തിലെ ഇന്നുള്ള ഏറ്റവും മികച്ച ബാറ്റ്സ്മാനായി കരുതപ്പെടുന്ന കോഹ്ലി ഏറ്റവും വേഗത്തിൽ ഏകദിനമത്സരങ്ങളിൽ 12,000 റൺസ് തികയ്ക്കുന്ന താരമാകാൻ ഒരുങ്ങുകയാണ്. ഇതിഹാസതാരം സച്ചിൻ ടെൻഡുൽക്കറിന്റെ പേരിലുള്ള റെക്കോർഡാണ് കോഹ്ലി സ്വന്തമാക്കാൻ പോകുന്നത്.\nAlso Read-'ഇത് എന്തൊരു ക്യാപ്റ്റൻസിയാണെന്ന് മനസിലാകുന്നില്ല'; കോഹ്ലിക്കെതിരെ ഗൗതം ഗംഭീർ\n309 ഏകദിനങ്ങളിലെ 300 ഇന്നിങ്സുകളിൽ നിന്നാണ് വേഗത്തിൽ 12,000 തികച്ച താരമായി സച്ചിൻ മാറിയത്. 250 ഏകദിന മത്സരങ്ങളിൽ നിന്നായി ഇതുവരെ കോഹ്ലി നേടിയത് 11,977 റൺസ്. 23 റൺസ് കൂടി നേടിയാൽ ഇതിഹാസ താരത്തിന്റെ റെക്കോർ‍ഡ് കോഹ്ലിക്ക് മറികടക്കാം. ബുധനാഴ്ചത്തെ മത്സരത്തിൽ 23 റൺസ് നേടാനായാൽ സച്ചിനെക്കാൾ 58 മത്സരങ്ങൾ കുറച്ചുകളിച്ച കോഹ്ലിക്ക് തിളങ്ങുന്ന നേട്ടമാകും അത്.\nഏകദിനത്തില് വേഗത്തിൽ 12,000 റൺസ് നേടിയവർ\nസച്ചിൻ ടെൻഡുൽക്കർ (309 മത്സരം, 300 ഇന്നിങ്സ്)\nറിക്കി പോണ്ടിങ് (323 മത്സരം, 314 ഇന്നിങ്സ്)\nകുമാർ സംഗക്കാര (359 മത്സരം, 336 ഇന്നിങ്സ്)\nസനത് ജയസൂര്യ (390 മത്സരം, 379 ഇന്നിങ്സ്)\nമഹേല ജയവർധനെ (426 മത്സരം, 399 ഇന്നിങ്സ്)\nFirst published: December 01, 2020, 15:21 IST


Sheriff Kottarakara: ബ്ലോഗ് മീറ്റും കവികാട്ടാക്കടയും\nഎറുണാകുകുളം ബ്ലോഗ് മീറ്റ് ശാന്തമായി കഴിഞ്ഞു പോയി.ചെറായിയിലേതു പോലെ എണ്ണം എറുണാകുളത്തു വന്നില്ലാ എങ്കിലും ബ്ലോഗ് മീറ്റ് വിജയമായിരുന്നു എന്നു ആത്മാർത്ഥതയോടെ പറയാൻ കഴിയും. കാരണം കേരളത്തിന്റെ എല്ലാ ഭാഗങ്ങളിൽ നിന്നും ബ്ലോഗറന്മാരുടെ പ്രാതിനിധ്യം ഈ മീറ്റിലും ഉണ്ടായിരുന്നു എന്നതു തന്നെ.\nമീറ്റിൽ പങ്കു എടുത്തതിൽ പലരും ഈ ഉള്ളവൻ ഉൾപ്പടെ മീറ്റിനെ സംബന്ധിച്ചു പോസ്റ്റുകൾ ഇട്ടിരുന്നു. സമയ പട്ടിക നോക്കിയതിൽ ആദ്യ പോസ്റ്റു എന്റേതാണെന്നു അകാശപ്പെടാമെന്നു തോന്നുന്നു. മേൽപ്പറഞ്ഞ മീറ്റ് പോസ്റ്റുകളിലൂടെ കയറി ഇറങ്ങിയപ്പോൾ എന്റെ മനസ്സിലുണ്ടായിരുന്ന ചിന്ത മറ്റുള്ളവരെ അറിയിക്കേണ്ടതുണ്ടെന്ന തോന്നലിലാണു ഈ പോസ്റ്റ് ഞാൻ പ്രസിദ്ധപ്പെടുത്തുന്നതു.\nബ്ലോഗ് മീറ്റിനെ പറ്റിയുള്ള പോസ്റ്റ്‌കളില് പലതും ചില കമന്റുകളും മുരുകൻ കാട്ടാക്കടയെ പരാമർശിച്ചു എഴുതിയതായി കണ്ടു. പോസ്റ്റ് പ്രസിദ്ധീകരിക്കാനും അഭിപ്രായം അറിയിക്കാനുമുള്ള അവരുടെ സ്വാതന്ത്രിയത്തെ ഞാൻ മാനിക്കുന്നു. ചിത്രകാരന്റെ മീറ്റ് സംബന്ധമായ പോസ്റ്റിലെ ഒരു അഭിപ്രായം ഞാൻ നൂറ്റി ഒന്നു ശതമാനം പിൻ തുണക്കുകയും ചെയ്യുന്നു.അദ്ദേഹം എഴുതി:-\n"ബ്ലോഗറന്മാരല്ലാത്ത കഥാപ്രാസംഗികരും കവികളും രാഷ്ട്രീയക്കാരും പാട്ടുകാരും സിനിമക്കാരും ഈ ബൂലോകത്തിന്റെ നട്ടെല്ലു സ്ഥാനത്തു വാഴപിണ്ടിയായി പ്രതിഷ്ഠിക്കപ്പെടാതിരിക്കട്ടെ."\nഉദാഹരണമായി അദ്ദേഹം ചെറായിയെ ചൂണ്ടിക്കാട്ടുകയും ചെയ്യുന്നു.\nചെറായിയിൽ ഞാനുമുണ്ടായിരുന്നു ശരിയാണ്,ചെറായി കൊഴുപ്പിച്ചു തിളക്കം വെപ്പിച്ചത് പുറത്തു നിന്നും ആരുമല്ലായിരുന്നു, നമ്മൾ ബ്ലോഗറന്മാർ തന്നെ ആയിരുന്നു.\nവാഴക്കൊടന്റെ മിമിക്രിയും ബിലാത്തി പട്ടണത്തിന്റെ മാജിക്കും കാര്ട്ടൂണിസ്റ്റ് സജീവിന്റെ ഒറ്റ നില്‍പ്പില് നിന്നുള്ള കാരിക്കേച്ചര് വരയും "ഞമ്മന്റെ ബാപ്പാ അബ്ദുല് റസാക്ക് " പാട്ടും എല്ലാം കൂടി അങ്ങങ്ങ് കലക്കി കൊഴുപ്പിച്ചു തിളപ്പിച്ചു എടുത്തു.\nആ മീറ്റിനു മാസങ്ങളുടെ കൂടി ആലോചനകള് ഉണ്ടായിരുന്നു. തീരുമാനങ്ങള് പോസ്റ്റുകളില് കൂടി അറിയിപ്പുകളായി വരികയും അഭിപ്രായങ്ങളുടെ മലവെള്ള പാച്ചില് ഉണ്ടാവുകയും ചെയ്തു. അതിന്‍പ്രകാരം പല മാറ്റങ്ങള് പരിപാടിയില് വരുത്തുകയും ചെയ്തു. മീറ്റിന്റെ പേര് പോലും ഒരു അവസരത്തില് മാറ്റി എന്നാണു എന്റെ ഓര്‍മ. ബ്ലോഗ് നടത്തിപ്പിന്റെ മുന് നിരയില് ആദ്യം മുതല് തന്നെ പരിചയ സമ്പന്നരായ ആള്‍ക്കാരും ഉണ്ടായിരുന്നു. എറുനാകുളം മീറ്റ് വന്നപ്പോള് നടപടി ക്രമങ്ങള് പൂര്‍ണമായി ഉണ്ടായിരുന്നില്ല എന്നാണു എന്റെ നിരീക്ഷണം. ഒരു പക്ഷെ പല അവസരങ്ങളിലും ഹരീഷും പാവപ്പെട്ടവനും മാത്രമായി തീര്‍ന്നു സംഘാടനത്തിന്റെ മുമ്പില്. നമ്മള് ബ്ലോഗറന്മാര് ശരിക്കും ഉറങ്ങുകയായിരുന്നു എന്നതായിരുന്നു സത്യം. ചെറായിയില് നിന്നും ലഭിച്ച കനത്ത ആത്മവിശ്വാസം നമ്മളെ അലസരാക്കി .\nഈ അവസ്ഥയില് സംഘാടകരുടെ മുന്നില് മീറ്റ് എങ്ങിനെയെങ്കിലും വിജയിപ്പിക്കുക എന്ന ലക്‌ഷ്യം മാത്രമായി. പാവം പാവപ്പെട്ടവന് വാലില് ഓല പടക്കം കത്തിച്ചു കെട്ടി തൂക്കിയത് പോലെ ഓട്ടം പിടിച്ചു. എങ്ങിനെയോ മീറ്റിനു സ്ഥലം തരപ്പെടുത്തി; പറഞ്ഞ തീയതിയിൽ തന്നെ മീറ്റും നടത്തി.\nനെയ്യപ്പത്തിനു അൽപ്പം നെയ്യു കൂടിയൽ ദൂഷ്യമില്ലാ എന്ന ധാരണയിൽ കവിയെ ക്ഷണിക്കുകയും അങ്ങിനെ കവി നമ്മുടെ അതിഥി ആയി മീറ്റ് സ്ഥലത്ത് എത്തി ചേരുകയും ചെയ്തു.\nഓർക്കുക മീറ്റ് എങ്ങിനെയും വിജയിപ്പിക്കുക എന്ന സദുദ്ദേശം മാത്രമായിരുന്നു സംഘാടകരുടെ ലക്ഷ്യം.കൂടി ആലോചനകളുടെ അഭാവം അൽപ്പം ഉണ്ടായി എന്നു മാത്രം.\nപക്ഷേ നമ്മുടെ അതിഥി ആയ കവി ഇതൊന്നും അറിയുന്നില്ലല്ലോ. അദ്ദേഹത്തെ ക്ഷണിച്ചു കൊണ്ടൂ വന്നു,ക്ഷണം സ്വീകരിച്ചു എത്തിയ കവി അങ്ങിനെ നമ്മുടെ അതിഥി ആയി തീരുകയും ചെയ്തു.\n"അതിഥി ദേവോ:ഭവാ എന്ന നമ്മുടെ സംസ്കാരം അപ്പോൾ നമ്മൽ പാലിക്കേണ്ടതല്ലേ.\nഅദ്ദേഹത്തിന്റെ അവതരണത്തിലും ആലാപനത്തിലും പെരുമാറ്റത്തിലും നമ്മൾ മീറ്റ് ദിവസം അൽപ്പം പോലും അനിഷ്ടം കാണിക്കാതിരിക്കുക മാത്രമല്ല അദ്ദേഹം ആവശ്യ പെട്ടതിൻ പ്രകാരം നമ്മൽ കൂടെ പാടുകയും താളമിടുകയും ചെയ്തു.\nനമ്മൾ കാണിച്ച ആ മര്യാദ ചില കമന്റുകളിലും പോസ്റ്റുകളിലും കാണാൻ കഴിഞ്ഞില്ല.\nഇത്രയും ഞാൻ എഴുതിയതു കവിയെ പരാമർശിച്ചു പലരും എഴുതിയതു അദ്ദേഹം വായിക്കുക ആണെങ്കിൽ അദ്ദേഹത്തിനെ വിളിച്ചു വരുത്തി ആക്ഷേപിച്ചതിനു തുല്യമാകില്ലേ എന്ന ഭയത്താലാണു.\nഅദ്ദേഹം ഏതു തരക്കാരനും ആയി കൊള്ളട്ടെ അദ്ദേഹം നമ്മുടെ അതിഥിയാണു. അദ്ദേഹത്തിനെ മീറ്റിലേക്കു ക്ഷണിച്ച നമ്മുടെ പ്രിയപ്പെട്ട പാവപ്പെട്ടവനിലും അദ്ദേഹത്തെ വിമർശിക്കുന്നതിന്റെ നിഴൽ വീഴില്ലേ എന്നു ഞാൻ ശങ്കിക്കുന്നു.\nചിത്രകാരൻ അദ്ദേഹത്തിന്റെ പോസ്റ്റിൽ തന്റെ അഭിപ്രായം ഭാവിയിലേക്കുള്ള ഒരു മാർഗദർശനമായാണു അവതരിപ്പിച്ചതു.മറ്റു വിമർശങ്ങളും അതേ പോലെ ആയിരുന്നെങ്കിൽ കുഴപ്പമില്ലായിരുന്നു.\nപക്ഷേ ചില വിമർശനങ്ങൾ മീറ്റ് ദിവസം നാം കാണിച്ച അതിഥി ദേവോ:ഭവാ എന്ന ആദർശത്തിനു വിപരീതമായിരുന്നു എന്നതു ദുഃഖകരമായ സത്യമാണു .\nപ്രിയപ്പെട്ടവരേ! ഞാൻ മീറ്റു ദിവസം പറഞ്ഞതു പോലെ നമ്മുടെ വില നാം മനസിലാക്കുക.ബൂലോകത്തിനു പുറത്തുള്ളവർ ബഹുമാനപുരസ്സരമാണു നമ്മെ വീക്ഷിക്കുന്നതു. ആ ബഹുമാനം നില നിർത്താനുള്ള വാക്കുകളും പ്രവർത്തികളും നമ്മിൽ നിന്നും ഉണ്ടാവേണ്ടതാണു എന്നു അറിയിക്കുന്നതിനോടൊപ്പം കവി മുരുകൻ കാട്ടാക്കട നമ്മുടെ ക്ഷണിക്കപ്പെട്ട അതിഥി ആയിരുന്നെന്നും അതിഥി എന്ന നിലയിൽ അദ്ദേഹത്തോടു നാം കാണിച്ച ആദരവു ഇപ്പോഴും നാം നില നിർത്തുന്നു എന്നും നമ്മൾ പ്രഖ്യാപിക്കേണ്ടിയിരിക്കുന്നു.\nമേലില്ലുള്ള ബ്ലോഗ് മീറ്റിൽ ഇപ്രകാരമുള്ള പരാമർശങ്ങൾക്കു കാരണങ്ങൾ സൃഷ്ടിക്കാതെ മുൻ കൂട്ടി അലോചിച്ചു ബ്ലോഗറന്മാരെ മാത്രം ഉൾകൊള്ളിച്ചു പരിപാടികൾ അവതരിപ്പിക്കാനും അഭിപ്രായപ്പെടുന്നു.\nPosted by ഷെരീഫ് കൊട്ടാരക്കര at 11:10 AM\nകുമാരന് | kumaran August 11, 2010 at 8:30 AM\nവളരെ പക്വമായ ഒരു അവലോകനം.\nVellayani Vijayan/വെള്ളായണിവിജയന് August 11, 2010 at 9:17 AM\nഷെറീഫ് കൊട്ടാരക്കരയുടെ അഭിപ്രായം ഭാവിയിലേയ്ക്കുള്ള ചൂണ്ടുപലകയാവണം എന്നാണ് എന്റെയും അഭിപ്രായം.ഈ മീറ്റിന് കുറച്ച് കൂടി ഗൃഹപാഠം വേണമായിരുന്നു.ചെറായി മീറ്റില് പങ്കെടുത്ത ഒരാളെന്ന നിലയില് പറയുന്നതാണ്.\nറ്റോംസ് കോനുമഠം August 11, 2010 at 9:54 AM\nവിവാദങ്ങള് ഒഴിവാക്കപെടെണ്ട ഒന്ന് തന്നെയാണ്.\nപാവപ്പെട്ടവന്റെയും, ഹരീഷേട്ടന്റെയും, മനോരാജിന്റെയും കഠിനാധ്വാനം കാണാതെ പോകരുത്.\nഎവിടെയും രണ്ടഭിപ്രായം ഉള്ളവര് ഉണ്ട്\njayanEvoor August 11, 2010 at 7:34 PM\nകാള പെറ്റു എന്നു കേൾക്കുമ്പോൾ കയറെടുക്കാതിരിക്കുക.\nഎല്ലാ ബ്ലോഗർമാരും വാഴക്കോടനും സജീവേട്ടനും അല്ല.\nഅത്തരം കഴിവുള്ളവർ അതു പ്രകറ്റിപ്പിക്കട്ടെ.\nഅല്ലാത്തവർ വർത്തമാനം പറഞ്ഞും, മറ്റുള്ളവരുടെ പ്രകടനങ്ങൾ ആസ്വദിച്ചും ഉല്ലസിക്കട്ടെ!\nമീറ്റ് സംഘാടകരുടെ കഷ്ടപ്പാടിന് നിറഞ്ഞ നന്ദി!\nപള്ളിക്കരയില് August 12, 2010 at 1:54 AM\nസ്വപ്നാടകന് August 12, 2010 at 5:48 AM\nsherriff kottarakara August 12, 2010 at 7:02 PM\nഡൊക്റ്റര് ജയന് ഏവൂര്,\nഇവിടെ വന്നതിനും അഭിപ്രായങ്ങള് രേഖപെടുത്തിയതിനും നന്ദി.\nCartoonist August 12, 2010 at 9:18 PM\nവളരെ വളരെ പക്വമായ നിരീക്ഷണം.\nആഘോഷത്തിന്റെ പുളപ്പില് നിന്ന് കുറച്ചു നേരം നമ്മളോരോരുത്തനും നിശ്ശബ്ദരായി ഇരുന്നില്ലേ.\nഞാനപ്പോള് ഓര്‍ത്തത്, പണ്ടു കണ്ട ഒരു വീഡിയോ ആയിരുന്നു.(വെബ്സൈറ്റ് ഓര്‍മ്മയുണ്ട്. തരുന്നില്ല)\n15വയസ്സുകാരി പെണ്‍കുട്ടിയെ കല്ലെറിഞ്ഞു കൊന്നുകൊണ്ടിരിക്കുന്നു. ഇടയ്ക്ക് സ്ഥാനം തെറ്റിപ്പോയ ചുവന്ന പാവാട പിടിച്ചിടാനായി അവള് ഒന്നു നിവരാന് ശ്രമിക്കുന്നു.\nചുറ്റുമുള്ള ബലിഷ്ഠങ്ങളായ പുരുഷന്മാരുടെ കാലുകള് അവളെ ചവിട്ടിത്താഴ്ത്തുന്നു.\nസ്ക്രീനിനു കുറുകെ പാറിനടക്കുന്ന ചില കുട്ടിക്കാലുകള്. മണ്ണില് ചോരപ്പാടുകള്.\nഅവളുടെ മേത്ത് പതിക്കുന്ന കുഞ്ഞുകാലുകള്.\n(ഇത് ഒളിക്യാമറയിലൂടെ പകര്‍ത്തിയതാണ്)\nഇറാക്കിലെ അമ്മമാരുടെ ഹൃദയങ്ങളീല് തീ കോരിയിടുന്നത് അമേരിക്ക തെറിപ്പിക്കുന്ന ചോരയേക്കാള്, ക്രൂരതയുടെ മൂര്‍ത്തികളാകാന് തയ്യാറെടുക്കുന്ന സ്വന്ത മക്കളുടെ ദുരിതജീവിതമായിരിക്കും.\nഎന്തൊരു ദുരന്തമാണത്. ഭാവിയില് പ്രകാശം പരത്തേണ്ട ഈ കുഞ്ഞുങ്ങളുടേ മനസ്സു നിറയെ പേടിയും വെറുപ്പുമാണ്.\nഎന്തൊരു മഹാദുരന്തമാണത് !\nചിത്രകാരനും ഷെറിഫും നമ്മളെല്ലാവരും\nഈ അമ്മമാരുടെയും കുഞ്ഞുങ്ങളുടേയും നിത്യദുരന്തത്തില് ദുഖിക്കുന്നില്ലെ?\n|santhosh|സന്തോഷ്| August 13, 2010 at 3:05 AM\nവളരെ പക്വവും ദീര്‍ഘവുമായ അവലോകനം. പലതുനോടും യോജിക്കുന്നു.ഒരു സംഘാടനത്തിന്റെ ബുദ്ധിമുട്ടുകളെക്കുറീച്ച് അറീയാഞ്ഞിട്ടല്ല, വേണ്ട എന്നു കരുതിയിട്ടാകും പലരും ഇങ്ങിനെ പ്രതികരികുന്നത്. എന്തായാലും ഇനിയും ഇതുപോലെ പല മീറ്റുകളും നല്ല രീതിയില് നടന്നു പോകാന് സാധിക്കട്ടെ. എല്ലാ ആശംസകളും\n(ഓഫ് : ദേ ഇവിടേയും ബ്ലോഗര് പള്ളിക്കരയില്-ന്റെ മൈലി. ഇങ്ങേര്‍ക്ക് ഇത്രമാത്രം മൈലി എവിടുന്നാണപ്പാ!?)\nsherriff kottarakara August 13, 2010 at 8:35 PM\nപ്രിയ കാര്‍ട്ടൂണീസ്റ്റ്, santhosh/സന്തോഷ്, അഭിപ്രായങ്ങള്‍ക്കു നന്ദി.\nയുദ്ധം ധര്‍മം ആയാലും അധര്‍മം ആയാലും കരയുന്നതു അമ്മമാരും കുഞ്ഞുങ്ങളുമാണെന്നു ചരിത്രം സാക്ഷ്യം വഹിക്കുന്നു.\nഗാന്ധാരത്തിലെ അമ്മയും, കഷ്മീരത്തിലെ അമ്മയും റഷ്യയിലെ അമ്മയും ചൈനയിലെ അമ്മയും അമേരിക്കയിലെ അമ്മയും അയര്‍ലന്റിലെ അമ്മയും ബ്രസീലിയന് അമ്മയും പലസ്റ്റൈന് അമ്മയും കാപ്പിരി അമ്മയും കരയുന്നതു അവരുടെ കുഞ്ഞങ്ങളെയും ഇണകളെയും മാതാപിതാക്കളെയും ഓര്‍മിച്ചു തന്നെയാണു.ആ ദുഖത്തിനു ഒരേ ഛായ തന്നെയാണു.\nഒരു ആക്രമണം മറ്റൊരു ആക്രമണകാരിയെ നിര്‍മ്മിക്കുന്നു.\nഒരു പലസ്റ്റൈന് യുവപോരാളിയുമായി അഭിമുഖം നടത്തിയ (യുദ്ധകാര്യ ലേഖകന്റെ)ലേഖനം ഓര്‍മ വരുന്നു.\nനിങ്ങള് എങ്ങിനെ ഇത്ര ചെറുപ്പത്തില് ഈ രംഗത്തു എത്തി?ചോദ്യം.\n“സമാധാനമായി കഴിഞ്ഞു കൊണ്ടിരുന്ന വാസ സ്ഥലത്തു നിന്നും ശത്രുവിന്റെ ആക്രമണ സമയം ജീവഭയത്താല് മാതാപിതാക്കളും കുഞ്ഞു സഹോദരനുമായി പലായനം ചെയ്യുമ്പോള് വഴിയില് സ്വന്തം മാതാപിതാക്കള് വെടിയേറ്റു വീഴുന്നതു കണ്ട,അവരുടെ നേരെ കൈനീട്ടി കരയുന്ന കുഞ്ഞു സഹോദരനെയും എടുത്തു ജീവ രക്ഷാര്‍ത്ഥം നിങ്ങള് പാഞ്ഞു പോകുന്ന നേരം നിങ്ങളുടെ മനസ്സില് ഉണ്ടാകുന്ന വികാര വിചാരങ്ങള് എന്തായിരിക്കും. ആ വികാര വിചാരങ്ങളാണു എന്നെ ഇവിടെ കൊണ്ടു എത്തിച്ചതു.“ഉത്തരം.\nഅതേ! ചോര ചിന്തല് എവിടെയും ദുഖം പകരുന്നതു അമ്മമാര്‍കും കുഞ്ഞുങ്ങള്‍ക്കും മാത്രമാണു.\nആകാശത്തിലെ പോലെ ഭൂമിയിലും സമാധാനം വരാന് നമുക്കു പ്രാര്‍ത്ഥിക്കാം, പ്രവര്‍ത്തിക്കാം. അതല്ലേ നമുക്കു ചെയ്യാന് കഴിയൂ.\nസുസ്മേഷ് ചന്ത്രോത്ത് August 14, 2010 at 8:36 AM\nഹാറൂണിന്റെ ബ്ലോഗില് പോയപ്പോഴാണ് താങ്കളുടെ പഴയൊരു കഥയെപ്പറ്റി അറിഞ്ഞത്.അതു വായിക്കാന് ശ്രമിക്കുന്നു.ഓഫീസില് ജോലി ചെയ്‌തിരുന്ന സ്‌ത്രീ നേരത്തേ പോകാന് അനുവാദം ചോദിക്കുന്നതും മറ്റുമായ കഥ...എനിക്കത് വായിക്കണം.\nചാണക്യന് August 15, 2010 at 12:11 AM\nsherriff kottarakara August 16, 2010 at 10:35 AM\nസുസ്മേഷ് കഥ വായിച്ചു അഭിപ്രായം പറയുമല്ലോ.ആഫീസില് നിന്നും നേരത്തെ പോകാന് അനുവാദം ചോദിച്ച സ്ത്രീയുടെ കഥ അല്ല; അവര് അനുവാദം ചോദിക്കാനുള്ള കാരണം എനിക്കു കഥ രചിക്കാന് പ്രചോദനമയി എന്നതാണു ശരി.\nഇ.എ.സജിം തട്ടത്തുമല August 17, 2010 at 10:01 AM\nബ്ലോഗ്മീറ്റിൽ ബ്ലോഗർമാരെ മാത്രമേ പങ്കെടുപ്പിക്കാവൂ എന്ന അഭിപ്രായത്തോട് വിയോജിക്കുന്നു. ബ്ലോഗ് നമ്മുടെ ആരുടെയും കുത്തകയല്ല. ആർക്ക് വേണമെങ്കിലും നിമിഷങ്ങൾക്കുള്ളിൽ ഒരു ബ്ലോഗ് തുടങ്ങി ബ്ലോഗർ ആകാം. മുരുകൻ കാട്ടാക്കടയുടെ പേരിലും ഒരു ബ്ലോഗ് ഉണ്ടെന്ന് ഓർക്കണം. കവി മുരുകൻ കാട്ടാക്കട സത്യത്തിൽ ആമീറ്റിൽ വന്ന് നമ്മളിൽ ഒരാളായി മാറുകയാണുണ്ടായത്. അവസാനം വരെ അദ്ദേഹം മീറ്റിൽ ചെലവഴിച്ചില്ലേ? നമ്മളൊന്ന് എന്ന ഒരു ഫീലിംഗിൽ നിന്നാണ് മുരുകൻ കാട്ടാകട അവിടെ കാര്യങ്ങൾ പറഞ്ഞതും കവിത ചൊല്ലിയതും ഒക്കെ. ഒരാളെ വിളിച്ചു വരുത്തി ആക്ഷേപിക്കുന്നതിന് തുല്യമായി പോയി ഇതു സംബന്ധിച്ചുവന്ന പല അഭിപ്രായപ്രകടനങ്ങളും. മീറ്റ് നടത്താൻ മുൻ നിരയിൽ നിന്ന പാവപ്പെട്ടവന്റെ സുഹൃത്ത് എന്ന നിലയ്ക്കാണ് മുരുകൻ കാട്ടാക്കട രണ്ടു ദിവസം മീറ്റിനു വേണ്ടി എറണാകുളത്ത് തങ്ങിയതു തന്നെ. അല്ലാതെ മീറ്റിൽ പങ്കെടുക്കാനുള്ള അത്യാർത്തികൊണ്ട് വലിഞ്ഞു കയറി വന്നതല്ല.തിരുവനന്തപുരത്തൊന്നും ചാരായം കിട്ടാഞ്ഞിട്ട് ദാഹിച്ചു വന്നതുമല്ല. അങ്ങനെ കുടീച്ചു കോൺ തിരിഞ്ഞ് റോഡേ നടക്കുന്ന ആളുമല്ല അദ്ദേഹം. നടക്കുന്ന ഒരു നന്നായി കവിത ചൊല്ലാൻ അറിയാവുന്ന അദ്ദേഹത്തിന് ആ സമയത്ത് എവിടെയെങ്കിലും ഇരുന്ന് കവിത ചൊല്ലിയാൽ നല്ല പ്രതിഫലം ലഭിക്കുമായിരുന്നു.അദ്ദേഹത്തെ താല്പര്യമെടുത്ത് ക്ഷണിച്ചുകൊണ്ടുവന്ന ആ പാവപ്പെട്ടവനെയെങ്കിലും നാം മാനിക്കണ്ടേ?\nഇതു സംബന്ധിച്ച മറ്റുള്ളവരുടെ വ്യത്യസ്ഥ അഭിപ്രായങ്ങളെ മാനിച്ചുകൊണ്ട്തന്നെ എന്റെ അഭിപ്രായം ഞാൻ മേൽ പറഞ്ഞവിധം രേഖപ്പെടുത്തുന്നു.\nഇ.എ.സജിം തട്ടത്തുമല August 17, 2010 at 10:02 AM\nsherriff kottarakara August 17, 2010 at 7:29 PM\nപ്രിയ സജിം,താങ്കളുടെ അഭിപ്രായത്തിനു നന്ദി.\nകവി ശ്രീ മുരുകൻ കാട്ടകട ഒരു ബ്ലോഗർ ആണെന്നുള്ള വസ്തുത എനിക്കറിയില്ലായിരുന്നു. ബ്ലോഗ് മീറ്റിലെ അദ്ദേഹത്തിന്റെ സാന്നിദ്ധ്യത്തെ പറ്റി വിമർശം ഉന്നയിച്ച പലർക്കും അതു അറിയില്ലായിരുന്നു എന്നാണു എന്റെ വിശ്വാസം. കാരണം അദ്ദേഹം ഒരു ബ്ലോഗർ ആയിരുന്നു എന്ന അറിവു ഉണ്ടെങ്കിൽ ഒരിക്കലും അദ്ദേഹത്തിന്റെ പ്രസംഗത്തെയോ ചെയ്തികളെയോ ബ്ലോഗേതരൻ എന്ന നിലയിൽ വിമർശിക്കാൻ ആർക്കും അവകാശമില്ലല്ലോ.\nതാങ്കളുടെ അഭിപ്രായത്തെ മാനിച്ചു കൊണ്ടു തന്നെ പറയട്ടെ, ബ്ലോഗറന്മാരുടെ കൂട്ടായ്മ ബ്ലോഗേർസ് മീറ്റിംഗ് എന്നൊക്കെ ലക്ഷ്യം വെച്ചു നടത്തുന്ന ചടങ്ങുകളിൽ കഴിയുന്നതും ബ്ലോഗറന്മാർ മാത്രമാകുന്നതാണു നല്ലതെന്ന അഭിപ്രായക്കാരനാണു ഞാൻ. ഇതെന്റെ അഭിപ്രായം മാത്രമാണേ! താങ്കളുടെ അഭിപ്രായം തെറ്റാകണമെന്നില്ല.\nPranavam Ravikumar a.k.a. Kochuravi August 18, 2010 at 9:38 PM\nSabu M H September 5, 2010 at 5:18 PM\nsherriff kottarakara September 6, 2010 at 8:31 AM\nപ്രിയ പ്രണവം രവികുമാര്,\nഇവിടെ വന്നു അഭിപ്രായം രേഖപ്പെടുത്തിയതിനു നന്ദി.